
In ea quae dicitur humani generis vita, certas quas- 
dam reperias aetates, quibus homines plerique nihil 
pro certo habeant quod non studiose consideraverint , 
et veras rerum omnium causas cognoscere summa ope 
nitantur. Tunc, cunctis naturae arcanis diligenter inda- 
gatis, ac prodigiis, quae finxerat mirataque fuerat ve- 
luslas, accurate exploratis, quaecunque fiunt in coelo 
ct in terra, ea immotis sub legibus teneri, unoque et 
eodem tractu procedere intelligunt. Innumera numina, 
quae priores excogitaverant, et quorum cuique proprium 
munus propriamque sedem tribuerant, ea, ut solis, sic 
rationis dilucescente fulgore, fallacibus similia somniis, 
evanescunt, ac, per immensa cocli spatia, a tot diis 
quondam celebrata, unus quaeritur, nec semper repe- 
ritur deus 1 . Praeterea, dum de civili communitate dis- 
serunt, dum jura, quibus inter se conjunguntur cives, 
in disceptationem vocant, dum humana non secus ac 
divina secum volvunt, ut nullos deos, sic nullos prin- 
cipes, nisi quos forte rationis sacraverit auctoritas, le- 
gitimos existimant. Quid plura ? Illa omnium abstrusa- 
rum ac reconditarum rerum indagatrice, omnium 

1 «Le silence eternel de ces espaces inflnis nreffraie.» (Pascal, 
Petisees, edit. Ilavet., p. 35^ 

vulgarium ac tritarum opinionum contemptrice, phi- 
losophia, magis magisque in dies grassante, et sibi 
qua3 ad naturam etquae ad rempublicam, quae ad reli- 
gionem et qua3 ad historiam pertinent vindicante, ho- 
mines paulatim exuunt veteres sensus, ac totius vitae 
summam, rerumque universitatem longe aliter atque 
antea animo et cogitatione comprehendunt. 

Vulgi opinionibus sic emendatis et ad rectae rationis 
normam revocatis, de poetis quid fleri potest, qui se- 
verioribus artibus vera tractanda semper reliquerunt , 
etsua carmina fictis intexere solenne habuerunt? Utrum 
recentia eademque vera contemnent, falsaque et obso- 
leta carminibus persequentur; an nova sibi assument, 
quae in operibus novi generis evolvant, philosophorum- 
que induent personas, imbutos philosophicis institutis 
animos ad se tracturi? Inter philosophica, quae potissi- 
mum usurpabunt, ut legentes non solum doceant, sed 
etiam moveant ac delectent? Quid pnlchri, verbi gra- 
tia, et poetico quasi sono accommodati in stoica disci- 
plina invenient? Quid in ea a veteribus poetis jam antea 
fuit inventum? Qui, inter romanos vates , Zenonis fon- 
tem primoribus attigerunt labris?Qui fecundis ejusdem 
in aquis se totos proluerunt? Et quem exitum his et 
illis res habuil? Haec omnia mihi cogitanti de poetis 
latinis stoicissantibus (ut verbo utar apud Lipsium usi- 
tatissimo 1 ) inquirenda occurrerunt, nec minori visa 
sunt studio digna quam res ipsa ad quam ab initio spec- 
taveram, ita ut non solum quid philosophia quaedam 

1 Just. Lipsius, Manuductio ad stoicam philosophia m , passim. 

apud quosdam valuerit poetas, sed etiam quid philoso- 
phia quaelibet apud quoslibet poetas valeat decernere 
eonatus fuerim. 

Hanc quaestionem non intempestive a me institutam 
arbitrabitur, ut spero, quisquis secum reputaverit quot 
quantique hujusnostrae aetatis exstiterint auctores, qui, 
sive in poematis, sive in fabulosis narrationibus soluta 
oratione scriptis, de sacris dogmatibus et de publicis 
rebus disputaverint; atque opera? pretium existimabit, 
proposito poetarum stoicorum exemplo , mecum quae- 
rere utrum dissentiant an consentiant poesis et philo- 
sophia, quibusque sub conditionibus sibi invicem esse 
adjumento et amice conspirare possint. 

DE STOICA DISGIPLINA 

APUD POETAS ROMANOS. 



CAPUT I. 

1N QUO DISCREPENT POESIS ET PHILOSOPIIIA. 

Ilarum doctrinarum et artium, quae sunt homine 
ingenuo dignae, vim et naturam considerantibus aut 
perpaucae aut nullae magis inter se discordare ac repu- 
gnare videntur quam poesis et philosophia. Quarum 
una sensibus et ea quam philosophi vim imaginativam 
appellant, altera intelligentia et ratiocinatione pluri- 
mum valet; ita ut illa, pulchra dulciaque simul opera 
fingendo, incredibili quadam jucunditate afficiat ani- 
mos, haec autem, veritates adhuc inauditas reperiendo, 
aut dispersas connectendo, insigne quoddam lumen 
mentibus praeferat. Poeta suo munere sic fungetur, si 
singulas argumenti cujusdam partes dissipatas ac disso- 
lutas inter se devinxerit atque unam ad formam reduxe- 
rit, non deficicnte generoso illo animi impetu et divino 
illo quasi furore, sine quo poema quodvis, sicut corpus 
anima carens, friget et exstinguitur. Philosophus con- 
tra ea tantum lege erit omni lande cumulatus, ut rei, 
ad qunm fuerit intentus, sejungat etabstrahat proprie- 
tates, atque has generatim digestas perite condat et 

componat : quo in labore ingenii acics potius quam animi 
incitatio requiritur. Indefilut poeta3 verba, ad concre- 
tas et singulas quasque res depingendas atque ad animos 
percutiendos comparala, vividis distinguantur imagi- 
nibus et rapido motu contorqueantur ; at contra phi- 
losophantis sermo, ad abstracta eademque universa 
exprimenda aptus , speciosa vocabula luminaque omnia 
orationis vitet, nec significantibus verbis unquam ad- 
mirationem poscat, significatis rebus reservandam. 

Quamobrem ingeniosissimo viro, sed in philosophia 
forsitan parum diligenti, Horatio Flacco, assentiri no- 
lim, de philosophis detrahenti sane aliquid, dum ma- 
joribus laudibus poctas, Homerumque praesertim, ara- 
plificat : 

Qui quid sit pulchrum, quid turpe, quid utile, quid non, 
Plenius et raelius Chrysippo et Crantore dicit '. 

Cum Homerus mihi proponit ante oculos Ulyssem 
ceram auribus obdentem, ne Sirenum voces libentius 
audiat et earum scopulis turpiler adhaerescat; aut cnm 
tempestate colluctantem, adversis undis immersabi- 
lem, ut nidulum illum, saxulis impositum, Ithacam 
scilicet suam, longos post annos, revisat, atque ut 
castam uxorem, carum filium, venerandum patrem, 
sacrosque lares tandem amplectatur; tum non possum 
quin talem hanc fortitudinern et temperantiam mirer 
exclamemque : 0 egregium virum ! o dignam ac vere 
pulchram agendi rationem ! 

1 Ilorat. Epist., I, 2, v. 3. 

A me autem hoc, quoclcunque est, admiranle et 
pulchrum dicente, si quis forte quid sit pulchrum, ge- 
neratim consideratum , quaereret, non illico certe quid 
quaerenli responderem haberem, nec ipsum Homerum 
credo fuisse habiturum. Aliud est enim singularem 
quamdam rem, omnes ejus partes ordine persequendo 
et recensendo, minutatim describere; aliud, ejusdem 
rei naturam, propriam simul ac communem, brevibus 
verbis iisdemque dilucidis defmire : illud poetae, hoc 
philosophi est. 

Itaque Socratem, illum philosophiae magistrum et 
antistitem, apud Xenophonlem et Platonem legimus, 
quaecumque res consideranda proposita fuisset, ejus 
vim ac naturam a colloquentibus definiri jubere aut 
ipsum eam definire solitum. Quis est quem fugiat 
Platonis dialogos (ut de celebrioribus solum loquar), 
qui Convivium, Hippias major, Phcedrus, Gorgias, 
Theetetes inscribuntur, hYamore, pulchritudine, elo- 
quentia et scientia defmiendis tantum non unice ver- 
sari? In quibus quot sophistas induxit nobilis ille philo- 
sophus, qui, ingenio oralorio aut poctico magis quam 
philosophico praediti, Socratis disserendi rationi vix 
sese fingunt et accommodant; dum illi, pulchro aut 
etiam sola pulcl/i i specie delectati, de re unaquaque 
longa, futilia et aliquando inepta clamitant, hic autcm, 
ut hominem decet sapientem et unica discendi cupi- 
ditate incensum, accurate perquirit quid res quaeque 
habeat, et quod haec vere est ab eo quod mentitur dili- 
genter secernil. Cum homines in Convivio jocose illu- 
dit Plato, dc pulchris versibus, dc pulchris orationi- 

bus, de pulchris tabulis et signis lam multa loquentes, 
nec unquam quid sit pulchrum exquirentes, omnibus 
fere poetis indicit bellum , quippe qui ad pulchra car- 
mina condenda magis quam ad reddendam carminum 
ipsorum pulchritudinis rationem idonei semper fue- 
rint. Multi eorum sunt qui, de pulchro interrogati, non 
valerent discernere pulchrum quoddam singulare a 
pulchro in universum sumpto, et, sicut Hippias, for- 
tasse responderent, pulchrum illud de quo philosophi 
disputant, pulchram esse puellam, aliaque non minus 
insulsa effutirent. 

Poesis et philosophia, duobus diversis ducibus, hinc 
sensu, illinc ratione, progredientes, atque in partes 
contrarias tendentes, ea quaB ad religionem et ad mores 
spectant contrario quodam modo concepere. Igitur prior 
deos sibi finxit non multum dispares hominibus qui 
ante oculos obversantur, vitiis non secus ac virtutibus 
abundantes et omnibus indulgentes voluptatibus ; pos- 
terior vero deum habuit intellectum illum incorpora- 
lem, semetipsum intelligentem , aut summum illud 
Bonum, quo alia bona sunt ct quod nemo unquam 
vidit, nisi homo introrsus oculatus, ,ut noster ait Au- 
gustinus, ct invisibiliter videns. 

Gum tantum has inter disciplinas disconveniat, mi- 
rari desinamus cur tantae inter homines qui eas colue- 
runt exarserint simultates. Non homines, sed rerum 
natura in culpa est. Colophonius Xenophanes jam Ho- 
merum reprehendebnt quorl diis humanos tribuisset 
scnsus, egregieque dicebat boves aut leones, pingere si 
callerent, diis cornua aut jubas csse daturos. Non mi- 

nori in poetas adhibita severitatc, Pythagoras, Homeri 
ejusdem Hesiodique animas se in inferis vidisse affir- 
mabat, pro furtis adulteriisque , quae falso numinibus 
adscripserant, acerbissima persolventes supplicia. Hsec 
eadem multaque alia, summa cum gravitate et elo- 
quentia, Plato Homero objiciebat, tum maxime quod 
res hujus mundi imitabatur ad idearum imitationem 
jam effictas, ita utdivinis ab illis exemplaribus quam 
longissime ejus opera abessent, tum quod omnia hu- 
mana divinaque miscebat, cunctaque mortalium flagi- 
tia et facinora numinis alicujus auctoritate et exemplo 
confirmabat. Quid dicam de duobus scriptoribus inter 
nostros celeberrimis iisdemque philosophis praestan- 
tissimis, Bossuetio scilicet et Pascalio, quorum unus 
nescio quid inane reperiebat in poesi, alter autem eam 
definiendo declarabat inanem esse verborum sonitum, 
quem mirari hominibus libitum fuerat? 



GAPUT II. 

IN QUO POESIS ET PIIILOSOPHIA CONVENIANT. 

Quamvis nihil poesi tam inimicum quam philosophia 
videatur, ne credamus tamen inter eas capitalia exsis- 
tere odia, quae nunquam exstingui aut sedari possint. 
Persaepe dictum est a veteribus philosophis , nec de- 
fuere recentes qui hanc quoque profiterentur senten- 
tiam,non quidquam pulchrum esse, nisi idem sit ve- 
rum. Quod quomodo jure dici aut cogitari queat non 
video,si lanta sit quanta vulgo ciwlilur repugnanlin 

inter artem, quae nihil habet antiquius quam pulchra 
effingere dicendo, et scientiam, qua3 vera perquirenda 
cogitando sibi proponit. 

Plato, qui maledico dente saepe carpit poetas, eis 
pulchri speciem, in animo insidentem , exprimendam 
modis ac numeris assignat. Quo auctore, infimi non 
solum poetae, sed etiam hominis est, tantummodo 
pulchra admirari corpora. Pulchras animas, pulchra 
facinora , pulchra instituta ac praeeepta studio amplecti 
jam aliquid habet nobilius et excelsius. Sed eam pulchri 
formam, quae neque oculis, neque auribus percipi po- 
test, et qua nihil pulchrius quisquam unquam invenit 
aut excogitavit, incredibili quodam amore persequi 
debemus eique tolo animo adhaerescere. Gum haec 
pulchri forma ac quasi facies, non solum sit cognita, 
sed etiam dilecta, et tantos amores excitet sui, quid 
est cur tantum a philosophis, verum a falso dijudican- 
tibus, definiatur, nec describatur quoque a valibus qui 
generosos animi motus verbis efferre solent? Ita, cum 
philosophis et poetis idem fere sit propositum , non 
tantum inter eos, quantum perhibetur, disconvenit. 

Dicet fortasse quispiam carmina , his de rebus con- 
dita, ideo pulchra non fore, quia, tametsi paucis ho- 
minibus emunctae naris et reconditae doctrinae proba- 
rentur, ea vulgus iniquo acciperet animo, quippe quae 
in ejus intelligentiam vix caderent. At pulchrum majus 
est et sublimius quam ut arbitrio stolidae multitudinis 
sit obnoxium; quodque de honesto dicit Tullius 1 id 

1 DeOfficiit,\.\,c.k. 

de pulchro quoque libentcr praedicaverim, nempe hoc, 
etiamsi a nullo laudetur, natura esse laudabile. Nisi 
forte liber quisque ex numero potius quam ex pruden- 
tia lectorum aestimandus est, ac scriptor qui vulgari 
sermone et fabulis ineptis ineptum vulgus moratur, est 
cum Pascalio Bossuetioque , intelligendi et dicendi 
gravissimis auctoribus et magistris, comparandus. Si 
homines omnino rudes et ne primis quidem artium 
elementis imbuti, non ea semper moventur pulchritu- 
dine, quae ex colorum, sonorum formarumque conve- 
nientia conflatur, quanto minus pulchritudine ea, quae 
ex idearum concordia et consensu in unum coeuntium 
nascitur, affici possunt! Sed hujus generis pulchritudo 
non est ideo neganda, quia vulgo non agnoscitur, ut 
parvi non sunt aestimanda ea quae mathematici profi- 
tentur theoremata, quod homines plerosque latent, 
qui ea in obscuritate rerum et ea recondita in disci- 
plina non versantur. 

Quod si nullum aliud haberem argumentum, cur 
philosophorum instituta poeticis ornamentis non re- 
pugnare arbitrarer, eo vel solo essem contentus, quod 
de rebus rusticis, quibus paucae tenuiores sunt, tam 
luculenti versus a Virgilio fuerunt scripti , et quod ars 
poetica, cujus praecepta sicca paulum et arida haben- 
tur, tam feliciter a Flacco Bolaeoque fuit tractata. Gum 
haec, qualiacunque sunt, de quibus loquor, non steri- 
lem poetis praebuerint materiam, quamvis non ita late 
pateant, neque ad commovendos animos magnopere sint 
idonea, quid de sublimibus illis decretis ac praeceptis 
existimandum est quae cum ad Deum ejusque provi- 

dentiam, tum ad hominem ejusque officia pertinenl, 
et quae praesentem hanc vitam, vitamque illam futu- 
ram complectuntur? Rebus tam magni momenti, in 
quibus nostra sors omnis vertitur, semel propositis, 
nulla terrena et caduca res est quae nobis non videatur 
omnino puerilis et irridenda. Rerum sublimitate elati , 
ad quamdam loquendi divinitatem evehimur, et nobi- 
les sententias, nobilibus, ut decet, imaginibus ornatas, 
profundimus. Qui philosophus modo fuerat, is impru- 
dens orator aut poeta evadit. 

Quoties enim, cum apud veteres, tum apud recen- 
tes, scriptorum sine controversia maximorum eloquen- 
tiae, ut materies quaedam, quam tractaret et in qua 
versaretur, subjecta fuit philosophia! Memorare salis 
sit, apud Graecos, Platonem illum cujus tanta fuit in 
dicendo copia, gravitas et amplitudo, ut non inepte dic- 
tum fuerit Jovem, si graece locuturus esset, ita locutu- 
rum; atque, apud Romanos, Marcum Tullium, qui, non 
tantum forense dicendi, sed etiam umbratile disputandi 
genus secutus est, et de officiis aut de natura deorum 
ea scripsit quibus optimae ipsius orationes nequaquam 
sint anteponendae. Mihi autem celeberrimos nostros 
scriptores memoria repetenti nulli prope occurrunt 
clariores quam qui de hominum vita, de moribus, de 
Deo, de omnibus tandem quae continet et amplectitur 
philosophia, disseruerunt. Quis sententiis crebrior ima- 
ginibusque illustrior quam Montanus et Pascalius, si 
forte necesse sit mentes excitare et in animis quosdam 
relinquere aculeos? Quis Fenelonem suavitate ea, qua 
animos perfundit legentium, vel Bossuetium vivido im- 

petu, quo eos perfringit, aut superare aut aequare po- 
test? Recentiores etiam auctores, unus, in opere de 
pueris instituendis scripto, cui nomen est iEmilius, al- 
ter, in libris de christianae religionis ingenio composi- 
tis, incredibile est quam prope, philosophica cum 
tractarent argumenta, ad poetarum dicendi genus ae- 
cesserint. 

Gum tot tantique viri, in operibus soluta oratione - 
scriptis, philosophorum pra^cepta et instituta non ora- 
torio solum, sed pene poetico fulgore illustraverint, 
quid esset cur ipsi poetae talem hanc non sibi assume- 
rent materiam in qua diligenter elaborarent? 

Homini, non ex tritis obsoletisque opinionibus, sed 
exrerum veritate rectaque ratione, humana opera con- 
sideranti, quid poemati tam cognatum quam systema 
philosophioe videatur? Si non injuria praeclarus scrip- 
tor, idemque mathematicus prasclarior, dixit 1 , non 
minori opus fuisse Archimedi ingenii ubertate quam* 
ipsi Homero , quanto rectius de Platone aut de Leib- 
nizio id quoque dicendum est, qui, omnibus humanis 
divinisque rebus cogitatione comprehensis , earum cui- 
que proprium locum adscripserunt, et intellectu Deum 
illum persecuti sunt, qui summus artifex summusque 
geometra egregie est appellatus. Itaque non pauci poetoe 
philosophicis e fontibus hauserunt praecepta quae suis 
in carminibus per quosdam quasi rivos diffunderent , 
non Platonem modo et Aristotelem secuti duces, sed hos 
etiam quos Tullius minutos et plebeios vocat philoso- 



1 D'Alembert. 

phos. Si qua a Platone rautuatus est Virgilius qua3 non 
parvum carminibns aflerunt ornamentum, quanto plura, 
nec minus feliciter, ab Epicuro suo sumpsit Lucre- 
tius , qui tolam pene ejus disciplinam splendidis poe- 
seos luminibus distinguere conatus est! Si quis car- 
mina quae his noslris in temporibus in lucem edila 
fuerunt recensuerit, ea aliis pulchriora et exquisitiora 
fortasse judicabit, quae, reconditis ex artibus orla, 
philosophico quasi succo turgent. Ne nostrorum aequa- 
lium nomina latino in opusculo, contra morem, inter- 
jiciam, aut longo verborum circuitu subridicule decla- 
rem, mihi duos tantum illustrissimos Germaniae et 
Britanniae poetas proferre liceat, quorum unum exi- 
raia fabula quae Faustus inscribitur, alterum opera ple- 
raque, de Providentia dubitantes significant, et gallorum 
poetarum nostrae aetatis principem, qui nunc eadem 
de re luculenter similem expressit dubitationem , nunc 
ad aliam fideique christianorum propiorem conversus 
est sententiam. 

Egregius hujusce aevi philosophus, morte nuper prae- 
reptus, dicere solebat 1 , non modo quae ad hominum 
sortem seu praesentem, seu futuram pertinent, ea 
poesi non repugnare, sed hanc solam vere poesim esse 
nominandam , quae talia tractaret, ideoque philosophum 
et poetam, diversum aliquando per iter, eodem tamen 
tendere, ac socialiter mutuam sibi navare operam. Cui 
hac de re libenter assenserim. Quo enim hominum 
genus in melius mulatur, et incorporalia corporalibus 

1 Jouffroy, Meiangcs 2jIMos. — De la destinee hvmaine. 

saepius anteponit, eo magis vates pulchritudine delee- 
latur ea quae in moribus consislit et qua3 non videtur 
oculis, mente tamen concipitur, vanamque istam pul- 
chri speciem dedignatur quam corpora prae se ferunt. 
Homerus, ait philosophus inter recentes nobilissimus 1 , 
tantam viro, quem nobis magna vult esse in admira- 
tione, tribuendo velocitatem, non sensit se illum ea 
virtute exornavisse, qua cum equis venaticisque ca- 
nibus vix certaret. Quid plura? Cum Pindarus tanti 
faceret corporis vires et agilitatem, ut prae illis omnia 
sordere et nullo in numero esse ei viderentur, noster 
conlra Ludovicus Magnus poetae cuidam graviter suc- 
ccnsuisse dicitur, quod inter tot alias dotes quibus 
se praeditum et instructum putabat, nullam iste magis 
laudandam, quam nandi artem repererat. Quis e cla- 
rissimis -aetatis nostrae vatibus, hominum jura , popu- 
lorum utilitatem, et scientiae augmenta omitteret, ut 
nescio quos athletas, in triviis decertare' solitos, sibi 
sumeret celebrandos? 

GAPUT III. 

QUIBUSTEMPORIBUS QUIBUSQUE SUB CONDITIONIBUS POESIS 
ET PHILOSOPUIA CONSOCIARI ET COALESCERE POSSINT. 

Ut caeteris artibus ingenuis, sic illi quam poesim no- 
minamus, ea quae mens vere cogitat , et quibus vere mo- 
vetur animus, sincere vivideque exprimenda sunt. Pul- 

1 Malebranche. — Rcch. de la verite. — PreTace. 



chrum poema hac tantum lege condi potest, ut verbis 
res subjiciantur, sine quibus clarissima orationis orna- 
menta , sicut splendidaa vestes, quibus aut nullum aut 
falsum supponitur corpus, inania sunt et perridicula. 
Quemadmodum egregie a Marco Tullio animadversum 
est, res verba rapiunt, eque rebus plane cognitis et 
perspectis efflorescit et redundat oralio. Itaque quoties- 
cunque scriptores de ratione scribendi magis quam de 
rebus scriptis incipiuntesse solliciti, toties litterae dilabi 
ac concidere solent. Id Bolaeum nostrum non fugiebat, 
cum sale multo ineptos defricaret poetas, qui, Iridis 
amore capti, quotidie bene poti et bene pransi trans- 
lative moriebantur. Quid est cur Homerus ita Deos 
effingat, ut eos vivere et spirare credas, atque eos ita 
inducat seu- loquentes, seu agentes, ut eorum verba 
audire, eorum facta videre tibi videaris, nisi quia prae- 
clarus ille vir quae de diis narrat ipse vera esse arbi- 
tratur? — Cur maximus ille medii aevi poeta, qui non 
injuria alter habetur et dicitur Homerus, dira infe- 
rorum supplicia, atque aeternos damnatorum dolores 
horribilem in modum depinxit, nisi quod non solum 
inferis adhibebat fidem, sed etiam eos pertimescebat 
atque horrebat? Rudis et incompositus aliquando, sed 
sublimis tamen et grandiloquus vates, qui ad summum 
gloriae fastigium britannicam evexit tragoediam, cum 
infaustas istas sagas, noctu, deserto etdeformi in loco, 
saltantes, interruptasque voces emittentes, describit et 
subjicit sub oculos, nonne ideo auditores terret, quia 
ipse terretur ? 

Cum vero philosophi, nec Jovis grande supercilium, 

quo moventur cuncta, nec rubentem fulmine dextram 
timentes, hunc deum, coacervatis rationibus, de solio 
dejecerunt; cum pueri et anus Gerberum et inferos 
jam metuere desierunt; cum horrenda quondam saga 
mansuevit, puellisque ad credendum segnibus eventura 
medio in foro pronuntiare, et duobus assibus vendere 
vaticinia coepit; tum obsoletas istas fabulas resumere 
ac versibus retractare, aliquid haberet ita fictum et 
simulatum, ut nihil magis falsum aut frigidum, meo 
quidem judicio, posset excogitari. Tunc volo poeta, ut 
semper, quae sentit et cogitat, quae amat vel odit, sine 
fuco exprimat et enuntiet. Hoc mihi, Bolaei nostri pace, 
dixisse liceat : rebus quibus nullus esl in mentibus lo- 
cus, iis nullus in versibus esse debel. Satis diu Tem- 
pus horologium gessit, Themisque manibus oequam 
libravit lancem ; hanc tandem excidere sinat, ipsaque 
valeat. Satis diu Neptunus, ambabus inflatis buccis, 
increpuit fluctus, squalidusque Charon in unda Stygia 
navigavit: emeritis tandem stipendiis, alias sedes pe- 
tant. 

Viro natura generoso, el cui pectus est honesto in- 
coctum, justitia vel nuda, et sine istius modi insigni- 
bus, satis erit veneranda. Qui aliquando celsa de rupe 
immensum mare prospexit, secum reputans omnes 
pugnas ejus in fluctibus debellatas, urbesque in littori- 
bus dirutas vicissim et oedificatas; qui in vitae mortisque 
arcana nonnunquam menlis aciem retorsit, et unde 
ipse veniat, quis sit, quo eat, sollicite perquisivit; is 
vestros istos aniles deos, quasi nervis alienis sese mo- 
ventes, admirabile est quantum fastidiat et adsperne- 

tur. Si quis, in infinita rerum natura, quarum medium 
estubique, ut aitPascalius, circuitus nusquam,semet- 
ipsum, velut arenulam quamdam, spontc considera- 
verit, quam brevi ventorum flatus sit ablaturus; is in se 
uberiorem rcperiet nobilium carminum fontem quam 
qui nunquam sine duce ausus est progredi et semper 
priorum vestigia adoravit. 

Quid ad me numina nec a lectoribus, nec ab ipso 
poeta pro veris habita, quae Statius et Silius in suis 
poematis induxerunt? Quanto rectius, qui miseram et 
lamentandam, statim ab ortu, hominis conditionem 
his versibus eloquenter deflet el conqueritur: 

Tum porro puer, ut ssevis projectus ab undis 
Navita, nudus humi jacet, infans, indigus omni 
Vitali auxilio, cum primum in luminis oras 
Nixibus ex aivo matris natura profudit; 
Vagituque locum lugubri complet, ut aequura est, 
Cui tantum in vita restel transire malorum '. 

Illa carmina non sunt ea quae semel pulchra visa 
fuerint, saeculoque tantum uni placuerint, sequen- 
tibus aetatibus despicienda. Eorum manet semperque 
manebit vivax pulchritudo , quippe quae vecos aeter- 
nosque animi sensus mirabili quodam modo expres- 
serint. 

Dum pravus deorum cullus aliquam apud gentem 
vigebitet a sapientibus aegre tolerabitur, haec admira- 
tionem et plausus hominum movebunt: 

1 Lucret. De nat. rer., 1. V, v. 223. 

Humana ante oculos cum foede vita jaceret 
In terris, oppressa gravi sub relligione, 
Qux caput e coeli regionibus ostendebat 
Horribili super aspectu mortalibus instans 1 , 



Homini eo tempore viventi, quo ratio plurimas di- 
judicat res, serius ocius erit decernendum quae philo- 
sophia videatur verissima. Ut quondam fuisset reli- 
gioni , sic tum philosophorum familiae erit adscribendus. 
Qua disciplina semel accepta, ut, non solum vitam 
suam, sed etiam civitatis mores ad hanc quasi normam 
dirigere conetur, quomodo poterit, si quid scribere et 
componere tentabit, opiniones quas verissimas arbitra- 
bitur, sensusque quos habebit carissimos alta sub 
mente retinere, et vana de diis, more vulgi, nauseando 
effutire? Quod si faceret, pretiosiorem sibi servaret 
sui partem, vilioremque in medium proferret. Itaque, 
quoties philosophica, ut ita dicam, aetas inciderit, to- 
ties poeta , si modo nobilissimarum setatis suae curarum 
fuerit particeps, philosophiamque aliquam amplexus 
fuerit, versibus philosophica exponet praecepla; sin 
aliter, animo dum reluctabilur , ingenii sui quasi ner- 
vos elidet. 

Ne quis forte sibi cogitalione eflingat a me angustio- 
ribus terminis poetas circumscribi , eisque id imponi 
munus, ut prohibeant, semper de futura loquendo, 
quominus de praesente vita fruamur, dicam id quod 
res habet et quod sentio. Homo sic a natura fuit cons- 



1 Lucret. De nat. rer., 1. 1, v. 63. 

litulus et eomparalus , ut humana potius quam divina 
curaret : nec injuria. Hoc enim interverso ordine , 
homo semper a3lerna prospiciens, eorumque amore 
ardentissime flagrans , flocci penderet caduca ; artes- 
que et scientias, quae ad usum vitae spectant, et omnem 
civilem cultum languescere et torpescere sineret. Quod 
universo hominum generi, id poetis quoque evenire 
solet : aliquando divina , s^pius humana carminibus 
prosequuntur. Id tantummodo est animadvertendum , 
qtiae de divinis loquuntur, ca nunc religiosis, nunc 
philosophicis e lbntibus vulgo hauriri. Humana aulem 
omnibus temporibus, ad narrandum, utaiunt, non ad 
probandum , et omni philosophica rcmota ratione , 
traclari queunt; ita tamen ut, si rebus iisdem philo- 
sophia accesserit, recondilioris doctrinae et exquisitio- 
ris ingenii fortasse condatur opus. Quis dubitet quin 
Bolaeus, si, amoto ludo, philosophicum in modum, de 
vila et moribus inquisivisset, in rei cujusque viscera 
altius penetraturus, et majoris pretii scripta relicturus 
fuisset? Fingamus , nostri auctoris loco de homine 
tractantis, Pascalium eamdem sibi sumere materiam , 
et erumpere subito ac nostrum unumquemque in- 
crepare, ut quae sint in nobis contraria et pugnantia 
patefaciat, nedum circa rem, delectationis causa , 
suaviter ludat et nugetur. Quantum prae divinis illis et 
tragicis vel lepidissimi frigerent et sorderent joci ! 

Si quis paulo tristiora philosophorum instituta car- 
minum lepore laetificare volet, ei multa erunt cavenda. 
Saepe fit enim ut personae, quas poeta format et in suis 
inducit operibus, nihil habeant veri et humanae naturae 

accommodati. His aliquando tribuit magnifica et signi- 
ficantia verba, claras vibrantesque sententias, quibus 
nihil, si singula consideraveris, existimabis pulchrius; 
sed non erat his locus. Quae sic, magno hiatu, profe- 
runtur, ea nec personam, nec tempus, nec locum 
plerumque decent, et ne omnes ejusdem operis partes 
congruant et unam ad formam reducantur saapissime 
efficiunt. Quemadmodum impediunt ne poema sit 
unum , ita (quod verius est quam verisimilius) ne 
idem sit varium graviter obstant. Cum enim creber 
sententiis sermo omnium ex ore indistincte profluat, 
mediocriter etiam attentis clarius etmanifestius apparet 
personas omnes, unius hominis, poetae videlicet, par- 
tes agere. 

Sunt qui, ubi nonnulla nitent in poemate, ea sus- 
piciant et admirentur, nec ita offendantur si opus ex 
partibus male cohaerentibus sibique repugnantibus 
compositum fuerit. Vicini nostri Germani, si quid forte 
in scena fuerit actum, quod nullo modo cum reliqua 
fabula conveniat, et sit tamen, ut fit, eo splendidius* 
quo magis absonum, hoc non solum non reprehendunt , 
sed pulcherrimum idem esse et nescio quid fidibus 
dignum habere, magna commoti admiratione, certa- 
tim exclamant. Nos, ut in mulierum sic in poematum 
ornamentis, rerum convenientiam dominari volumus; 
nec magis ambitiosam humili in sermone patimur 
intejici sententiam, quam torque gemmato ornari puel- 
lam permodestis indutam vestibus. Sicut Fiaccus ille, 
cujus ita prudens et sincerum semper fuit judicium, 
existimamus nihil aut parum ab eo effici qui ponere 

totum nesciat. Porro , nihil est quod ab hoc proposito 
tantum revocet et deducat poetas quam si eis sit so- 
lenne in poematis inducere personas sentcntiis abun- 
dantes etnon sibi convenientia loquentes: quod iis sae- 
pissime accidit scriptoribus qui ea quae ipsi sentiunt, 
alios inter homines diffundere summa ope nituntur. 

Nemo est qui non fateatur istius modi sententias 
interdum in Euripidis Voltariique tragcediis apparere , 
ita ut omnibus lectoribus fiat manifestum auctorem 
ipsum unaquaque latere sub persona , ejusque ore sua 
placita enuntiare. Si quis autem seu Senecam, seu ce- 
leberrimum illum poetam qui, novissimo finiente sae- 
culo, italiana regnavit in scena, pervolutaverit, illius 
fabulas stoicorum paradoxis inveniet refertas , quippe 
cujus personae omnes , pueri etiam ac puellae, scholam 
redoleant et perita manu torqueant enthymcma; hujus 
autem scenicis in operibus sudiosos reipublicae viros 
videbit et audiet in tyrannos tam acriter debacchantes, 
qui hiscere omnino non audent, ut horum tristem et 
miseram sortem sit certe lamentaturus. 

Poeta quilibet qui philosophiae cujusdam suscepit 
patrocinium, nullam personam plerumque in scenam 
inducit, quae non arte ficta magis quam natura for- 
mata esse videatur. Theses defendit cum sermocinari 
deberet, et pro variis animi affectibus omnia evolvit 
argumentorum genera. Humana natura, ejus manibus 
subacta, aquae non dissimilis est quae, per amcenos 
agros huc atque illuc ferri solita et sinuoso trepidare 
alveo, tandem piumbeis in fistulis conclusa, per tristes 
urbis vicos uno tenore fluere docetur. 

GAPUT IV, 



DE LIBERALIBUS ARTIBUS ET PRjESERTIM DE ARTE 
POETICA QUID STOICI SENSERINT. 

Philosophorum familiae quae in summo Bono per- 
quirendo maxime versantur, etin vita hominum ordi- 
nanda moribusque^ formandis praecipue laborant, arbi- 
trari solent eum qui studet rebus ad illa nihil spec- 
tantibus, tempus et operam perdere, atque a recta 
omnino aberrare via. Nulla est scientia, eis si adhibe- 
tur fides , ars est nulla, quae sit propter se ipsam expe- 
tenda: disciplina omnis moribus subjicienda est. 

Cum homines sexti decimi saeculi christianam reli- 
gioncm ad pristinam severitatem revocare voluerunt 
(jure an injuria, nihil ad rem), humanioribus litteris, 
paucis ab annis restitutis , ssepissime indixerunt bel- 
lum, quia hae mentes, eloquentiae et poeseos dulcedine 
illectas, ab uno et vero vitae proposito avertere vide- 
bantur. Quid quod doctissimi Portus regalis incolae, 
iidemque rigidae innocentiae viri, cum geometriam, 
astronomiam aliasque naturalium rerum scientias 
parvi esse momenti existimabant, earumque cognitio- 
nem futuram ad vitam differri aequo animo sustinebant, 
tum litteris multo etiam iniquiores, poetas, eosque 
praeclaros, aperte nominabant veneficos? Quid quod, 
sseculo sequente, Genevensis philosophus, qui sui tem- 
poris mores in mollitiem lapsos acriter castigavit, effe- 

minatas quoque et elumbes litteras fuit aggressus, 
quae, ex libidinibus natae, libidines augebant? Egregius 
ille vitiorum insectator , non solum opuscula ista re- 
prehendit, quae immunda et obscoena crepabant, et 
quibus eximius quisque litterarum aestimator et acer- 
rimus quisque morum propugnator pariter oflende- 
bantur; sed in fabulas illas, quibus ignoverat episco- 
porum maximus , et quas longa sacraverat admiratio , 
tela ausus est dirigere. 

Quibus ex exemplis, de recentiorum historia sump- 
tis, facilius intelligetur cur apud veteres, non solum 
cynici, quibus nihil pulchrum et vere exoptandum vi- 
debatur nisi honestum, sed etiam stoici, eadem fere 
profitentes atque a cynicis tunica tantum distantes, 
poesim aliquando caeterasque artes asperioribus verbis 
tractaverint. Non est igitur quod miremur Zenonem , 
stoicae scholae conditorem , habuisse inutilem , si Dio- 
geni creditur, omnem liberalem disciplinam (itjvkyxvx- 
Xtov natdetav dxQrjoiov anoyaivu) ; Epictetumque vi- 
vidaquadam concinnitatedixisse, non hanc disciplinam 
esse humanae vitae finem propositum, sed viam ad hunc 
munitam : ovx eig tovto Sdeveg, inquit, dXkd dta 
toviov*. Idem sentiebat Antoninus, ut ex initio ejus 
operis patet, ubi cum alia maxima, tum id praecipue 
Rustico se debere testatur, quod nec rhetoricam, nec 
poeticam unquam coluerit, nec dicendi urbanitatem et 
florem fuerit persecutus (ro dTzooiijvat (^ioQixtjg , xal 
noiYiitxrig, xal doieioloytag 1 ). Seneca acriori, ut so- 

l Epict. y I. II, c. 23. 
2 Anton. y 1. I. 

let, impetu et ad feriendos permovendosque animos 
magis aecommodato, non tamen sine libratis artifi- 
ciose sententiis: «Unum studium, inquit, vere libe- 
rale est, quod liberum facit, hoc sarpientiae sublime, 
forte, magnanimum : caetera pusilla et puerilia sunt 1 . » 
Tum poetae et grammatici , musici et geometrae studia 
studiis boni sapientisque viri comparata deprimere et 
obscurare conatur: cc Quaeris Ulysses ubi erraverit, ait, 
potius quam efficias ne nos semper erremus.... Quid 
inquiris an Penelopa impudica fuerit, an verba saeculo 
dederit... Doce me quid sit pudicitia et quantum in ea 
bonum... Doces me quomodo inter se acutae ac graves 
voces consonent... tfac potius quomodo animus secum 
meus consonet, nec consilia mea discrepent... Quid 
mihi prodest scire agellum in partes dividere, si nescio 
cum fratre dividere* ? » 

Nihil aut subtilius, aut lepidius, aut etiam, mutatis 
matandis, verius eumdem apud auctorem legi potest 
quam epistola in qua queritur, eam, quae philosophia 
fuit, factam esse philologiam. Grammatico, ut ipse 
animadvertit, et philosopho hi Virgiliani si propositi 
fuerint versus : 

Fugit irreparabile teinpus. 

Optiraa quaeque dies miseris mortalibus aevi 
Prima fugit, 

et alia hujuscemodi, quam, non dico contraria, sed 
diversa, et nulla ex parte congruentia nostri hi duo 

1 Sen. Ep. y 88. 
9 Idem. 

homines de versibus illis et sentient et loquentur! 
Unus nihil nisi verba, alter nihil nisi sententias cura- 
bit; ille breves et longas melietur syllabas, hic autem 
quam pracipiti rapiamur turbine cogitabit, et quo bre- 
vior sit vita, eo meliorem eam arbitrabitur esse effi- 
ciendam. 

Si forte Ciceronis De Republica libri in grammatici et 
in philosophi manus inciderint, hic omnia quae de jus- 
titia eo in opere dicta sunt miratus, ea suis ipsius mo- 
mentis ponderabit; ille vero veteribus et jam obsoletis 
verbis, reapse, sepse, et calce, vehementer commotus, 
ad illa commcntariis illustranda sese comparabit et ac- 
cinget. Ut apis et bos eodem in prato, sic philosophus 
et grammaticus eodem in libro diversis pascuntur. Sa- 
tis autem apparet utrum sit, Seneca quidem judice, 
pabulum salubrius allerique anteponendum. 

Quae cum senserint stoici cum de omnibus discipli- 
nis, tum pra^sertim de scribendi genere, mirari desi- 
namus si eorum plerique eam arlem neglexerint pau- 
lulum, quam non ita magni faciebant. Inde profectum 
cst istud scribendi genus acutum, subtile, sed exile, 
jejunum, subobscurum, valde abhorrens ab auribus 
vulgi, quod saepe fuit aMarco Tullio quasi ad vivum 
expressum : «Stoica ha^resis nullum sequitur florem 
orationis, neque dilalat argumentum, sed minulis in- 
tcrrogatiunculis, quasi punclis, quod proposuitcfficit 1 . » 
Ilaque Porticus, prima quidem specie, videlur quod 
oratoriae et poeticae arti excogitari queat repugnantius. 

1 Cic. Parad. Stoic. Prom. 

Diligentius tamen rem consideranti minus litteris 
obfuisse quam profuisse stoicorum disciplinam mani- 
festum est. Nam litterae his fere temporibus viguerunt, 
quum antiquius quod dicerent, quam quomodo dice- 
rent, scriptores habuerunt. Atqui homines jam totos 
verbis deditos Porticus ad res revocavit, quibus non 
subjectis, verba inane quoddam sonant, quod puero- 
rum impetu magisquam virorum judicio comprobetur. 
Sic christiana religio, cum pagani auctores, neglectis 
omnibus quae ad res ipsas pertinerent, de verborum 
significatione sine fine dissererent et interpretanda 
circa vocabula semper morarentur, res et sententias 
sibi sumpsit, animisque et mentibus novam per disci- 
plinam renovatis, his veluli e fontibus nova et ubera 
litterarum deduxit genera. E sublimibus enim senten- 
tiis generosisque ex affectibus, potius quam ex tenui 
verborum cura litterae oriri et emanare solent. 

Si quando stoici de poesi et eloquentia paulo libe- 
rius maledixerunt, tantorum virorum verba ad litteram 
interpretari nolim , sed ea velim mitiorem in partem , 
ut fit cum de nostris agitur, potissimum accipere. Quis 
unquam in eloquentiam sancto Paulo vehementius in- 
veclus est? Quis majoribus probris humanam sapien- 
tiam est insectatus? Nemini tamen venit in mentem, 
seu magnum illum virurn, seu Patres Ecclesiae, seu 
nostrum ipsum Bossuetium, cujus in orationibus talia 
crimina saepius iteranlur et resonant, cum omnis hu- 
manitatis et cultus osores, tum praesertim dicendi atque 
intelligendi artibus inimicos existimare. Omnes, idque 
non injuria, his in reprehensionibus vident, quod res 

habet, magnanimos viros de rebus magis laborantes 
quam de verbis, et quamvis parva non omnino de- 
dignentur, ea tamen majoribus anteponi indigne fe- 
rentes. 

Quod igitur christianis concedimus, id stoicis con- 
cedamus censeo, maxime cum satis appareat e multis 
eorum scriptis quae vera fuerit ipsorum sententia. Se- 
neca, cujus nemo sane testimonium recusabit, non 
solum nullum profert praeceptum , quo stoicis eloquen- 
tia interdicatur, sed eos sic jubet loqui, ut audientes 
virtutis studio incensos dimittant: « Rapit illos, inquit, 
instigatque rerum pulchriludo, non verborum ina- 
nium sonitus 1 .» Haec est magna illa et divina clo- 
quentia, quae non ad dicentem, sed ad dicta convertit 
animos, et quae romanas litteras, puerili jactantia et 
ridicula vanitate afflictas ac jacentes, nisi id humanas 
superavisset vires, sola recreare et iterum suscitare po- 
tuisset. Nihil enim tum magis defuit romanae eloquen- 
tiae quam studiosa rerum cura et nobile verborum fasti- 
dium. Orator unusquisque potius sibi plausus quam 
verbis fidem aucupabatur. Unde lepidi hi Persiani ver- 
sus: 

Nilne pudet eapiti non posse pericula cano . 
Pellere, quin tepidum hoc optes audire: Decenter? 
Fur es, ait Pedio. Pedius quid? Crimina rasis 
Librat in antithetis: doctas posuisse flguras 
Laudatur : bellum hoc ! hoc bellum 2 ! 

■ Sen. Ep. 108. 
2 Persius,5a*. 4, v. 83. 



Digitized by 



29 

Non solum Seneca veram et quae philosophantes de- 
ceat eloquentiam cogitatione sibi fingit, sed plurimos, 
eosque stoicos, laudat philosophos, qui incredibili 
quodam dicendi impetu audientes boni amore inflam- 
mabant. <a Ego certe, inquit, cum Attalum audirem, 
invitia, in errores, in mala vitae perorantem, saepe 
misertus sum generis humani, et illum sublimem altio- 
remque humano fastigio credidi. » — Haec non sunt de 
viro frigide et jejune dicente, et suis, ut aiunt, se pun- 
gente acuminibus, sed de viro, cui non video quid de- 
fuerit, ut nostris oratoribus sacris esset conferendus 1 . 

Ne quis forte crediderit stoicos eloquentiam, ut quae 
pro sapientia propugnet, toleravisse, poesim autem, 
utvanam rem et nugatoriam, funditus repudiavisse, 
eumdem illumSenecam audiat praedicantem, carmina 
in se habcre vim quamdam ineluctabilem qua homines 
pleriquead credendum impellantur, ita ut assensum, 
quem solis subnixa rationibus non obtinuisset senten- 
tia, eum numeris adstricta et vibrata quodammodo 
extorqueat : 

« Is minimo eget mortalis, qui minimum cupit : 
Quod vult habet, qui velle quod satis est potest. 

«Gum haec, inquit, atque ejusmodi audimus, ad 
confessionem veritatis adducimur. Illi enim quibus 
nihil satis est, admirantur, acclamant, odium pecuniae 
indicunt 2 . 

1 Vide exquisitae doctrinae opusculum quod inscribitur, De la moraie 
pratique dans les tettres de Stnique, par C. Martha. Strasb. 1854. 
* Sen. Epist. 408. 

Hoc autem a me plurimum facit,quod Seneca, hanc 
profitendo sententiam, Cleanthis ipsius auctoritate ni- 
titur, qui, non solum eximium illud composuit car- 
men, omnibus notum, sed (id quod pauci, credo, 
animadvertcrunt) carminum excellentiam expressit in- 
geniosa illa similitudine, quam Montanus aliique re- 
centiores cerlatim retulerunt: «Nam,utdicebat Glean- 
thes, quemadmodum spiritus noster clariorem sonum 
reddit, cum illum tuba per longi canalis angustias 
traclum, patentiore novissime exitu efludit: sic sensus 
nostros clariores carminis arcta necessitas efficit. Ea- 
dem negligentius audiuntur, minusque percutiunt, 
quamdiu soluta oratione mcuntur : ubi accessere nu~ 
meri, et egregium sensum adstrinxere certi pedes, 
eadem illa sententia velut lacerto excussa torquetur *. » 

Non omnem igitur poesim culpaverunt stoici, sed 
eam tantummodo quae, rebus neglectis, verba consec- 
tatur; et quae, veris poela3 sensibus, ct opinionibus qui- 
bus mens imbuitur, pra3termissis , nihil habet quod 
non sit fictum, ac fabulas pueris ipsis ridendas, millies- 
que decantatas, ambitiosis commendat versibus. Quis 
enim, si recentia veleribus componere licet, ferre possit 
inter nostrae cetatis homines exsistere aliquem, qui, 
libertatis, juslte, scientioe augmentis, quibus optimus 
quisque movetur, omnino omissis, tritas jamdudum 
enuntict sententias, et eos communes locos scribendo 
tractet quorum cura nec lectores nec ipsum auctorem 
ullo modo tangat? Quis potius ineptum et praeposterum 

« Sen. Eptst. 4 08. 

non dical poetam, qui oceupct homines flumina iler 
melius docentes, aut de reliquis Americae servis in 
libertatem vindicandis cogitantes, aut intentos ad Ita- 
liam jugum excutientem et antiqua fata repetentem, ut 
eorum ante oculos Agamemnonis domum proponat, et 
Atrea tot sceleribus coopertum, et toties scenis agita- 
tum Orestem, hosque omnes quorum nomina, diaria 
legendo, jam obliti fuimus? Sic stoicis nostris divina 
et humana quaeque quasi ex alto considerantibus nau- 
seas movere solebant isti poetae, qui centum ora lin- 
guasque totidem poscebant, ut meras exponerent nu- 
gas et historias quae jampridem exaruerant. Quos his 
versibus egregie perstrinxit Persius : 

Grande locuturi nebulas Helicone legunto, 

Si quibus aut Procnes , aut si quibus olla Thyestse 

Fervebit, ssepe insulso ccenanda Glyconi 

et alibi : 

Non equidem hoc studeo , bullatis ul raihi nugis 
Pagina turgescat, dare pondus idonea fumo 2 . 

Quid sibi volunt, quaeso, poetae, nec sensa, nec co- 
gitata ab ipsis effutientes? In id omne conferunt stu- 
dium, ut auditores bene excipiant opus, et interdum 
decenter, bene, pulchre exclament, universique assur- 
gant. Omnia ista poemata ad ostentationem composita , 
fucato nitore spectanda, ac parum iis dissimilia quae 
noster Molerius tam acriter exagitavit, idem ille Per- 

* Persius, Sat. V, v. 7. 
*Idem, v. 49. 

sius mirum depinxit in modum, et aculeatis verbis sic 
persecutus est : 

• . Ecce inter pocula quairuut 

Komulida; saturi quid dia poemata narrent. 
Hic aliquis, cui circum humcros hyacinthina kena est, - 
Rancidulum quiddam balha de nare Iocutus, 
Phyllidas, Hypsipylas, vatum et plorabile si quid 
Eliquat, et tenero supplantat verba palato 

Quid quod pessimi isli poetae, non solum scribunt, 
nihil quod scribant habentes, de ingenii fama unice 
solliciti; sed,ut auditorum certius sibi concilient suffra- 
gia, eorum sensibus serviunt et ad blandiendum vitiis 
totos se accommodant? Nonne hic, quum de moribus, 
tum de liberalibus artibus bene meretur, qui, talibus 
poetis omni contumelia vexatis, poesim ipsam prostra- 
tam etdignitatis immemorem nititur excitare, etei prae- 
stantius adscribit munus? Nunquam enim quod vult id 
consequetur poesis, ut, efficta quadam divinao pulchri- 
tudinis imagine, hominum mentes juvet et permulceat, 
si, coquinariae artis facta quodammodo oemula, turpis- 
simam quamque corporis partem solum titillaverit. Ita- 
que magnam mihi movent admirationem carmina , qui- 
bus Persius perniciosas istas ineptias insectatur: 

Scilicet ha;c populo pexusque toga recenti , 
Et natalitia tandem cum sardonyche albus, 
Sedc leges celsa, liquido quum plasmate guttur 
Mobile colluerit, patranti fraclus ocello*. 



1 Pers. Sat., I, v. 30. 

2 Idem, v. 45. 

Qnae si cui paulo liberius et obscenius dicta esse vi- 
deantur, is secum reputet non foeda foede expressa, sed 
amcenis velata circumlocutionibus, legentes ad se vulgo 
allicere. 

Quoquo modo se res habeat, nemo non fateatur ne- 
cesse est, stoicos, cum Htterae romana) pluribus vitiis, 
iisque gravissimis, laborarent, et lenta quasi tabe con- 
sumerentur, non summa in cute, sed intimis in me- 
dullis morbi quaesivisse causas, easque sanare solis, 
quibus sanari poterant, remediis esse conatos. Certis 
inconcussisque institutis mentes informando, generosis 
ac nobilibus sensibus animos extollendo, quod , ad libe- 
rales arteset disciplinas restituendas, erat utilissimum, 
fecerunt; nam veteri hac sententia nihil verius: 

Scribendi recte sapere est et principium et fons , 
nisi forte haec altera : — Pectus est quod disertos facit. 



CAPUT V. 

DE IIS QVJE STOICIS ET POETIS STOICORUM DISCIPULIS 
NUPER FUERUNT OBJECTA: 

Stoica disciplina a multis, iisque lectissimis, scrip- 
toribus nuper exposita fuit et examinata *. Inter quos 
vir humanitatis sludiosissimus, bonorum probatorum- 

1 Vide pnesertim Kavaisson, Essai sur (a Mitaph. d % Aristote, 1846; 
Denis, Histoire cles theoriet et dcs idtes morales dans Fcmtiquitiy 
1 856 ; Janet, Histoire de la plrilosopltie morale et twlitique, 4858. 

que auctorum firmissimus propugnator, ct molicntium 
nova dcterrimaque in litteris idem insectator acerri- 
mus, de hujus familiao philosophis et poetis paulo se- 
verius, ut opinor, tulit judicium 1 . Per talem hunc vi- 
rum nobis liceat, cur ejus sententiam non amplexi 
fuerimus enucleate dicere, et singula quoe contra stoi- 
cos attulerit diligenter expendere. 

Primum Chrysippum illum, quem veteres Porticus 
columen nominabant, aliosque insignes stoicos , om- 
nino insanos fuissc affirmat. Qua auctoritate, quibusve 
argumentis fretus? Auctoritate, scilicet, Marci Tullii, 
qui, cum lepidissimam pro Murena haberet orationem, 
de Gatone, qui contra Murenam sleterat, vulgi risum 
movere quaerens, eum exhibuit ridiculae addictum disci- 
plinae. Sed quoties idem Marcus Tullius rhetoris, plebe- 
culae fucum facientis, non agit partes, sed, philosophi 
more, prudentissimos alloquitur viros, et verum can- 
dide studet invenire, toties stoicos maximis amplificat 
laudibus. Quin etiam, eos, in omnibus prope quae ad 
mores spectant, sequitur duces (sicut e pulcherrimo, 
quod De Officiis inscribitur, opere manifestum est), 
Panaetiique stoici librum vere aureum praedicat et sibi 
ad imitandum proponit exemplar. Non magis igitur in 
oratione pro Murena quid de moribus Cicero senserit, 
quam in orationibus contra Verrcm qua) fuerit ejus de 
diis et deabus opinio, credo esse inquirendum. 

At Chrysippus qua^dam falsa et natunc repugnantia, 
si Plutarcho creditur, professus est. Quis autem fuit 

1 M. Nisard , Etudes sur les poSies iatins de ia dicadence. 

unquam vir sapiens qui de re aliqua non desipuerit? 
Is unus haud procul a recta aberrat via , qui non pro- 
greditur longius; isque unus minime fallitur, qui mi- 
nime cogitat. Vir autem summo praeditus ingenio, si 
humana divinaque fuerit cogitatione amplexus, et om- 
nia quae senserit de omni re scibili et quibusdam aliis 
inter se componere et connectere fuerit conatus, ut 
exaedificaret quae sapientum templa serena egregie no- 
minata sunt; is certe sententiam aliquam apud omnes 
pervulgatam eamdemque veram inveniet, quae cum 
sententiis aliis tam artificiose exstructis discrepet, eam- 
que repudiabit: qua enim admissa, totum corruat sedi- 
ficium. Philosophi autem qui hujusmodi opus suscepe- 
runt, ii majus quoddam fuerunt aggressi quam homines 
plerique, qui, cum diversa et secum pugnantia vulgo 
sentiant, dissipatas et conlrarias inter se sententias 
nunquam nituntur conciliare. 

Si igitur insanus Ghrysippus ideo est dicendus , quia 
absurda quaedam ei placuerunt, et si Gornutus quoque 
insani nomine est dignus, quia Ghrysippum eumdem 
magnopere miratus fuit, non video cur insanus non 
appelletur noster Gartesius, qui animalia omni sensu 
carere, res si ulla fuit unquam absurda, arbitrabatur; 
nec cur Arnaldus, Bossuetius, Fenelo, multique alii 
illustrissimi viri non eodem habeantur in numero, 
cum tantis laudibus insanum Gartesium extulerint. 

Praeclarissimus ille Leibnitzius, quo nullus fuit aut 
doctrina abundantior aut ingenio praestantior , non 
eadem severitate est usus qua eximius scriptor cujus 
nunc expendimus sententiam. Nam, cum omnes phi- 

losophos, qui insignia aliqua in lucem ediderunt insti- 
tuta, tum maximc Chrysippum plurimi facit, ejusque 
cum placitis placita sua vult convenire. 

Illud quoque stoicis fuit objectum, quod sublimem 
quamdam honesti formam et speciem animo concepe- 
runt, quam nemo unquam factis et moribus effingere 
et exprimere queat. Quis autem non videt eam esse 
artis cujuscfue conditionem, ut primum artifex id quo 
nihil perfectius concipi possit cogitando complectatur; 
dein, non optima, sed qux sunt optimis proxima 
agendo efliciat? 

Marcus Tullius, cum praeclarum illud oratoris des- 
cripsit exemplar, apud omnes litterarum studiosos ho- 
mines jam pervulgatum, non oratorem quemdam vel 
illustrissimum, Periclem dico aut Demosthenem, ele- 
git, quem nobis proponeret ad imitandum; sed orato- 
rem qui nunquam fuit, nunquam erit, sed concipitur 
tamen, et ad cujus cogitatam speciem unusquisque 
sese conformare debet et accommodare. Quid dicam 
de Platone, illo omnium principe philosophorum, qui 
homini ad perfectam cumulatamque virtutem tendenti 
nihil actum putabat dum aliquid agcndum superesset, 
eique xry xw Om ofiolwaiv supremum assignabat 
finem? Quid de ipsa christiana religione, quae, non 
hominibus, ut quod vulgo fit id faciant proecipit, sed 
quod fieri quodammodo nequit, id potissimum jubeteos 
facere? Quis est qui Christum audiens nobis mandan- 
tem ut, bonis omnibus vendilis, pauperibuseorum pre- 
tium demus, aut exciamantem : «Perfecti estote, sicut 
pater meus est perfectusD, negare audeat, eum homi- 

nibusmajora quam quae possint effici, imperare; aut 
viros, talibus praeceptis imbutos, singulari quodam 
virtutis amore flagravisse, eaque juste et pie, fortiter et 
constanter fecisse ac tulisse, de quibus nulla unquam 
reticescet posteritas? 

Non est igitur cur vituperemus stoicos atque eos 
existimemus homines stultos ac vana somnia sibi fin- 
gentes, quod perfectum aliquem expletumque omni- 
bus numeris et partibus conceperunt, quem sapientem 
nominabant et ad quem proxime nitebantur accedere, 
cum nihil tantum ad aliquid bene faciendum conferat, 
quantum quod sit optimum in quoque genere novisse; 
et cum ipsi, quos christiana religio colit, sanctissimi 
viri, idcirco solum supra humanam sese extulerint na- 
turam,quod exemplar non imitatione assequendum, 
imitatione tamen assequi conati fuerint. 

Non solum nostrorum philosophorum instituta et 
praecepta, sed etiam facta et mores reprehenduntur; 
ita tamen ut ii duo distribuantur in genera hominurn, 
quorum alteri stoice vixerint, alteri vero stoice dispu- 
taverint, et illi debitis efTerantur laudibus, hi contra 
maledictis acriter lacessantur. Virtutem enim non 
secus atque arithmeticam aut geographiam docere, 
auctore quocum certamus judice, aliquid habet puerile 
omnino et irridendum. 

Longe alia, fatemur, nostra est sententia. Binas 
quibus prsecipue homo constat partcs, quarum una 
quid sit bonum aut malum percipit et intelligit, altera 
vero ad bonum ferfur et fugit malum, ita sejunctas 
esse et separatas non credimus , ut quod prior expe- 

tendum et persequendum judicaverit, ad id expeten- 
dum et persequendum posterior hoc ipso judicio nun- 
quam moveatur. Alioqui, quid esset cur unusquisque 
paterfamilias bonis institutis imbuendos curaret libe- 
rorum animos? Quid esset cur christianus oratorquis- 
que in fidelium corda sacram e calhedra spargeret 
doctrinam, et omnes omnium temporum scriptores 
eo melius audirent quo melioribus abundarent prae- 
ceptis? 

Pra3terea, nisi homo hominem virtutem docere pos- 
set, non video quomodo litteras aut artes posset do- 
cere. Non enim facilius est qua)et quanta sit poematis, 
aut pictaa tabuke, quam cgregii facinoris pulchritudo 
explanare, et ejus amore hominum inflammare ani- 
mos; ita ut nos omnes, cum lilterarum et artium, tum 
sapientiae professores oleum ct tempus perdamus, dum 
nobilibus his nostris incumbimus studiis. 

Non sic existimabat Seneca, cum Attali, Sextii, So- 
tionis aliorumque generosas adhortationes tam grato 
animo commemoraret; non sic Persius aut Antoni- 
nus, qui tanto amore suos amplectebantur magis- 
tros ; non sic ipse Tacitus qui, cum hos simplices, sine 
fuco, et vere magnos viros exsulare videret, ipsam quo- 
dammodo arbitrabatur exsulare virtutem, « expulsis , 
inquil, insuper sapientia} professoribus, atque omni 
bona arte in exsilium acta, ne quid usquam honestum 
occurreret 1 . » 

Cur autem hi philosophi a Domitiano fuerunt in 

1 Tac, Agric.y al. 2. 

exsilium acti? Quia Helvidius et Thraseas ab Aru- 
leno et Senecione in scriptis dilaudati fuerant, ut eo 
vel solo manifestum sit inter magistros et discipulos 
causam fuisse omnino communem. Itaque, tot post 
saecula, nescio quo inter tales viros discrimine facto, 
hos laudare, illos vituperare non mihi aequius videtur 
quam si quis, christianae religionis martyres orationi- 
bus extoliens , religionis ejusdem doctores verbis de- 
primere velit. 

Cum noster egregius scriptor posuerit, stoicos esse 
stultos, ad inania sibi fingenda pronos, et nihil ple- 
rumque aucupari nisi verba et voces, non cst mirum 
si ex his omnibus concluserit, Persii ingenium ab iis 
fuisse depravatum corruptasque romanas litteras. Ego 
vero praeclara e Zenonis schola nec tanta mala esse pro- 
fecta, nec proficisci potuisse existimo. 

Stoica institutione, velut labe aliqua, latina poesis 
mihi certo laborare videretur, si Persii aliorumque 
stoicissantium poetarum ingenium tum sublimius ela- 
tum fuissel, cum ex arctis hujus discipliriae vinculis 
quasi evolavisset; sed id contra evenit nescio quomodo, 
ut quanto magis ingenia implicantur dogmatibus stoi- 
corum, tanto feliciori afllentur spiritu. Quis est enim 
qui non fateatur, non solum Persii*, sed Scnecae, Lu- 
cani et Manilii versus esse eosdem et pulcherrimos et 
maxime stoicos? Nec ut res aliler sese haberet ullo 
modo fieri potuit, quandoquidem hi poetae germani 
erantstoici, et eo vividiori rapiebantur impetu, quo 
sibi cariores exprimebant sensus. Si hominum mores 
minus feliciter descripserunt, hoc saltem nobili de- 

buerunt porticus scholae, quod divino illo furore ali- 
quando aflflati fuerunt, sine quo Democritus et Plalo 1 
nolunt quemquam esse vatem, et quo olim instinctus 
Cornelius noster in scena erat regnaturus. 



CAPUT VI. 

QUANTA FUERIT STOIC-E DISCIPLIN.E PR/ESTANTIA ET 

PULCIIRITUDO. 

Stoica disciplina, qualem cam in philosophorum 
scriptis invenimus explicatam , nihil fere pulchrius vi- 
detur ac praestantius. 

Stoici contendunt res omnes, quae ante oculos ver- 
santur, inter se cohaerere et coalescere, unoque et 
eodem moveri et regi spiritu, nedum aliae ab aliis exsis- 
tant sejunctae, animabusque careant; ila ut tota haec 
rerum natura immensum quoddam haberi queat ani- 
mal, cujus corpus sit mundus, mens autem Deus. Ex 
hac quasi universa rerum mente delibatas esse putant, 
non solum hominum belluarumque animas, sed etiam 
vitas arborum, et quae corporis cujuslibet partes in 
unum colligunt. Sic omnia , stoicis auctoribus, ab una 
eadcmque divina inteliigentia orta et profecta, mirum 
in modum inter se consentiunt, et pulcherrimum et 
proestantissimum efficiunt opus. Quid enim praestantius 
et ad movendos hominum animos magis idoneum, 

1 Cic. l)e OraL, l II, c. 46. Horat. Ep. ad Pis., v. 295. 

quam infinita rerum natura? Quid autem pulchrius 
quam immensum illud corpus a Deo, tanquam a mente 
aeterna perfectaque ratione, animatumsimulet rectum? 
Id enim vulgo dicitur pulchrum, in quo e multarum 
convenientia rerum ordo efficitur mirabilis, non defi- 
ciente vi quadam interna, qua totum illud aut vere 
spiret, aut spirare videatur. 

Neminem fugit quantum Fenelo noster hanc mire- 
tur philosophiam, quam fabulosam nominat eamdem- 
que magnificam. Quin etiam animadvertit illustrissi- 
mus ille scriptor hujus philosophiae interprctcm fuisse 
Virgilium , et insignes hos affert versus , quos sloicos 
simul et platonicos esse dicit : 

Esse apibus partem divinae mentis et haustus 
>Ethereos, dixere; deum namque ire per omnes 
Terras, tractusque maris, ccelumque profundum: 
Hinc pecudes, armenta, viros, genus omne ferarum, 
Quemque sibi tenues nascentem arcessere vitas '. 

Dum epicurei qusecunque videmus e fortuito atomo- 
rum concursu credunt esse nata, et pleraque vita om« 
nino carere; stoici contra omnia ccelesti quadam arte 
ficta esse et ab ipso Deo animari arbitrantur. Itaque, 
quanto inanimatis animata et inordinatis ordinata pra3S- 
tant, tanto epicureorum diseiplinae stoicorum discipli- 
nam pulchritudine praestare censeo. 

Si quis forte existimaverit fortuna illa varia et caeca , 
de qua loquuntur epicurei, melius regi rerum univer- 
sitatem quamcerta et indissolubili Fatorum lege quam 

■ Virg. Georg., I. IV, v. 220. 

stoici praedicant, secum reputetquam prope accesserit 
ad Providentiam nostram fatum illud stoicum, quippe 
quod nihil agat nisi optime, et ipsa mala ad bonum 
reducat. 

Si de coelo in terram descenderimus , et si , divinis 
rebus relictis, quae de hominum vita et moribus stoici 
senserint qua?sierimus, pulchriora forsan inveniemus 
et majori etiam admiratione digna. Quis ignorat nostros 
philosophos nihil unquam hominibus accuratius praes- 
cripsisse quam ut naturae convenienter viverent, el 
hanc, de qua diximus, coelestium rerum constantiam 
imitatione persequerentur? Nam optimi, aiebant, viri 
cujusque vita artis opus habenda est. Quid enim non 
pulchrum in illo sapiente, quem sibi fingunt stoici et 
nobis ad imitandum proponunt, aut dici aut excogitari 
potest, qui adeo est prudens, ut vera a falsis nunquam 
non certissime dijudicet; adeo fortis et temperans, ut 
nec doloribus nec voluptatibus a recla deducatur via ; 
adeo justus et liberalis, ut non sibi soli, sed propin- 
quis, patriae, hominum generi, et toti, ubita dicam, 
mundo se genitum sentiat? Nisi quis forte dixerit vitio 
virtutem, turpique honestum aliquando pulchritudine 
superari, et Grsecos vana similitudine fuisse deceptos, 
cum virum eumdem xalov xaya&bv nominaverunt. 

Quid enim esset cur ille vir eximia quadam pul- 
chritudine non esset praeditus, cum omnes animi ejus 
partes, soli rationi obedientes, jam ad unam, eamque 
perfeclissimam, redigerentur formam , et legi accom- 
modarentur eidem, quae sidera temperat et modera- 
tur? Quam si sequeremur ducem, universam illam 

haberemus civitatem, hominibus cum Deo commu- 
nem, in qua nemo non liber esset, nemo non justus, 
et cujus nostrae hae civitales vanam et falsam usque ad 
hoc tempus adumbraverunt imaginem. Quam si vo- 
lumus aliquando condere, ad sempiternae illius legis 
normam leges nostrae corrigendae sunt, et colenda illa 
generis humani caritas, qua hominem unumquemque, 
non modo ut fratrem, sed ut corporis ejusdem mem- 
brum quoddam curemus et foveamus. 

Quantum interest inter stoica illa instituta, quibus 
ad optima quaeque consequenda, et ad tuendam huma- 
nam societatem, accendimur, et epicurea ista praecepta 
quae nos a publicis deterrent rebus , et nobis suadent 
utnescio quibus in hortulis molliter recubantes, nos- 
que sine rivalibus amantes, vivamus, quasi haec vere 
nominanda sit vita, quam sibi soli quisque vivit, alio- 
rum oblitus! 

Quamobrem, cum Lucretius Garus, Epicuri disci- 
plinae addictus, egregium illud fecerit poema, quod De 
natura rerum inscribitur, majus quoddam et praestan- 
tius opus , si se vertisset ad stoicos , forlasse condidis- 
set. Quam gravi et grandiloquo dicendi genere, quam 
vividis splendidisque coloribus hanc vere artificem de- 
pinxisset naturam, quae nunquam viribus deficitet quo- 
tidie nova luminis in oras profundit animantia! Quanto 
cum fulgore stoici illius sapientis imaginem, ultimae 
tradendam posteritati, aureis carminibus effinxisset, 
ac mares Romanorum animos acuisset ad antiquas vir- 
tutes renovandas et ad civitatem condendam re romana 
Capitolioque majorem ! Divinus enim ille Yates, seve- 

riori tristiorique ingenio praeditus, ad Zenonis potius 
quam ad Epicuri placita explananda erat, ut opinor, 
natus. 

CAPUT VII. 

QILE PILECIPUA FUERINT STOIG/E DISCIPLIN^ VITIA. 

Hoc opusculum non ideo suscepi, ut stoicorum vir- 
tutes clariores efticerem , eorum autem tegerem vitia 
et quasi quibusdam involucris obtenderem. His de phi- 
losophis sine studio et ira scribere mihi in animo est. 
Itaque eos , rectam quidem viam plerumque secutos , 
aliquot in errores fatebor incidisse, qui de eorum insti- 
tutis aliquid, non veritatis solum, sed etiam pulchri- 
tudinis detraxerunt. 

Stoicis sapientem illum quaerentibus , qui perfectus 
esset et omnibus suis numeris expletus , venit in men- 
tem, nihil praestantius quam hominem liberum et ab 
omni cupiditate vacuum esse posse. Itaque cunctos 
animi aftcctus, utpote qui liberum arbitrium plus mi- 
nusve impedirent, non temperandos solum, sed etiam 
exscindendos esse praedicaverunt. Hoc scilicet non intel- 
lexerunt, animal unumquodque, non aliqua partium, 
ex quibus constat, excisa, sed, cunctis his partibus 
temperatis, ad absolutissimam adduci solere totius ge- 
neris formam. 

Equidem scio (id quod a clarissimo novissimi saeculi 
auctore in scriptis relictum est f ) stoicos in iis tantum- 
modo, quae magnum animum requirerent, nempe in 

» Monlesquieu. Esprit des lois, I. XXIV, c. 40. 

contemnendis doloribus alque voluptatibus, modum 
excessisse , et ad id faciendum grassante in dies luxuria 
fuisse impulsos; nam nimiis vitiis quibus homines in- 
fecti erant, nimiae virtutes erant opponendaa; et nisi mo- 
res, semel depravati, prius in contrarium deflexi fuis- 
sent, corrigi nequaquam poterant. Attamen nemo non 
fateatur necesse est nostros hos philosophos, dum im- 
moderata, nimis alta et supra humanam posita natu- 
ram appetunt, aliquid durius et grandius in se habere; 
cum autem quod affeclant id se esse consecutos arbi- 
trantur, eos tum efferri insolentius, et diabolica ista, 
quam eis Pascalius objecit, inflari superbia. Inde (quia 
vultus animi, ut rectissime fuit defmita, oratio est) 
nunc contortum et quaesitum, nunc tumidum et infla- 
tum dicendi genus. Eosdem vero homines quis non vi- 
det, dum affectus omnes volunt ex animo penitus con- 
velli, aut nullo animi motu se concitari passuros, et se 
totos, quoad fieri licebit, addicturos rationi? Quo ex 
fonte fluat necesse est, si modo verbo fliiere hic uti 
recte possum, frigida, sicca, jejuna quaedam oratio, 
quaa aut raro aut nunquam exsultabit audacius. Igitur, 
etiamsi stoicis contingeret ut opera conderent rationis 
legibus quam maxime accommodata, et quorum par- 
tes, sine ulla discrepantia, inter se convenirent, nihilo- 
minus operibus hujuscemodi tenerum quoddam dees- 
set et miserabile, quod hominum delectat et permovet 
animos, eosque quocunque vult rapit. Itaque tales viri 
perfectam illam poeseos formam, quam cogitatione 
tantum concipimus, nullo modo possent effingere, 
nam: 

Non saiis est pulchra esse poemata, dulcia sunlo, 
Et quocunque volent animum auditoris agunto. 

Quomodo ille, de quo loquimur, sloicus in tristitia 
aut gaudio , in misericordia aut ira significandis nume- 
roque poetico constringendis delectabitur? Quomodo 
conabitur et efficiet ut quo igne ipsius animus arserit, 
aliorum quoque animi ardeant , si omnes aflectus pro 
vitiis habuerit, et eos morbos existimaverit ex optimi 
cujusque mente expellendos? Ad grandia semper eni- 
sus, illa sane aliquando consequetur ; pulchra, quae in 
rerum temperatione constant, rarius; venusta vero 
nunquam, utpote quae quasi sua sponte nascantur et 
benigna vena profluant stoicorumque ingenio sint 
maxime contraria. 

Si sapientem illum stoicorum cum Christo confe- 
rendi,quem nostra nobis religio proposuit exemplar, 
venia daretur,e tali collatione forsitan pateret, quanto 
hic, ad animos hominum commovendos, magis sit 
quam ille idoneus. Quod Fiaccus de misericordia, hoc 
de omni mentis aflectu, ut opinor, dicendum est: 

Si vis me flere , dolendum est 

Primum ipsi tibi. 

Christi ideo me movent acerbissimi cruciatus , quia 
veris cruciatur doloribus et eos non aequo animo pati- 
tur. Quid trislius aut miserabilius quam nox illa in 
olearum horto acta, aut quam voces illas lugentis et 
flentis: — « Calicem hunc a me submove; — Deus, 
Deus meus, quid dereliquisti me? » 

Quanto vividiori motu percelluntur animi questibus 
et lamentishujuscemodi quain rigida ista et immota Ca- 
tonis constantia, super fortunam et casus adeo exsur- 
gentis, ut, ictu ab homine quodam accepto, se verbe- 
ratum neget; quippe quem nihil inquietare possit et 
sua quasi ex arce dejicere! Res dictu mirabilis! Deus 
hominis, homo Dei vicibus fungitur, dum alter ita mor- 
tem dedignatur et callum quemdam obducit dolori, ut 
nostram omnino videatur exuisse naturam, coeleslem 
illam sapientis dnad-eiav consecutus; alter vero ita su- 
premum diem et corporis cruciatus deprecatur , ut eum 
divinitatis suae oblitum , et unum plane ex nobis factum 
existimes. Inde conficilur, ut ille nihil quodammodo 
nobiscum habens commune, nos istius, quam menti- 
tur, indolentiaj faciat participes, hic vero contra nobis 
etiam invitis lacrymas lacrymis eliciat; nam mortales 
mortalia tangunt. 



GAPUT VIII. 

DE DEO APUD POETAS STOICOS. 

Stoicis perincommode accidit, ut non habuerint, si- 
cutepicurei, vatem egrcgium, qui instituta eorum et 
praecepta omnibus dicendi luminibus distingueret. 
Nuncaulem, si volumus scire quid in carminibus po- 
tuerint, eo adducimur, ut disccrpUe poeseos quasi 
membra undique colligamus, qua3 sibi aliquando pa- 

rum conveniant et ex quibus nihil efticiatur simplex 

• 

aut unum. Eo accedit, quod stoica disciplina apud poe- 
tas romanos eo praesertim tempore viguit, quo litlerae, 
a reclo ad pravum abstractae, nihil sinceri et incor- 
rupti habebant, ita ut homines plerique in poetas 
stoicissantes vitia temporis transtulerint. 

Nihilominus unicuique oequo animo et nullo partium 
studio consideranti quid romani poetae, stoico afflati 
spiritu eftecerint, manifestum est Zenonis disciplinam 
de poesi romana nequaquam male meritam esse. Vi- 
deamus primum quae de Deo, de fato, de morte, de 
illa denique tota, quam physiologiam vocant, poetis 
praebuerit exornanda ; tum ea proferemus quae e stoi- 
corum libris, de moribus scriptis, in vatum romano- 
rum poemata effluxerunt. 

Nihil unquam fuit, cum apud veteres, tum apud re- 
centiores, majori dignitate descriptum et expressum 
quam supremus ille Deus, qui omnia, quaecunque 
nostros ante oculos obversantur, tuetur et gubernat. 
Praestantissima credas ingenia, quae ad hoc opus se con- 
tulerunt, id tantum non feliciter sibi proposuisse, ut 
divinam materiam arte humana aequarent, et eo subli- 
mius sese extulisse, quo natura eis depingenda erat su- 
blimior. Quid majus dicitur fuisse apud Graecos autho- 
merico illo Jove, qui nutu totum tremefaciebatccelum, 
aut eodem illo Deo, Phidiae manibus efficto, qui po- 
pulo minime religionibus dedilo , tantam movebat ve- 
nerationem? Quid magnificentius nostros apud majo- 
res potest inveniri quam funebres illae Bossuetii lauda- 
tiones aut sacrae Gornelii Raciniique tragoediae, in 
quibus summus ille Deus declaratur esse omnium 

principium ct finis, ac pro nihilo haberc cunctam 
rerum universitatem? 

Gum poetis stoicis paulo severius profecto ageretur 
si ab eorum unoquoque ea postularentur, quae pauci 
admodum, iique gravissimi, artis magistri, tot per saa- 
cula, exhibuerunt. Si quis vero seu Virgilianos expen- 
deritversus, quibus mentem celebrat qux agitatmo- 
lem et magno se cotyore miscet 1 , seu etiam Manilianos 
hos versus excusserit, in eis aliquid, ut opinor, repe- 
riet, quod nec summo Deo, nec immcnso mundo 
qucm agitat Deus, omnino sit indignum: 

. . . Canam tacita naturam menle potentem , 
Infusumque Deum ccelo, terrisque, fretoque, 
Ingentem aequali moderantem foedere molem; 
Totumque alterno consensu vivere mundum , 
Et rationis agi motu; quum spiritus unus 
Per cunctas habitet partes, atque irriget orbem 
Omnia pervolitans, corpusque animale figuret 2 . 

Non loquitur sane de Deo illo , super rcrum naturam 
posito, ab omni materiae concretione segregato, quem 
Aristoteles cogitalione comprehenderat, et ad quem 
universum hunc mundum, ineflabili quadam cupidiue 
motum, suum quasi ad summum finem, concurrere 
arbitrabatur; sed Deum tamen proadicat unum, immen- 
surn, cuncta ad vitam excitantem, et prae quo omnia 
fabulosa numina nullo in numero sunt ducenda. 

Versus consequentes liberius forsan fluunt, non 
deficieute quadam majestate : 

' Virg. .Entis, 1. VI, v. 724. 
2 Man. Astr., I. II, v. 60. 

F 1 

Quod nisi cognalis membris contexta maneret 
Machina, et imposito parcret tota magistro, 
Ac tantum mundi regeret prudentia censum, 



Non imbres alerent terras, non aMhera venti, 
Nec pontus gravidas nubes, nec Oumina pontum, 
Nec pclagus fontes: nec staret summa per omnes 
Par semper partes aequo digesta parente. 



Motus alit, non mutat opus: sic omnia toto 
Dispensata manent mundo, dominumque sequuntur K 

Raro Deus ille, qui omnia complectitur idemque 
gignit et temperat, parcns simul et rector mundi, tam 
splendidis depictus fuit coloribus. Illustrissimus hujus 
nostrae aetatis vates hanc Manilianam amplitudinem, 
me quidem judice, nequaquam consecutus est, inscius 
circa sensus eosdem cum illo aemulatus. Deum enim 
nunc nominat sine litore Oceanum; nunc focum e quo, 
non secus ac scintilla , unaquaeque emicat anima ; nunc 
molem quamdam cujus vita omnis velut particula est, 
eumque dicii immensam universamque vivere vitam, 
rerum natura priorem simul et posteriorem 2 . 

Quanlum Gallici poetae versus, verbis et sententiis 
parum cohaerentes, quum illis, tum his quoque Manilii 

1 Idem, v. 67. 

2 Dieu, Dieu, Dieu, mer sans bords, qui contient tout en elle, 
Foyer dont cbaque vie est la pale dtinccllc, 

Bloc dont cbaque existence est une humble parcelle, 
Qu'il vive sa vie 6temelle, 
Complete, immense, universelle, 
Avant la nature, apres elle.... 

Lamartine [Chute d'un ange). 

versibus cedunt, ubi non solum quam poslea nomina- 
verunt naturam naturantem et naluram naturatam, 
sed etiam omnium mundi partium convenientiam , 
cognationem et quasi ovfindd-eiav mira quadam con- 
cinnitate expressit : 

Hoc opus immensi constructum corpore mundi, 
Membraque naturae diversa condita forma 
Aeris, atque ignis, terra?, pelagique jacentis 
Vis animx divina regit; sacroque meatu 
Conspirat Deus, et tacita ratione gubernat, 
Mutuaque in cunctas dispensat fcedera parles, 
Altera ut alterius vires faciatque feratque, 
Summaque per varias maneat cognata figuras \ 

Deus stoicorum non is est qui extra flammantia 
mundi moenia habitet, et discreta nescio qua in sede 
tranquillum et securum agat aevum, cum de rerum 
universitate , tum de rebus humanis minime sollici- 
tus. Non video quid intersit utrum talem tibi fingas 
Deum, quod epicurei fecerunt, an Deum dicas esse 
omnino nullum. Stoicorum longe alia est sententia ; 
nam Deum hominemque arcta quadam oonjungunt 
societate: « Non sunt, inquit Seneca, ad coelum ele- 
vandse manus , nec exorandus aedituus, ut nos ad aures 
simulacri, quasi magis exaudiri possimus, admiltal: 
prope est a te Deus, tecum est, intus est. Ita dico... 
sacer intra nos spiritus sedet... In unoquoque virorum 
bonorum (quis Deus, incertum est) habitat Deus 2 .» 

1 Man. Jslr., 1. I, v. 247. 

2 Sen. Epitt. 41. 

Haec sublimiora sunt quam quce a severiori Porticus 
Musaeximios versus non expresserint. Itaqtie theolo- 
gus ille stoicorum poeta Manilius pracclare enuntiavit 
quae nobis cum Deo sint communia , et quomodo hu- 
mana ratio a divina ratione, velut a fonte, derivetur : 

Quis dubitat post hxc hominem eonjungere coelo? 
Eximiam natura dedit linguamque capaxquc 
Ingenium, volucrcmquc animum? qucm deniquc in unum 
Desccndit Deus atque habitat, sequc ipsc requirit? 
.................. 

Quis coclum possct, nisi cceli munere, nosse, 
Et reperirc Deum, nisi qui pars ipse Deorum est '? 

Ilis in verbis aliquid forsitan magis ad communes 
hominum scnsus et ad aures vulgi aptum et accommo- 
datum dcsideres; sed nihil, crcdo, lcgi potcst, quod 
cogitalionem nostram efferat ad majora, et quod ani- 
mos, immensa undique ct aeterna circumspicicntes , 
vehementius sacra quasi formidine permoveat. 



CAPUT IX. 

DE FATO APUD POETAS STOICOS. 

Ghristiani scriptores nobis tum praesertim magnam 
injiciunt admirationem, cum aeternum atque immen- 
sum quoddam numen nobis ostendunt, quod e coeli re- 
gionibus orbem terrarum administrat curatque, et om- 
nia, etiam pessima, immutabilibus legibus optimum ad 

i Han. Att.t l. II, v. 405. 

finem dirigit. Quis est qui non fateatur Bossuetium, 
verbi gratia, nunquam exsurgere altius quam cum 
Deum alto e coelo regnorum omnium habenas tenere, 
elYectum quemque in causa etiam remotissima videre, 
et consiliorum longam seriem factis quotidie evolvere 
praedicat? Gum enim pulchritudo alicujus rei in magna 
potestate perfectoque ordine praecipue posita sit, Deo 
universam hanc molem vi sua regenti et omnes ejus 
partes sapientiae legibus subjicienti summam esse pul- 
chritudinem necesse est. 

Aliquid non multum dissimile nostris placuit stoicis, 
quippe qui omnes terras gubernari contenderent ra- 
tione cuncta tuentis ac regentis Dei. Quod si lex illa 
immutabilis non facilc convenit cum libero hominis 
arbitrio,et fatum ideo fuit nominata, hoc tamen est 
animadvertendum, tale fatum nequaquam caecum esse 
et insipiens, et parum ab ea, quam Providentiam no- 
minamus, differre. Quot enim philosophi, iique illus- 
trissimi, affirmaverunt, non omnia sicut collibuerit 
agere Deum , sed ea tantum efficere posse quaa existi- 
mat optima! 

Caeterum vere an secus de fato stoici senserint, nihil 
ad nos; hoc solum nostrum est, si qua eximie fuerunt 
de fato versibus scripta, ea referre, et humanissimo 
lectori commendare. Haec, in quarto operis libro, Ma- 
nilius: 

Fafa regunt orbem, certa stant omnia lege, 
Longaque per certos signantur terapora cursus. 
Nascentes raorimur, finisque ab origine pcndet. 
Hinc et opes et regna fluunt, et saepius orta 

Paupcrlas, artesque daUe, moresque creatis , 
Et vitia, et clades, damna, et compcmlia rerum. 
Ncmo carere ilato poterit, nec habere negatum, 
Fortunamve suis invitam prenderc votis, 
Aut fugere instantem : sors est sua cuique ferenda '. 

Seneca, in ea, quce (Edipus inscribitur, tragocdia, 
eodem fere modo de fatis locutus est. Inducit enim 
chorum dicentem : 

Falis agimur: cedite fatis. 
Non sollicitae possunt cura? 
Mutare rati stamina fusi. 



Omnia certo tramite vadunt ; 
Primusque dies dedit extremum. 
Non illa Deo vertisse licet, 
Quje nexa suis currunt causis. 
It cuique ratus, prece non ulla 
Mobilis, ordo 2 . 

Erunt forlasse multi quibus haec de fato sententia 
vana falsaque videbitur; sed non haec continuo a poeta 
longissime abest. Eam enim adeo verisimilem esse, ut 
rationem non offendat, et in se obscurum aliquid ha- 
bere quod ad pocsim mirifice sit accommodatum , pro- 
bari facillime possit. Affirmando omnia fato regi, stoici 
liberum non negantesse arbitrium, sed hoc atque illud 
aeque esse vera contendunt. Id si quis arbitratus fuerit 
nequaquam posse fieri, is secum reputet quot et quanta 
argumenta in scriptis profuderint Augustinus, Bossue- r 

1 Man. A*lt\, 1. IV, v. 14. 

2 Scn. CEdip , v. 980. 

tius, Fenelo, aliique christiani doctores, ut vincerent 
his sancti Pauli verbis: — (Deus) operatnr in nobis 
velle et facere , — libertatem hominis non fuisse om- 
nino sublatam. Quis nescit Leibnitzium infinitam cau- 
sarum seriem adeo arctis connexam vinculis sibi 
finxisse, ut praesens tempus quemadmodum praeterito 
tempore ortum, sic futuro gravidum esse dixerit? 
Itaque non video cur stoicis quoque non liceat om- 
nibus rebus insuperabile quoddam falum imponere 
— quippe quod nihil aliud sit quam immutabilis 
ratio Dei — et libertatem quamdam homini cuique 
tribuere , quae cum fato vix fortasse conveniat, sed 
non sit tamen oranino neganda. Haec magnus mirabi- 
liter intellexerat Augustinus, et celeberrima verba 
Cleanthis, a Seneca in latinum versa, christianum 
eumque rationabilem in sensura interpretari niteba- 
tur : 

« Duc me, parens, celsique dominator poli , 
Quocumque placuit : nulla parendi mora est : 
Assum impiger. Fac nolle : comitabor gemens , 
Ducunt volentem fata, nolentem trahunt, 
Malusque patiar, quod pati licuit bono. 

« Non multum cum eis, inquit Augustinus, de verbi 
controversia laborandum atque certandum est; quan- 
doquidem ipsum causarum ordinem et quamdam con- 
nexionem Dei summi tribuunt voluntati et potestati, 
qui optime et veracissime creditur et cuncta scire an- 
tequam fiant, et nihil inordinatum relinquere; a quo 
sunt omnes potestates, quamvis ab illo non sint om- 

nium voluntates. Ipsam itaque praecipue Dei summi 
voluntatem, cujus polestas insupcrabiliter per cuncta 
porrigitur, eos appellare fatum sic probatur 1 . » 

Praeterea in stoica dc fato sententia sublime aliquid 
inest et subobscurum, quod cum omnes omnium tem- 
porum poetas, tum eos maxime decet qui florentissi- 
mis mundi aetatibus viguerunt. Stoici enim cum his 
praecipue certant qui omnia coeco casu fieri et vo- 
lubili fortuna regi volunt, qua opinione nihil arti et 
scientiae, quse in ordine maxime constant, inveniri 
potest repugnantius. Contra eos quoque contendunt, 
qui Deos quidem credunt esse rerum rectores, sed 
illos adeo hominum similes sibi fmgunt, ut iis qui 
terras noverunt ccelum planc notum esse videatur. 
Porro nihil hac Taciti sententia verius et insignius un- 
quam fuit dictum : « Omne ignolum pro magnifico 
est 2 . » Ergo unicuique est in promptu, non tritos istos 
deos, quos vulgus, non secus ac vicinos suos, sibi no- 
tos putat, sed obscura, ignolaque illa fata, nihil quod 
hominem redoleat habentia, prudentissimi cujusque 
animum permovere posse. 

Quae vis fati, rationis particeps ac nescia mutationis, 
clarius et planius se praebet videndam in certis ratis- 
que legibus quae ccelum et terras, mare et aera tempe- 
rant, quam in hac humanae vitoe varia ac mutabili ra- 
tione. Inde luculenti, vel potius divini versus, quibus 
praeslantissimus vates quem nuper Britannia tulit, Ocea- 
num alloquitur. Splendidis autem versibus, quos Byro 

1 August. De Civ. Dei, I. V, c. 8. 

2 Tac. Agrie. n%, c. 30. 

de Oceano finxit, versus, quos de co?lo condidit Mani- 
lius, fere opposuerim : 

Quot post excidium Trojae sunt eruta regna? 
Quot capti populi? quoties fortuna per orbem 
Servitium imperiumque lulit . varieque revertit? 
Trojanos cineres in quantum oblita refovit 
Imperium? Fatis Asiae jam Graecia pressa est. 
Saecula dinumerare piget, quotiesquo recurrens 
Lustrarit mundum vario sol igneus orbe. 
Omnia mortali mutantur lege creata, 
Nec se cognoscunt terrce vertentibus annis. 



At manet incolumis mundus, suaque omnia servat, 
Qua; nec longa dies auget, minuitque senectus. 



Idem sempcr erit, quoniam semper fuit idem. 
Non alium videre patres, aliumve nepotes 
Adspicient. Deus est, qui non mutatur in aivo '. 



GAPUT X. 

DE MORTE ET DE RERUM FINE APUD POETAS STOICOS. 

Non minus de fine quam de principio et de regi- 
mine rerum a philosophis quaesitum est. Nemo enim 

1 Man. Astr., 1. 1, v. 515*. 

* « Tes rivages sont des empires qui changent sans cesse, et tu restes 
toujours le mfime! Que sont devenues 1'Assyrie, Ia Grece, Rome et 
Carthage? Tes flots battaient Ieurs frontieres au jour de la liberte; et 
plus tard, sous le regnc des tyrans, Ieurs peuples esclaves ou bar- 
bares obeissent a des lois elrangeres. La deslin^e fatale a converti 
des royaumes cn deserts.... Mais rien ne change en toi que le caprice 
de tes vagues; Ie temps ne grave aucune ride sur ton front d'azur : tel 
Ui vis 1'aurore de la creation , tel lu es encore aujourd'hui ! » {Childc- 
Jiarold, ch. IV). 

plane sanus et medioeriter eruditus rem tanti mo- 
menti, et quae ad ipsum tam prope accedit, non exami- 
natam, nec ponderatam potest relinquere. Iis tempori- 
busquibusmaxime vigetdeorum cultus, quisque, ratus 
alteram post hanc fore vitam, qualis illa futura sit vita 
potissiraum scire cupit. Inde quae tum de ccelestibus et 
inferis sedibus sunt a poetis eximie scripta. Sed, cum 
jam religionibus minor adhibetur fides, et nihil verum 
ducitur nisi firmissimis subnixum sit argumentis, tum 
homines, sua post mortem conditione, ut parum sci- 
bili, neglecta, utrum quidquam corpori vere supersit 
necne tantum curant. Tali studio vehementer com- 
moti, ad id quod expetunt consequendum explicant 
omnes vires, et sapientinm poesimque novi generis in 
lucem efferunt. Etiamsi omnis dubitatio non sit sub- 
lata, cum res nostra, eaque maxima, agatur, nemo 
de ea incitatius et grandius scribet aut loquetur, quin 
nostros animos concitet, mentesque nostras quasi 
extra mundi fines abripiat. Multi enim sunt hodie ho- 
mines qui miserandis illis Hamleti vocibus, mortis 
mysteria perscrutantis , gravius et vehementius affi- 
ciantur quam trita ista et obsoleta Tartarorum Elysio- 
rumve descriptione, quae parum credulis legentiura 
animis minimum, aut ne mininum quidem, motum 
afferre solet. 

Plurimum inter stoicos de animorum immortalitate 
disconvenit; nam alii animum continuo cum corpore 
exstingui, alii aeternum eum agere aevum, alii tandem 
eum non semper, sed diu, post corporis mortem, vi- 
vere existimant. Quin etiam, idem auctor non sibi sem- 

per constat. Seneca enim nunc diem istum, quem tan- 
quam extremum reformidamus , geterni natalem fore 
contendit; nunc, hac de sentenlia decedens, hoc futu- 
rum esse post nos quod ante nos fuerit credit et confi- 
tetur. Hunc non rhetorem idcirco dixerim, locos quos 
ornate politeque tractet aucupantem, sed hominem 
duas inter opiniones, utfit, fluctuantem, etnunc hanc, 
nunc illam scribendo evolventem. Sive in operibus 
mere philosophicis, sive in fabulis ei adscribi solitis, 
Seneca de morte, si non constanter, at vivide et gravi- 
ter loquitur , ut qui quse vere senserit in praesens dicat 
et enunliet. Quid hoc Troadum carmine mirabilius? 
— Primum rem in contentionem vocat : 

Verura est? an timidos fabula decipit, 
Umbras corporibus vivere conditis? 
Cum conjux oculis imposuit manum, 
Supremusque dies solibus obstitit, 
Et tristes cineres urna coercuit, 
Non prodest animam tradere funeri, 
Sed restat miseris vivere longius? 
An toti morimur, nullaque pars manet 
Nostri, cum profugo spiritus halitu 
Immistus nebulis cessit in aera , 
Et nudum tetifit subdita fax latus '? 

Neminem fugit rem non solum a poeta fuisse , more 
dialecticorum, in controversiam vocatam,sed ante ocu- 
los, pictorum ritu, quasi propositam, ut valdius legen- 
tium occuparet et corriperet mentes. Hajc conjux quae 
conjugis claudit oculos, ha3C urna quoe coercet cineres, 
hic spiritus in auras efflatus, nos, invitos etiam , alten- 

1 Troad,, v. 369. 

tos faciunt et movent. Sic Marcus Tullius non ipse de 
immortalitatc animorum disserit, sed Gatonem inducit 
liac de re disputantem, sperantemque fore ut Marcum 
filium post mortem vidcat, el nos talia fmgendo mu[to 
melius moratur; sic illustris poeta, aequalis noster, 
eadem instiluta quaestione, rem tristibus exornat versi- 
bus, dum amantem , crinibus passis, depingit, in mor- 
tui lecto reclinem, aut sacri aeris lugubri sono attoni- 
tas aures pulsat 

Propositae quacstioni mira quadam cum majestate 
respondetur : 

Quidquid sol oriens, quidquid el occidens 
Novit, cceruleis Oceanus fretis 
Quidquid vel veniens, vel fugicns lavat, 
jEtas Pegaseo corripiet gradu. 

Hic velim poelam e fabulis, quas carpit, nihil de- 
sumpsisse; sed quanta cclcritate verborum, quam con- 
citato dicendi impctu rapidum humanae vitae cursum 
in iis quoe proetereo effinxit! Ut fumus evanescit, ut 
disjicitur nubes, 

Sic hic , quo regimur , spiritus cffluet. 
Post mortem nihil est , ipsaque mors nihil? 



Spem ponant avidi; solliciti, metum. 
» 

• Qu'il ne puisse de loin entendre sans fremir 
Le triste cliant des morts tout prfit a retentir, 
Les soupirs ctouffes d'une amante ou d'un frere, 
Suspendus sur les bords de son lit fun^raire, 
Ou 1'airain gemissant dont les sons eperdus 
Annoncent aux mortels qu'un malheureux n'est plus! 

Lamartink. Medit, V. 

IIoc praeceplum, ad animos mulcendos simul et so- 
landos idoneum, ex isto tristi decreto erat colligen- 
dum. Dein sibimetipsi, ubi locorum post mortem futuri 
simus quaerenti, his significanlibus respondet verbis: 

Quaeris quo jaceas post obitum loco? 
Quo non nata jacent. 

Nemo, ut opinor, nisi Lucretius Carus, philoso- 
phica3 poeseos rex et antistes, audacissima hac irreve- 
rentia religionem fuit aggressus, nec tanta dicendi 
divinitate nihilum celebravit. Adeo miseri illorum tem- 
porumhomines vivere longius horrebant! Adeo ter- 
restris vita ccelestis etiam vitae eis taedium atlulerat! 

His Senecae versibus , quibus omnia in nobis morta- 
lia et caduca esse declaratur, jam toties laudati Ma- 
nilii versus opponere licet, ex quibus consequitur 
nos divinum quiddam et aeternum habere. In nostrum 
enim unoquoque parvus quodammodo inestmundus; 
et, quemadmodum mundus ille magnus, qui ante ocu- 
los obversatur, duabus e rebus constat, quarum una, 
quae vis, aut causa, aut mens nominatur, omnia efficit 
etmovet, altera autem, quie dicitur materia, huic for- 
manda subjecta est; sic in parvo hoc mundo,quem 
nobiscum gerimus, inter se copulantur moles quaedam 
inerset insipiens et mens vivida et sagax, universa ex 
mente delibata, ad eamque serius ocius reditura. Sed 
haec ipse vates nobis multo copiosius ct jucundius ex- 
plicabit: 

An dubium cst habitare Deum sub pcctore nostro? 
In coelumque redire aniinas, coeloque venirc '? 

1 Man. Mir*, 1. IV, v. 884. 

Multa alia subjicit Manilius de animi nostri prcestantia 
et de dotibus quibus subornalus in vilam venit, unde 
conficitur inter divinam humanamque mentem esse 
miram cognationem, et, hanc, non secus atque illam, 
immortalem fore : 

An quoquam genitos, nisi coelo, credere fas est 
Esse homines? Projecta jacent animalia muta 
In terra, vel mersa vadis, vel in aere pendent. 
Omnibus una quies, venler 1 

Solus animus hominis, ad sublimiora enisus 

Edomuit terram ad fruges, animalia cepit, 
Imposuitque viam ponto, stctit unus in arcem 
Erectus capitis, victorque ad sidera mittit 
Sidcreos oculos, propiusque aspectat Olympum, 
Inquiritque Jovem, nec sola fronte Deorum 
Contentus manet, at cajlum scrutatur in alto, 
Cognatumque sequens corpus se qua»rit in astris 2 . 

Stoici, qui credunt menlem nostram corpori su- 
perstitem fore, volunt animos qui, per hujus vitae tem- 
pus, puri et a terrenis cupiditatibus intacti remanse- 
runt, corporis solutis compagibus, per ventos , imbres, 
nubesque ire, et totum hunc crassum et caliginosum 
aera permeare, ut ad illum, ex quo manarunt, tenuem 
sincerumque aethera revertantur, ibique, naturam 
nacti sui similem, stent paribus quasi examinati pon- 
deribus, et quielum agant aevum. In hoc tantummodo 
dissensisse mihi videntur hi clarissimi viri, quod alii 

1 Man. Astr., v. 894. 
2 /rfm, v. 902. 

medio in aethere, alii aethere sub imo et circa orbem 
lunae piorum sedes ac domicilia collocaverunt. In hac 
magnificentia rerum animi illustres, puro circumfusi 
lumine, inter se jucunde colloquuntur, ccelestium 
scrutantur causas, ratos mirantur siderum cursus, et 
in his omnibus contemplandis ponunt summam felici- 
lalem. Quid enim aut homine aut deo dignius quam 
rerum cognitio et scientia? 

Profecto hoc vitse genus non est id quod poetis prae- 
bere queat magnam ubertatem et quasi silvam dicendi; 
primo, quia semper sibi par et aequabile est; dein, 
quod homo, cum sit terreno hoc corpore gravatus, vix 
gaudia ab omni concretione materiae segregata sibi fin- 
git. Attamen, cum per se pulchra sit vita hujusmodi et 
maxime rationi consentanea, versibus, paucis quidem, 
sed non ignobilibus, fuit descripta. 

Postquam candidum illum orbem, quam lacteam 
viam nominant, descripsit Manilius, quam ob causam 
haec pars coeli quasi lacleo tincta fuerit colore curio- 
sius exquirit. Scire velit utrum, Phaethontis curru va- 
gante per immensa aelheris spatia, sidera horrendo 
incendio flagraverinl, veterisque casus faciem cinerea 
specie adhuc referant; an (quae fama est mollior) niveo 
e pectore Junonis lacteus liquor fluxerit et colore suo 
has sublimes infecerit regiones. Sed ad severiores eas- 
demque verisimiliores deflexus cogitationes , vates po- 
tius arbitratur densissimas ibi congestas esse stellas, 
quae collalo fulgore nitent et candent, hancque maxi- 
mis, qui unquam fuerunt, animis clarissimam sedem 
fuisse sepositam. Quae sententia Musis adeo non repu- 



64 

gnat et a poctarum raente illa diviniori non abhorret, 
ut contra celeberrimus am nostri poeta in mollissimo 
carmine, quod omnibus in ore est, eam verbis expres- 
serit, quum sidereo sub ccelo ambulans, Vesperi radios 
alloquitur, et unde veniant, et quac defunctis de ami- 
cis ad ipsum referant, leniter requirit *. 
Sic Manilius : 

An forles anim;r dignataquo nomina coelo , 
Corporibus resoluta suis, terraeque remissa 
lluc migrant ex orbe, suumque habitantia coelum 
/Ethereos vivunt annos , mundoque fruunlur *. 

Hic poeta locat non solum Achillem, Tydidem, aiios- 
que qui fortitudine claruerunt, sed Lycurgum, Socra- 
tem, Platonem, caeterosque sapientiae principcs; nam 
apud Manilium, sicutapud Fenelonem, juxta heroum 
domos, sua sunt sapientibus domicilia: 

Quique animi vires, et strictas pondere mentes 
Prudentes habuere viri, quibus omnis in ipsis 
Census erat, justusque Solon , fortisque Lycurgus, 
/Ethereusque Platon , et qui fabricaverat illum , 
Damnatusque suas melius damnavit Athenas 3 . 

Hanc in venerandam heroum sapientiumque sedem 
Lucanus inducit Pompeii magnam umbram parvo e 

1 Doux reflet d'un globe de flamme, 
Charmant rayon, que me veux-tu? 
Viens-tu dans mon sein abattu 
Portcr la lumiere a mon ame ? 

Lamahtine. Medit. IV. 

8 Man. Astr., I. I, v. 763. 
3 Idem., v. 776. 

busto prosilientem , eamque nobis ostendit jam fruen- 
tem summa pace, altoque e ccelo reliquias corporis 
despicientem : 

.... Hlic postquam se lumine vero 
Implevit, stellasque vagas miratus et astra 
Fixa polis, vidit quanta sub nocte jaceret 
Nostra dies, risitque sui ludibria trunci \ 

Nemo est certe puri sincerique judicii, qui Homeri- 
cis Virgilianisque illis carminibus, quibus tam vividas 
animosasque heroum mortuorum expresserunt iraagi- 
nes, haec stoici cujusdam Elysii a Manilio et Lucano 
vix adumbrata signa audeat anteponere. Libenter ta- 
men affirmaverim praestantiorem in horum quam in 
illorum mente speciem perfecti ejusdemque beati ho- 
minis insedisse, quam verbis absolule efficere non po- 
tuerunt, et quae nihilominus ipsorum in versibus, 
quasi per caliginem, videtur. Sic illi medii aevi artifices 
quorum, nostris his temporibus, tanta nostros homines 
incessit admiratio, cogitatione perfectum aliquid et 
excellens complectebantur, quod vix percipimus, suspi- 
camur tamen, inchoatis eorum in operibus. Quanto 
enim ille Lucani Pompeius, aut alius quilibet, qui, 
virlute ever.tus ad superas domos , hominum inanes 
curas et caecas cupidines contemnit, Homericum islum 
Achillem praestat, adeo suis inElysiis campis aut infe- 
licem aut amentem, ut, si modo vitae posset iterare 
cursum, turpiter factus de rege servus, rigando et co- 
lendo hortulo formidolosas locaret manus! Quanto 



1 Luc. Phars., 1. IX, v. 41. 
F. 

stoicus noster heros , asterna defixus meditatione, su- 
blimiore sui parte, mente videlicet, utens et vere divi- 
num agens aevum, Virgilianos istos heroas superat, 
qui nihil melius et antiquius ducunt quam in arena 
colluctari et corpora palaestris, nullum in usum, exer- 
cere! Quod si Pompeius truncum non curat in litore 
jacentem et ludibrio habitum, hoc quoque poetam 
arguit existimantem corpus parvi momenti esse et in 
mente sola totum fere consistere hominem. Hic rec- 
tius profecto et sanius quam qui, sensibus obnoxii, 
tantam corpori impendunt operam, ut se nihil esse 
nisi corpora putare videantur. Socrates Gritoni, ab eo 
quaerenti quomodo sepeliri vellet, respondisse fertur, 
se nec sepeliri, nec corripi etiam posse, sed post mor- 
tem corporis e vinculis esse evolaturum. Item, sancti 
Augustini mater moriens, quaerentibus nullone affice- 
retur desiderio, quod corpus suum externa et longinqua 
relinqueret in terra, terram nullam ait longe a Deo 
abesse. Sic poetae stoici, versibus quos retulimus, no- 
biliores sensus quam priores poelae expresserunt, atque 
ea in medium protulerunt quibus tunc egregius quis- 
que animus praecipue commovebatur. Jam obsoletis 
priscorum carminibus repudiatis, nova et magis apta 
ad tempus quo vivebant carmina omni ope , nec in- 
feliciter, nixi sunt condere. 

Juxta stoicos, non solum suus est cuique terminus 
ac finis , sed etiam totus hic mundus olim flagrabit et 
corruet vetusque revertetur ad Chaos. Universa haec 
conflagratio , quam Graeci dixere ixTvvQwow, si parum 
diligenter rem consideraveris, ab illo supremo judicio, 

saepius apud nos celebrato, non multum discrepare tibi 
videbitur. Nam, ut stoicis, sic christianis placet mun- 
dum, igne solutum, immensam daturum esse ruinam: 
«Cceli, inquitdivus Petrus, magno impetu transibunt, 
elementa calore solventur , terra autem, et quae in ipsa 
sunt opera, exurentur 1 .» Cum vero novissimum illud 
judicium oratoribus, pictoribus et poetis recentioribus 
amplam et uberem praebuerit materiam , ex qua absolu- 
tissima effinxerunt opera, stoica haec exustio mirum 
videtur si artibus et litteris magnum non suppeditaverit 
argumentum. 

Sed ita homines constituti a natura fuerunt, ut unum 
hoc poema eos posset diu juvare, quod in scenam in- 
ducit homines. Frustra mihi tempestatem, diluvium, 
conflagrationem, res denique maximas et teterrimas 
depinxeris; me lentum et frigidum relinques, nisi ho- 
minem quemdam, mei similem et aliquo permotum 
afleclu, quasi oculis meis subjeceris. Hoc habet, et id 
maxime, supremus ille omnium hominum conventus 
ante tribunal Dei. Nunquam enim terrestris judex, suo 
sedens in tribunali, tanlum adstantibus injecit terro- 
rem, quantum,non adstantibus, sed solum cogitanti- 
bus, judex ille coelestis, qui de universis statuet homi- 
nibus, et plerosque aeternis suppliciis damnabit. Stoica 
autem conflagratio ad physica magis quam ad moralia 
pertinet, quippe quae immutabili fatorum ordine sit 
statuta, nec varias illas exhibeat personas, quarum 
timent aliae, aliae autem terrent. Porro, quae ab homi- 

• 

1 Epist. II, c. 3. 

num autdeorum voluntatibus proficiscuritur, ea multo 
magis quam quae oriuntur a natura rerum solent ani- 
mos inflammare. Praeterea, pauci inter poetas stoicos 
ad rem tractandam incubuerunt, et mnteriae paulum 
ars defuit. Factum est nescio quomodo ut qui confla- 
grationem hanc verbis exprimendam susceperunt, de 
hominibus pene omnino siluerint, non secus ac si quis 
ex Homerica illa tempestate Ulyssem fluctibus obluc- 
tanlem abstraheret, aut e tabula, in qua artificum gal- 
licorum celeberrimus diluvii effinxit similitudinem, 
quidquid vivit et spirat auferret, nec quidquam relin- 
queret nisi mare et coelum. Id non miror si acciderit 
Lucano, qui rem breviter et cursim attigit, ut qui alio 
properaret; sed in idem incidit vitium ipse Seneca, qui 
de hac re pluribus disseruit. Sic Lucanus : 

Quum compage soluta 

Saecula totmundi suprema coegerit hora, 
AnUquum repetens iterum cbaos, omnia mixtis 

Sidera sideribus concurrent, 

totaque discors 

Machina divulsi turbabil ftedera mundi '. 

Hic aliqua sane apparet amplitudo et sublimitas, 
quam tamen jam saepe laudatus gallicus vates, eas- 
dem fere sententias et imagines referens, aut superavit 
aut certe aequavit*. 

Audiamus nunc Senecam diversis numeris, diversis- 
que verbis, eadem prope dicentem : 

1 Luc. Phars., 1. 1, v. 71 
1 Lamartine. M4dit. % V. 

Jamjam legibus obrutis 
Mundo cum veniet dies, 
Anstralis polus obruet 
Quidquid per Lybiam jacet, 
Et sparsus Garamas tenet. 
Coeli regia concidet, 
Certos atque obitus trahet , 
Alque omnes pariter Deos 
Perdet mors aliqua et chaos '. 

In illius carminis quum sententiis, tum numeris 
atque modis plura, nisi fallor, reperire est, quae me- 
moriam revocant sacri hujus hymni, quo Ecclesia per- 
terret fidelium animos, et quo, germanica in fabula, 
puellae nocentis aures resonant: 

Dies ira, dies illa 
Solvet saeclum in favilla, 
Teste David cum Sibylla. 

Posterius autem carmen priore mihi videtur subli- 
mius, quod nostros ante oculos ponit homines variis 
affectibus motos, et non solum mortem, sed etiam 
morte multo formidolosiora horrentes supplicia, eaque, 
non a lege, re surda, sine studio et ira, sed irato a ju- 
dice irroganda. 

« Herc. GEtens,\. H00. 

CAPUT XI. 

DE MORIBUS APUD POETAS STOICOS. 

Nihil aut patenti super nos coelo, aut intima no- 
bis virtute, pulchrius esse censebat praeclarus apud 
Germanos philosophus. Nec injuria. Ut enim ex om- 
nium concursu siderum, uni eidcmque legi parentium, 
eoeleslis ille fit ordo, quem nemo est qui non magna 
motus admiratione suspiciat; sic e cunctis humanae 
vitae partibus, eodem una ratione duce tendentibus, 
haec efficitur et conflatur concordia, quam divino quo- 
dam nomine virtutem appellant. Hic etiam mirus hu- 
manarum rerum consensus eo magis illi alteri praestat, 
quod, non ab ineluclabili quodam fato, sed ab homine 
libero et erecto, ac vitoa tempestatibus obnitente, pro- 
ficiscitur. Nullum est enim spcctaculum, ut ab ipsis 
stoicis animadversum est, aut majus, aut Deo dignius, 
viro rebus cum adversis confligente. 

Itaque Cornelius ille, qui immortalem in lilteris 
genti noslrae comparavit gloriam, qiium, Seneca et 
Lucano lectis, stoice, id est, fortiter et generose sen- 
tire ccepisset, novum et pene inauditum condidit fabu- 
larum genus, in quibus induxil nobiles et magnanimos 
viros, qui, omnibus pulchro et honesto posthabitis, 
constanter responsarent suis cupidinibus, et homines 
incredibili quodam virtutis amore accenderent. Quod 
si res paulo minus prospere apud Romanos cessit, 
non stoici sunt ideo accusandi; non enim tantum de- 

fuit poelis stoica disciplina, quantum stoicae disciplinae 
poetae defuerunt. In res enim a communi hominum 
captu remotiores nimis fortasse incubuerunt, nec eas 
praeclaris illustraverunt exemplis, ita ut eorum versus 
minus moverint animos quam Ciceronis soluta oratio, 
de qua Erasmus, stoico illo De Officiis libro perlecto, 
egregie dixit: «Sic me totum inflammavit ad honesti 
virtutisque studium, ut jampridem nil tale senserim, 
nostrates quosdam neotericos legens qui, chrisliani, 
christianae philosophiae mysteria profitentur. » 

In poetarum romanorum carminibus plurimos ta- 
men locos reperias stoicam disciplinam ejusque prae- 
cepta redolentes, qui legentem magnopere delectabunt. 
Quo in numero ponendum est, ni fallor, quidquid de 
variis hominum officiis subobscure quidem, sed con- 
cise ac presse Persius scripsit. Eximius hic poeta non 
minuta tantum et quasi dissoluta praecepta edidit, 
nullo vinculo inter se conjuncta et nulli decreto sub- 
jecta; omnia autem quae praecepit tendunt ad rem eam- 
dem, de qua suos nunquam dejicit oculos. Itaque ju- 
venem qui temere et sine proposito aetatem agit, et 
cujus vita toto ordine disconvenit, hoc modo increpat: 

Est aliquid quo tendis et in quod dirigis arcum, 
An passim sequeris corvos testaque lutoque, 
Securus quo pes ferat, atque ex tempore vivis •? 

Haec simplicia et familiari sermoni proxima;in iis 
autem quae sequuntur poeta tollit vocem: 

«Pers. Sat. III, v. 60. 

Discitcque, o miseri, et causas cognoscite rerum : 
Quid sumus, et quidnam victuri gigniinur... 

Quem te Deus esse 

Jussit, et bumana qua parte locatus es in re 
Disce. 

Sic ex alto universum hunc mundum consideranti, 
urbes et regna certo judiciocestimanti, et in semetipso 
quidquam sentienti esse divinum, quid patriae, quid 
propinquis parentibusque elargiri deceat satis erit 
perspectum et cognitum, nec nescio cui causidico 
stulte invidebit, 

Quod multa fidelia putet 

In locuplete penu, defensis pinguibus Umbris; 
Et piper et pernae, Marsi monumenta clientis, 
Maenaque quod prima nondum defecerit orca. 

Sin conlra, libidinibus a recta deductus via, desidiae 
se dederit ventrique servierit, cum longior pars aetatis 
per otium aut malas artes fuerit elapsa, tum quod ve- 
ram non vixerit vitam sibimetipsi acerbe exprobrabit, 
et noctes atque dies conscientiaa acribus stimulis exa- 
gitabitur. Haec vivide, poelarum comicorum more, 
personis in scenam inductis, depinxit Persius: 

Nempe baec assidue ! Jam clarum mane fenestras 
Intrat, et angustas extendit lumine rimas. 
Stertimus, indomitum quod despumare falernum 
Sufficiat 1 ! 

Tum delineat iracundiam juvenis, hesterna lassi cra- 
pula, nullam ad rem idonei, nunc chartam, nunc 
calamum, nunc atramentum, omnia denique praeter 

1 Pers. Sat. III, v. \. 

semetipsum incusantis, quippe qui inscius, rerum 
pretiosissimam, tempus deterit. Totum hunc locum, 
quaeso , relege : verbo cuique suum esse momentum 
videbis et vix esse illis omnibus quidquam signifi- 
cantius. 

. Sed rure paterno 

Est tibi far modicuin, purum et sine labe salinum , 
(Quid metuas?) cultrixque foci secura patella 1 . 

Ut Persius crassa ista bona, si modo bona sunt ap- 
pellanda, dedignatur ! Post haec stultam superbiam ju- 
venis, censorem propinquum jactantis, et alienam in 
famam irrepentis irridet : 

Ad populum phaleras! Ego te intus et in cute novi 2 ! 

Praeclaram sententiam et ex intima stoicorum disci- 
plina desumptam ! Dum vulgus , stolidum si quod 
fuit unquam pecus, vana et externa eademque ful- 
gentia et oculos perstringentia miratur, sapiens vera 
et interna tantum bona , ea videlicet quse in animi do- 
tibus conslant, suspicit. 

Dein Persius animum describit scelerum consuetu- 
dine occalescentem et vitio paulatim stupentem , ita 
tamen ut, si quis nondum exueritomnem virtutis sen- 
sum, in eo virtus relicta acre sui desiderium excitet. 
Quicumque enim diligenter ponderaverit versus quibus 
nosler seu tauri ahenei gemitibus, seu gladio auratis e 
laquearibus pendenli, malaa conscientiaa ululatus et 

1 Pers. Sat. m, v. 34. 
* Idem, v. 30. 

minas comparavit 1 , is falebitur neminem quum apud 
veteres, tum apud neotericos, raordaces curas quibus 
nocens quisque torquetur vividioribus imaginibus ex- 
pressisse. * 

Sed non satis est hominem vitiis esse vacuum et stul- 
titia omnino carere : hunc oportet omnibus subornari 
virlutibus, inter quas primum locum occupat fortitudo. 
Hoec est, stoicorum quidem sententia, vera virtus, ex 
qua aliae omnes nominatae fuerunt, et quae est homi- 
num naturae maxime accommodata. Quam qui colunt, 
ii , omnibus humanis rebus prae honesto despectis , 
non dubitant ipsam vitam vero impendere, et soli ha- 
bendi sunt viri. Quod cum Horatius Flaccus intelligeret, 
et nobilem illam sapientis imaginem vellet adumbrare, 
praeclarissima condidit carmina. Nonne antiquam seve- 
ramque Zenonis disciplinam revocat ille Gato de quo 
illustris vates: 

Et cuncta terrarum subacta 
Praeter atrocem animum Catonis 2 ? 

Nonne ejusdem disciplinae praecepta, quamvis in- 
scius, Regulus colebat, cujus miram eonstantiam sin- 
gulari quadam verborum sublimitate idem poeta extu- 
lit, dum nobis ostendit egrcgium illum virum conjugem 
et liberos a se removentem, consilio nunquam alias 
dato labantes patres firmantem, atqu.e hoslem infen- 
sum diraque supplicia vultu sereno petentem 3 ? 

«Pers. Sat. III, v. 3*. 
*Hor. Od. I. II, Od. \. 
3/<fon,I. III, Od. 5. 

Nescio an Marcus Tullius, qui Regulum omni laude 
cumulavit 1 , ab Horatio fuerit superatus, adeo, in re 
tanta versibus effingenda, nihil fucatum, aut arcessi- 
tum, aut inflatum sit, et omnia placida quadam majes- 
tate sint insignia! Horatium credas veteres illos , cum 
poetas, tum omnis generis artifices imitatione consequi 
voluisse, qui mites hos et rationi consentaneos animi 
motus, quos mores appellant, potius quam varios et 
concitatos illos hominum affectus, quas vocant pertur- 
bationes, seu verbis, seu saxo et aere exprimere nite- 
bantuf 2 . 

CAPUT XII. 

DE RELIGIONE APUD POETAS STOICOS. 

Inter varia officia quae sunt homini per hujus vitae 
cursum explenda, praecipuo in loco semper fuit pietas 
et religio. Haec autem alia aliis in temporibus extitit : 
quippe quae cum iis quoe summo de numine senserunt 
homines sine ulla intermissione mutaverit, nec, uilo 
quidem temporis puncto, in uno et eodem statu per- 
manserit. Quum homines cogitando sibi fingerent deos 
quibus fere humana essent corpora, humani appetitus, 
nostrisque similes cupiditales, tum in immolandis 
eorum ante aras tauris et capris maximam ponebant 
pietatem. In Iliade Homeri, qui vetustatis locuple- 
tissimus habetur testis, quas preces Chryses sacerdos, 

• 

1 Cic. De Off., I. III, c. 28, 29, 30, 31, 32. 

2 Essai sur la mtlaph. dAristote, par M. Ravaisson, t. II, p. 68. 

nata vi rapta, suo Apollini admovetV Num anteactam 
honeste aatatem, num aaternas sacranctasque pudoris 
leges, num denique divina humanaque omnia jura tes- 
tatur, ut parenti reddatur filia, et Graeci debitas imma- 
nitatis solvant pcenas? Nihil horum sacerdoti venit in 
mentem, nec talia curare Apollinem sane arbitratur; 
sed hujus revocat ad memoriam pinguium victimarum 
odorem quas illi quondam mactavit, quasi magnus hic 
Deus suavem exspirare odorem habuerit antiquius quam 
vitam humanam contemplari rationi consentientem : 

.... El 7TOTE toi xotTa 7cfova UVyjpC eV/ja 
Tauptov r)o' aiYtov, Tooe {aoi xpifavov leT.Swp*. 

Alio in Iliadis loco Diana iEtolis, jEtolorumque regi 
graviter irascitur, nullum aliud ob scelus, nisi quod 
nullam ipsi immolaverint hostiam, et saevum aprum 
immittit qui totam populetur regionem: 

'iipaev !m y^ouvvjv ciiv aYptov, aypioSovTa 
"0? xaxa rcdXX' epSeaxev, e y Qwv Olvrjos dX(or,v«. 

Quae autem homines, Homericis temporibus, de diis 
existimaverant , ea paulatim, philosophia invalescente, 
fuerunt in melius immutata; ita ut, Seneca et Persio 
florentibus, multorum mentes Dei unici ejusdemque 
perfecti jamdudum imbuisset opinio. Quae cum ita sese 
haberent, quicumque non res a mente, ab animo, a 
vita denique tota alienissimas scribendo persequen- 

1 Hom. //., 1. 1, v. 40. 

* Idem, I. IX, v. 539. 

das poetis assignaverit, is fatebitur hos ab Homeri ves- 
tigiis deflectere debuisse et novam sibi munire viam. 

Hos inter poetas maxime eminuit Persius, qui ho- 
mines superstitiosos eosdemque impios tam acriter in- 
sectatur. Seneca jam antea de talibus Deorum irriso- 
ribus dixerat: «turpissima vota diis insusurrant; si 
quis admoverit aurem, conticescent ; etquod scire ho- 
mines nolunt, Deo narrant 1 . » Quanto autem impetu, 
quanta vi et contentione eosdem homines poeta exagi- 
tat! 

Mens bona, fama, fldes, haec clare et ut audiat hospes: 
Illa sibi introrsum et sub lingua immurmurat : « 0 si 
Ebullit patrui praeclarum funus!... Et: 0 si 
Sub rastro crepet argenti mihi seria, dextro 
Hercule!... Pupillumve utinam, quem proximus haeres 
Impello, expungam! Namque est scabiosus et acri 
Bile tumet.... Nerio jam tertia conditur uxor 2 !» 

Noster iste impius deorum cultor mane Tiberi lava- 
tur, ratus ex aqua omnem, ut corporis, sic animi, 
elui labem. Nullum , ne minimum quidem, e sacris riti- 
bus negligit; vera autem et magna hominum officia 
nullo in numero habet, quippe qui falsa de Deo sen- 
tiat, a cujus cognitione nullum non manat officium. 
Jovem autem, quod ei vivide exprobrat Persius, vap- 
pam ducit et nebulonem; nam quod a Staio aut a quo- 
vis nummario judice non audeat petere, id ab ipso 
Jove flagitare non dubitat: 

1 Sen. Epist. 40. 
8 Pers. Sat. II, v. 8. 

Hoc igitur, quo tu Jovis aurem impellere tentas, 
Dic agedium Slaio: Proh Jupiter! o bone, clamet, 
Jupiter! at sese non clamet Jupiter ipse '! 

Si te et tuum sceleratum caput non jamdudum ful- 
mine percussit, num 

Idcirco stolidam prsebet tibi vellere barbam 
Jupiter! aut quidnam est, qua tu mercede deorum 
Emeris auriculas? pulmone et lactibus unctis 2 ? 

His versibus confer Senecae praeciara verba, quae 
eamdem severius enunliant sententiam, et quibus non 
video quid Patres Ecclesiae, ad paganorum debellan- 
dam religionem, adjecerint: «Colitur autem non tau- 
rorum opimis corporibus contrucidatis, nec auro ar- 
gentoque suspenso, nec in thesauros stipe infusa, sed 
pia et recla voluntate 3 . » 

Tum Persius minus nocentia quidem carpit vota, 
sed quae tamen verae rationi multum discrepant. Phi- 
losophia enim ejusmodi est, quae nihil non modo in- 
justum, sed etiam absurdum, usquam aut dici aut 
fieri aequo animo patiatur, et omnia funditus repudiet 
quae homines Dei ignuros usque ad belluas dejiciant. 
Videstultas istas anus infantis in cunabulis reclines, 
frontem et labella salivis expiantes, ineptaque vota fa- 
cientes, et dic quantulam sedem vetulis his in cerebris 
occupet acerrimum illud, homini datum a Deo, inge- 
nium 4 ! 

' Pers. Sat. II, v. l\. 

2 Idem, v. 28. 

3 Sen. Epist. H5. 
*Pers. II, v. 31. 

Incassum Dei gratiam et beneficia aliquis, appositis 
dapibus, captet, judice Persio ; nam contra : 

Grandes patinae tucetaque crassa 

Annuere his superos vetuere , Jovemque morantur 

Frustra in hostias Deo mactandas et in aurea vasa sa- 
cerdotibus offerenda magnum effundat palrimonium: 
non externa, sed interna bona ab eo requirit Deus. 

Praeclara quaedam de sacrificiis rite perpetrandis et 
de offerendis Deo muneribus scripsit Plato, quae auctor 
inter recentes celeberrimus, in eo opere quod de legum 
ingenio composuit, valde miratus est 2 . Vult philoso- 
phus atheniensis superos non facile sacrificiis placari, 
eosque contendit impiorum respuere munera , quippe 
quae a quolibet homine, si modo sit mediocriter hones- 
tus, non accipiantur. Praeterea, egregio illi viro, Ci- 
ceronique ejus discipulo placet non splendida ante 
aras congeri dona, nec omnia in templis auro argento- 
quefulgere; sola enim venerantium pietate delectari 
Deum. Haec eadem stoicus noster poeta nobilissimis 
versibus declaravit, quibus vasa magnifica a templis 
removeri jubet, easque terrestres coelestiumque inanes 
appellat animas quae Deos sibi fingunt habendi cupidos 
eorumque in penetralia nostros mores immittunt: 

Quin damus id Superis, de magna quod dare lance 
Non possit magni Messalae iippa propago, 
Compositum jus fasque animo, sanctosque recessus 
Mentis, et incoctum generoso pectus honesto 3 ? 

1 Pers. Sat. II, v. 48. 

3 Montesq. Espr. des lois, 1 XXV, c. 7. 

3 Pers. Sat.U, v. 71. 

Quoties vera religio, vanis caerimoniis prius obruta, 
caput extulit, toties in animi virtute, potius quam in 
rebus externis sinceram posuit pietatem. Itaque in 
Evangelio multa reperias ab iis quae retulimus parum 
abhorrentia, et apud Ecclesiae Patres plurima legere 
queas Persianis versibus mire congruentia. Quin etiam, 
Lactantius illos versus suis illustrat commentariis, et 
de Persio locutus: «Sentiebat videlicet, inquit, non 
carne opus esse ad placandam coelestem majestatem, 
sed mente sancta , et juslo animo, et pectore, ut ipse 
ait, quod naturali sit honestate generosum *. » 

Caeterum ha3c omnia Persianis e versibus deprompta 
vix orationis desiderabant ornamenta ; adeo per sese et 
sine verbis suam habent pulchritudinem ; nam veritas, 
vel nuda, nitet. 

CAPUT XIII. 

DE LUCILIO STOICORUM DISCIPULO. 

Mihi poetas Romanos, quorum mentes imbuerit Ze- 
nonis disciplina, ex ordine recensere cupienti, et quid 
eorum quisque stoicis hauserit e fontibus expedire 
verbis optanti, Lucilius, ille praeclarus satirarum scrip- 
lor, in primis, si temporis ratio habetur, occurrit no- 
minandus: quippe qui ea tempestate vixerit, qua nobi- 
lia illa dogmata, Athenis quondam orta, non solum 
Romam, sed universum prope terrarum in orbem de- 
fluxerant, iisque familiarissime usus sit hominibus, 

• Lact. Inst. I. VI, c. 2. 

qui his instilutis et praeceptis perquam delectabantur. 
Panaetius enim celebrem aperuerat Romae ludum, in 
quem Mucius Scaevola, Rulilius Rufus, aliique lectis- 
simi juvenes frequentes conveniebant, idemque cum 
Scipione et Laelio singularem quamdam devinxerat ne- 
cessitudinem. Porro Lucilium constat magnis his viris 
fuisse amicissimum, et Rutilium Rufum suorum ope- 
rum judicem unice esse veritum, ac magis quam 
cuiquam credibile est ejus religioni in litteris ser- 
viisse. Ex quo non perperam, opinor, colligeretur nos- 
trum poetam, si non germanus fuerit stoicus, at sal- 
tem non potuisse quin stoicorum placila primoribus 
labris attingeret. Quum autem generosam ejus liberta- 
tem ex qua, Quintiliano judice, effluxit acerbitas et 
abunde salis; quum praeterea vividum illum ardorem 
quo improbissimum quemque, ense velut stricto, ut 
ait Juvenalis, insequitur; quum denique ejus animum, 
justitioe tenacem et uni aiquum virtuti, quem Horalius 
praadicat, mecum reputo; tum fere ad id adducor 
utcredam Lucilium, non tanquam hospitem, sed tan- 
quam unum ex domo, stoicorum adiisse lares, ibique 
ingenii pastum potissimum quaasivisse. 

Quae quoquomodo sese habuerint, stoicum esse ali- 
quid fatearis necesse est in versibus, quos, a Lucilio 
de virtute scriptos, posteris tradidit Lactantius. Huic 
enim auctori, cui deliberatum et constitutum crat pra> 
cipuas philosophorum de virtute exponere et refellere 
opiniones, nihil potius reique accommodatius visum 
est quam quae hoc eodem de argumento Lucilius dixe- 
rat referre et suis examinare ponderibus. Nam quae- 

eunque Panaetius et Marcus Tullius magna cum di- 
cendi ubertale et copia, in suis De officiis operibus, 
explicaverunt, eadem, ipsi Laclantio si creditur, Luci- 
lius, brevius et angustius pressa suis in definitionibus 
complexus est: «Prius, inquit Lactantius, quam sin- 
gulas virtutes exponere incipio, determinanda estipsa 
virtus.... Quaecumque autem in definitione virtutis so- 
lent dicere, paucis versibus colligit et enarrat Luci- 
lius: quos malo equidem ponere, ne, dum multorum 
senlentias refello, sim longior quam necesse est *. » 

Virtus, Albine, cst pretium persolvere verum, 

Queis in versamur , queis vivimu' rebu' potesse : 

Virtus est homini, scire id, quod quaeque babeat res. 

Virtus scire bomini rectum, utile, quid sit honestum; 

Quae bona, quae mala item, quod inutile, turpe, inhonestum. 

His in versibus hoc aut illud verbum de loco suo 
prave forsan fuitmotum, aut rectius omnino fuisset 
recisum; sed tamen Lactantio non assentior dicenti, 
ideo Lucilium nimis redundanti usum fuisse oratione, 
quod honestum et inhonestum, utile et inutile nomi- 
naverit, ubi bonum et malum satis fuisset dicere; quod 
enim bonum, inquit, id quoque utile sit necesse est. 
Hoc, credo, Lucilium nequaquam fugit, sed, ut ple- 
risque stoicis, ita ei placuit rem eamdem plures ver- 
sare in partes; Ciceronemque, in suo De Officiis libro, 
Horatiumque, notissima in epistola,idem video fecisse, 
nec in vituperationem ullam cecidisse. Sic de Homero 
hic loquitur: 

1 Inst. chr., 1. VI , c. 5. 

. . . Quid sit pulchrum, quid turpe, quid utile, quid non, 
Planius ac melius Chrysippo et Crantore dicit. 

Gseterum, mihi Lueilianum hunc versum legenti : 
Virtus est homini, scire id, quod quaeque habeat res, 

continuo omnia veniunt in mentem, quae pro scientia 
et contra opinionem stoici dixerunt, et praesertim haec 
eximia Senecae verba: « Quod vides accidere pueris, 
hoc nobis quoque majusculis pueris evenit; illi quos 
amant, quibus assueverunt, cum quibus ludunt, si 
personatos vident, expavescunt: non hominibus tan- 
tum, sed et rebus persona demenda est, et reddenda 
facies sua 1 . » 
Sed videamus reliqua: 

Virtus, quserendae rei finem scire modumque: 

Hostem esse atque inimicum hominum morumque malorum; 
Contra defensorem hominum morumque bonorum, 
Magnificare hos, his bene velle , his vivere amicum : 
Commoda praeterea patriae sibi prima putare, 
Deinde parentum , tertia jam postremaque nostra. 

Hic forsitan quaedam deprehendas quae poetam ar- 
guunt nec caput (quod vult Horatius) scabentem, nec 
vivos ungues rodentem : verba dico eadem geminata et 
versus eodem modo cadenles, atque alia quae sunt certe 
hominis de rebus magis quam de verbis laborantis et 
limaemoram aspernantis. Sed sententiae his subdilae ver- 
bis, non solum sunt stoicae, sed etiam (hoc Lactantii 

1 Sen. Epist. 24. 

pace dixerim) veraa, magnificae, el rudem incomposi- 
tamque orationem efficiunt gravissimam ac praastanlis- 
simam. 

Agnosco stoicum eumdemque nobilem et generosum 
virum, pro aequitate propugnanlem , his in verbis qui- 
bus se malorum profitetur esse insectatorem, et bonos 
magno prosequi studio. Stoicum quoque planius repe- 
rire est in versibus quibus patriam anle omnia, tum pa- 
renlcs, denique semetipsum ponendum esse existimat; 
nam Marcus Tullius, PanaHium stoicum secutus, et 
eamdem cnuntians sententiam, iisdem fere verbis utitur. 

Gapitale hoc odium, non ab invidia, sed a virlute 
natum, quo poeta noster incenditur in improbos, sio 
alias erumpit: 



Uni sc atquc eidem sludio omnes dedere et arti; 
Verba dare ut caute possint, pugnare dolose, 
Blanditia ccrtare, bonura simulare virum se, 
Insidias facere , ut si hostes sint omnibus omnes. 

Vir bonus quilibet, etiam non stoicus, si modo poe- 
tica facultate valuisset, sic profecto (fatebor enim) po- 
tuit indignalioni vela dare. Attamen, cum Porticus a 
fallaci imitalione simulationeque virtutis praecipue ab- 
horruerit 1 , omnesque homines velut quaedam corporis 
ejusdem membra habuerit, communi caritatis vinculo 
conjuncta, et ut mutuam sibi praastent operam ordi- 
nata, nequaquam mirarer, si quis contenderet haoc 
dicta : « Verba dare ut caute possint.... ut si hostes sint 

• Gie. DeOfl., 1. 1,c. 13. 

omnibus omnes » et alia ejusdem generis a poeta stoi- 
cissanle potissimum debuisse proficisci 

Idem de epitaphio est existimandum, in quo suam 
erga Mctrophanem , unum e servis, bcnevolenliam si- 
gnificat : 

Servu' neque infidus domino, neque inutili' quoiquam 
Luceill columella lieic situ' Metrophanes. 

Qui versus, asperi quidem etquasi (quod jampridem 
nnimadversum est) per salebras et saxa cadentes, ge- 
neroso tamen ac raro apud veteres aflectu insignes, aut 
a bona poetae natura, aut a nobili Zenonis disciplina, 
velul a fonte, derivati fuerunt. Nemo enim nescit 
quanlo amore servos stoici amplexi fuerint, cujus rei 
quum alios mullos, tum maxime Senecam locupletem 
habemus testem: «Servi sunt? inquit. Imo homines. 
Servi sunt? Imo contubernales. Servi sunt? Imo humi- 
les amici. Servi sunt? Imo conservi, si cogitaveris tan- 
tumdem in utrosque licere fortunae 1 .* 

Quid dc versibus dicam quibus noster poeta exagi- 
tat homines terricolas Lamias metuere et horrere so- 
litos, aut de carminc in quo Jovem inducit gravi desi- 
derio motum quod priori deorum non afluerit concilio, 
et candidc querentem quod morlales deum unum- 
quemque patris nominc salutent, et Neptunum ita 
implicite facit loqucntem, ut novissime dical rei no- 
dum disserendo expediri non posse, 

Nec si Carneadem ipsum ad nos Orcu' remittat? 
1 Sen. Ep. 47. 

Quibus ex omnibus patct veterem illum poetam, 
qui, ut Lactantianis utar verbis, «Diis et hominibus 
non pepercit, » qimm philosophiam, tum maxime phi- 
losophiam stoicam coluisse. 

Erunt fortasse qui mihi objiciant, quod Lucilius 
adeo non stoicissaverit, ut contra verbis carpserit stoi- 
cos. Lucilii enim hi sunt versus : 

.... Nondum etiam haec omnia habebit. 
Formosus, dives, liber, rex solu' vocetur. 

His autem verbis, quamvis essent clariora, Lucilium 
non ita fuisse stoicis addictum, ut in eorum verba ju- 
raret, tantum vinceretur ; eum autem non plus minusve 
stoicissavisse , nullo modo. 

Post Lucilium, satiras quoque, sed eas non parum 
diversi generis, scripsit Varro, is qui doctissimus Ro- 
manorum fuit appellatus. Hic tamen cum illo id habet 
commune, quod multa e philosophorum operibus de- 
prompta suis in versibus conclusit. Gum enim viveret 
apud homines a philosophia remotissimos, ut ad eam 
rudes et aversas popularium mentes alliceret, sapien- 
tium placita, quum sermonibus distincta, tum facetiis 
condita, in lucem protulit; in quo hunc poeseos et 
philosophiae concentum, quem quacrimus, efficere co- 
natus est. Utrum vero vir doctrina eruditissimus idem- 
que ingenio acerrimus quod sibi proposuerat fuerit 
consecutus necne, paucissimae ipsius satirarum reli- 
quiae nos recte dijudicare non sinunt. 

Cum autem Yarro, teneris ab annis, philosophiae 
operam navavissel, Anliocho magistro, qui inter Car- 

neadem et Chrysippum incertus, ab Academia et a 
Porlicu aequali fere spatio distabat ; eum multis sen- 
tentiis, e stoicorum disciplina sumptis, Menippeas illas 
satiras aspersisse verisimile est. Sed tamen ille, Acade- 
micorum more, et ut qui germanus non esset stoicus, 
ipsis stoicis non semper pepercit; nam in sapientem 
eorum , qui dicitur solus rex, solus rhetor, suam exer- 
cuit dicacitatem; incredibilemque prcesertim istam cu- 
piditatem, qua tum multi eorum flagrabant, sibi con- 
sciscendi mortem , jocis tentavit restinguere. 

Caeteros vero philosophos non indulgentius habuit. 
Quos irreverenter et perridicule depingit colluctantes, 
eosque ait: 

(Jt in litore cancri digitulis primoribu' stare. 

Tum, recognitis eorum opinionibus et sententiis, 
addit: 

Postremo nemo acgrotus quidquam somniat 

Tam infandum, quod non aliquis dicat philosophus. 

Idcirco autem Varronem aliquando stoicorum de- 
creta versibus explicavisse crediderim, quod in satira, 
eaque fere sola cujus plane appareat propositum, pro 
hac stoicorum thesi propugnat, omnes scilicet homines 
esse insanos. 

CAPUT XIV. 

DE HORATIO FLACCO STOICORUM DISCIPULO. 

Horatio Flacco adco liberum, amabile, atque ad 
omnia versatile fuit ingenium, ut vix quemquam re- 
perias qui eum unum e duris Zenonis sectatoribus 
liabere et angustis domus eorum parietibus circum- 
scribere audeat. Rara limalus urbanitate, exquisito 
pracditus judicio, neque a communi hominum sensu 
unquam reccdens, ille poeta non is erat qui placita 
qutedam insolita et nescio quam rusticanam asperita- 
tem habentia profiteretur, eisque unice et pertinaciter 
adhaereret. Hinc contra alque illin* eximias sententias 
excerpsit quas intexeret suis carminibus, ita ut una- 
qureque philosophorum familia eum jure et queat et 
nequeat pro suo vindicare. 

Nunc Epicurum unum ducem sequi videtur, nihil- 
que curare nisi Falernum, et dulces sub noctem su- 
surros, et Glyceram marmore Pario purius splenden- 
tem; nunc illum credas eadem sentire quae sentit 
Aristoteles, qui in quadam temperantia et modera- 
tione omnem virtutem posuit*. Aliquando autem inter 
duas distrahitur sententias 2 . Saape tandem de vanis 
hominum consiliis, de curis quibus torquentur, de 
morte omnia secum ablatura, ea jucundissime pro- 

1 Hor., 1. 1, Ep. I; Ep. 6, v. 15. 

2 Idem, Ep. I, v. 46. 

fert, quae nulli sinl propria philosophiaa, et de quibus 
nullum heu! possit esse dissidium 1 . 

Quod ad stoicos attinet, mirabile est quantum Hora- 
tius eorum decrela et praecepta obtrectaverit, idem- 
que versibus suis illustraverit 2 . Quoties fere, omisso 
omni ludo, hoc sibi proponit, ut hominibus veram vitaa 
viam monstret, toties a Zenone potius quam ab Epi- 
curo quoe doceat exposcit. Quid est enim cur virtute 
aurum esse vilius prsedicet, et miretur quatuordecim 
palerc quadringentis; animo, moribus, fideique esse 
clausos? Quid est cur virorum iniquis institutis puero- 
rum naeniam, maribus Camillis olim decantatam, prae- 
ferat, quoe regnum recte facientibus pollicetur; gene- 
roseque ac fortiter pronuntiet hunc murum aheneum 
esse debere, • 

Nil conscire sibi, nulla pallescere culpa 3 ? 

Hic audire vere tibi videaris stoicum quemdam • 
cuncta honesto poslhabentem, et animi bona pluris 
quam externas opes facientem. 

Dixerit fortasse quispiam ea, quemadmodum epi- 
curea non sunt, sic fieri posse ut non sint sloica: 
quippe nullum fere esse philosophum e tota Socratis 
domo, qui ea dicendo exprimere non potuisset. At quac 
his addidit Horatius ad sententias et verba stoicorum 
propius accedunt, qui libertate et ea animi conten- 
tionc, quam sive vovov, sive iniovaaiv nominabant, 

• 

»Hor., I. II, Od. U, v. 21. 

2 M. Patin, trad. d'Horace, preTace, p. LXXXI. 

3 Hor. Ep. 1.1,4, v. 60. 

omnem terminabant virtutem. Eum tibi vult esse au- 
diendum, 

. . . . Qui fortunae te responsare superbae 
Liberum et erectum praesens hortatur et optat '. 

Nunquam Romanos ad antiquos mores revocare, et 
sopitos avitae virtutis igniculos excitare conatus est, 
quin (sponte an invitus sim dicturus dubito) germanus 
evaserit stoicus. Quis unquam de paupertatis et mortis 
contemptu, quis deamore quo patria sit prosequenda, 
quis de ipsa per sese expetenda virtute, stoicis locutus 
est eloquentius? Porro eis proxima noster poeta scrip- 
sit, qui fecundam virorurn paupertatem esse dicit, et 
statuit flagitium pejus lelho esse metuendum 1 . Quin 
etiam ea sola bona vult esse nostra, quae nostra sunt 
sub potestate neque ex alieno arbitrio pendent: 

Virtus, repulsae nescia sordidae, 
Intaininatis fulget honoribus ; 
Nec sumit aut ponit secures 
Arbitrio popularis aurae 3 . 

Si quis autem compertum volet habere quantam vim, 
quantumque spiritum imbelli, ut eam ipse nominat, 
Musae Flacci addiderint Zenonis praecepta, quantamque 
ad dicendi divinitatem illam extulerint, aut jam lau- 
data de Regulo iegat carmina, aut ea in quibus stoico- 
rum sapientis videtur voluisse adumbrare imaginem : 

1 Hor. Ep. I, I, v. 68. 

2 Iilem, I. I, Od. 42, v. 41 ; I. IV, Od. 9, v. 49. 
9 Idem, 1. III, Od. 2, v. 47. 

Justum ac tenacem propositi virum, 
Non civium ardor prava jubentium, 

Non vultus instantis tyranni 
Mente quatit solida, neque Auster 
Dux inquieti turbidus Adriae, 
Nec fulminantis magna manus Jovis : 

Si fractus illabatur orbis, 
Impavidum ferient ruinae. 
Hac arte Pollux et vagus Hercules 
Enisus, arces attigit igneas '. 

A me requiri non putout carmen dilaudem longius, 
quod ipsis pueris notum est, et quod imperitis etiam 
incredibilem quamdam movet admirationem ; sed non 
omnino inutile et absurdum fore censeo, unumquod- 
que diligenter perpendendo verbum, hos versus esse 
vere et mere stoicos ostendere. Cui aptius quam stoico 
sapienti hoc verbum propositi conveniat, quod vilam 
significat non temere, ut fit, vagantem, sed rationi mi- 
rifice consentaneam? Verba mente solida et impavidum 
virtutem indicant proprie stoicam, quam fortitudinem 
nominamns, et ex qua, veluti ex fonte, caeterae omnes 
virtutes manant et defluunt. Quid dicam de his verbis 
vagus Hercules? Quem heroa cum sibi stoici ad imi- 
tandum proponerent, eum Horatius commemorando 
satis superque monstravit quorum potissimum instite- 
rit vestigiis. 

Non satis habet has stoicorum sententias verbis ex- 
plicare, quae sunt quidem vulgi opinionibus sublimio- 
res, sed quce omnium judicio non omnino repugnant; 
ea quoque occupat placita, quae a communi hominum 

' llor. l. III, od. 3, v. \. 

sensu abhorrent longius et qurc ideo paradoxorum de- 
signantur nomine, eaque nune defendit, nunc insec- 
tatur. 

Stoicis placuerat omnia peccata esse paria ; nam , ut 
ait Tullius, <r gubernator apque peccat, si paleae navem 
everlerit, et si auri. » Hanc sententiam , in pulcherrima 
epistola, videtur sequi Horatius; nam servum ipse sic 
alloquitur: 

. . . . De mille fab?e modiis quum subripis unum, 
Damnum est, non facinus mihi paclo lenius isto 

Alias autem poeta, ut qui hihil pensi habeat utrum 
secum convenienlia proferat necne , stoicos ridendo tan- 
git et castigat dicens non aaque esse peccatum, si quis 
in alienum minxerit lectum potus, ac si quis sponsum 
negaverit; nec qui leneros cujusquam in horto fregerit 
caules, ei esse conferendum qui e templo sacra deorum 
abstulerit 2 . 

Prceterea , aliud paradoxum in medium protulerant 
stoici, quod multis quidem insolitum, mihi vero tritum 
quoddam esse videtur (nam persuasum habeo in verbi 
controversia rem versari), omnes scilicet insanire ho- 
mines. Quod cum dicunt, quid tum agunt, nisi affir- 
mant, quicunque perfectus non sit, eum esse imper- 
fectum oporlere? Quam sententiam commode arripit 
Horatius, quod jam antea Varro fecisse creditur, et 
ornnia hominum vitia, vicissim descripta , facele carpit 
et ludit. Ut omnia ab eo lepide dicta non referam, quia 

•Hor. 1. 1, Ep. 46, v. 55. 
2 Ir/em, 1. I, Sai, 3, v. 445. 

vix sloica viderenlur, ita quoedam referara tamen, 
quippe quae ad illustrandam sententiam vere stoicam 
emissafuerint. Inducit secum loquentem Damasippum, 
quem, fortunis omnibus deturbatum, Stertinius sola- 
tus jussit pascere barbam , magnum sapientise signum. 
Qui,a colloquii initio, hoc, de quo agitur, effatum 
profertet statuit: 

Quem mala stultitia, ct quoecunquc inscitia vcri 
Csecum agit, insanum Chrysippi porticus et grex 
Autumat. Haec populos, haec magnos formula reges, 
Excepto sapiente tenet \ 

Tum avarum, honorum cupidum, prodigum, ama- 
torem, aliosque homines vitiosos recenset, et nunc jo- 
cosis, nunc asperis verbis perstringit. Avarum autem 
in primis verbis lacessit, eumque, quum multis argu- 
mentis, tum maxime acutis his similitudinibus delirare 
confirmat. Githararum emptor, quibus non utitur, pru- 
dentis cujusque risum movet; scalprarum et formarum 
accumulator, si modo sit sutrinee ignarus, amens un- 
dique merito dicilur : 

Qui discrcpat istis, 
Qui nummos aurumquc recondit, ncscius uti 
Compositis, metuensque velut contingere sacrum s ? 

Operae pretium est videre quid senserit noster poeta 
de illo paradoxo apud stoicos tam celebrato, sapientem 
videlicet solum esse regem. Homines inopes et ali- 
quando pannosos qui sceptrum et diadema sibi vindi- 

•Hor. I. II, Sat. 3, v. 38. 
2 Idem, v. 408. 

cabant mordaci aceto perfundit Horatius et multo sale 
defricat. Egregium videlicet regem, cujus pueri bar- 
bam vellunt, et quem, dum quadrante it lavatum, 
nullus stipator praeter Crispinum sectatur 1 ! 

Lepidissima sane et ad aures vulgi, quod non satis 
osus est Horatius, aptissima! Sed quid sibi vult Flaccus 
idem, quum alibi dicendo enuntiat prioribus omnino 
contraria, et in' carminibus exclamat latius regnari 
avidum spirilum domando quam si duplex Africae His- 
paniaeque teneatur imperium, ac Phraatis a vertice 
diadema ablatum sapientis capiti imposuisse gaudet 2 ? 

Frustra mecum repulo poetas plerosque ita a natura 
esse constitutos, ut inconsulto cuique animi motui sta- 
tim pareant, nec horam durent rem eamdem proban- 
tes, vix possum indignatiunculam temperare, Hora- 
tiumque nugatorem non appellare, cum illum video 
sic secum discrepantem. Huic autem et Fontanio nos- 
tro, qui interdum in eadem re delinquit, nescio quo- 
modo , postquam paulisper succensui , novissime 
ignosco. Uterque adeo abundat omni sermonis gratia 
et lepore, et lam blande ludit circum praeeordia, ut 
venustate judicem etiam invitum placare et mitigare 
soleat. Hoc tantum velim, ut philosophis, quanquam 
mediocriter elegantibus, daretur venia, si forsan inter 
se pugnaverint, cum poetis sibimetipsis pugnantibus 
facile venia detur. 

Horatio alteram jurgii causam inferre animus me 

1 Hor. 1. I, Sat. 3, v. 433. 
s /cfent, 1. II, Od. 2, v. 9. 

subigil, et pro misero illo rege, ab eo nimis, ut opi- 
nor, vexato propugnare, praesertim socium habentem 
mihi omnino impari, tempore et loco, adfuturum. 
Nasutus noster poeta rideat, si placet, barbam, fus- 
tem, inopiamque stoicorum quorumdam, qui Anlis- 
thenem magis quam Zenonem vita et moribus refe- 
rebant. Esto. Mihi tamen dicere liceat unamquamque 
philosophiam aut religionem quaedam vulgo extollere 
in majus , quae in mores sensim influunt et singularem 
aliquando pariunt agendi rationem, sed quae adeo nihil 
de scitorum ac praeceptorum sublimitate delrahunt, ut 
contra iis sint mirifice apta et connexa. 

Praeterea, Horatius non mihi recte vidisse videtur 
qua in re posita sit vera hominis magnitudo et prae- 
stantia,et imperitorum opinionem potius quam sapien- 
tium rationem in eo secutum fuisse. Omittamus regium 
nomen , utpote quibusdam odiosum , et hominem so- 
lummodo quaeramus quem caeteris hominibus jure pos- 
simus existimare superiorem. Quis phaleras dedignari, 
et rebus personam demere easque introspicere solitus, 
virum prudentia, justitia, fortitudine, omnibus deni- 
que ingenii et animi virtutibus ornatum et amplifica- 
tum non anteponat, eliam fortunis carenlem, ei ho- 
mini, quem,mentisetconsiliiinopem, contemptissimis 
cupiditatibus servientem, casus quilibet ad summum 
imperium extulerit? In hoc enim ficla et affabricala, 
in illo vera et a natura profecta excellentia est. 

Regem illum, quem stoici praedicant, Horatius sane 
lectoribus argute praebuit deridendum; sed, si quis 
hos principes, quos poeta cum vulgo miratur et suspi- 



96 

cit, ludere vellet, nescio an latiorem liaberet campum , 
in quo ingenium posset exsultare. Quod mihi venil in 
mentem, illustrissimum inter nostros scriptores, Pas- 
calium pervolventi, et eum operis locum relegenti, ubi 
regum satellites, imitatione nimia et ad movendos le- 
gentium risus apta, depingit, facie rubicunda et armis 
minacibus incedentes, populumque facit, sacra imbu- 
tum formidine, stupentem 1 . Eadem prope dissimilibus 
verbis expressit auctor non sordidus, qui nuper vixit: 
«Infanlem, inquit, vidi vagientem et salivantem, se- 
nesque dominum eum appellantes 2 . » 

Alio in loco Pascalius, amoto ludo, contendit ho- 
mini doctissimo et optimo suum esse regnum, idque 
omni terrestri regno praestantius et quod nulla unquam 
vulgaris cujuslibet imperii adaequabit majestas 3 . Itaque 
ad Ghristinam, Suecorum reginam, cum scriberet, 
eam non secus ac par parem aliocutus est, ut qui non 
minus quam ea acumine valeret, et eam multo majo- 

1 « Ces trognes armees qui n'ont de mains et de force que pour 
eux, les trompettes et les tambours qui marchent au devant, et ces 
legions qui les environnent font trembler les plus fermes. II faudrait 
avoir une raison bien epuree pour regarder commc un autre homme 
Ie Grand Seigneur environne, dans son superbe serail, de quarante 
mille Janissaires.» (Pascal. Pe?is. Edit. Havet, p. 35.) 

2 Lamennais. 

3 «II y a dans ce monde deux sortes de grandeurs; car il y a des 
grandeurs d'«Hablissement et des grandeurs naturelles.» (Pascal, 
p. LIV.) 

«Tout 1'eclat des grandeurs n'a point de lustre pour les gens qui 
sont dans les rccherches de 1'esprit. La grandeur des gens d'esprit est 
invisible aux rois, aux riches, aux capitaines, a tous ces grands dc 
chair.» (/tf., p.224 ) 

ribus extulit laudibus quod ingenioruni quam quod 
corporum obtinuisset principalum. 

Igitur, non modo ha)C stoicorum opinio non insana 
habenda est, sed vix mens vere sana et omnibus incon- 
sideratis vulgi opinionibus solula reperiretur, quae in 
eam, re paululum ponderata et excussa, non concede- 
ret. Ex quo vel solo liquet Horatium, hanc carpendo 
sententiam, quid in ea pulchri, ideoque ad carmina 
accommodati, inesset, nullo modo intellexisse. 



GAPUT XV. 

DE JUVENALE STOICORUM DISCIPULO. 

Si quis Juvenalem remisse et quasi oscitanter legerit, 
ei nihil forsitan ab hoc poeta, non modo stoice, sed 
ne philosophice quidem dictum esse videbitur. Nam 
raro a communi hominum sensu et a vulgari dicendi 
ratione noster hic satirarum scriptor abhorret, nec 
abditis et remotis e fontibus haurit res ac verba quae 
per audaces devolvit versus; sed e medio desumpta in 
medium profert. Quin etiam, eum habemus confiten- 
tem se a philosophia fuisse alienissimum; quippe qui 
neque epicureorum, neque cynicorum, neque sloico- 
rum dogmata, a cynicis tunica distantia, attigerit 1 . 

Eum tamen non omnino latuisse crediderim praa- 
clara illa decreta et praecepta, quce jamdudum percre- 
buerant apud Romanos atque in sermone et ore om- 

l Sat. XIII, v. 420. 

F. 7 

nium esse eoeperaut. Ineidunt enim tempora, quum 
philosophia, non secus ac lumen, etiam aversis lucet. 
Itaque alibi hic poeta, philosophiae iniquus, contendit 
homines, philosophia duce, multos devitare errores, 
multa exuere vitia; et magni vult esse momenti prae- 
cepta sapientiae, quam Fortunoe victricem appellat 1 . 

Inde fit quoque ut, quamquam parum studiosus 
chartarum socraticarum, Socratis tamen celeberrimum 
praeceptum suis illustret commentariis, et quasi divino 
afftalus spiritu exclamet : 

E coelo descendit yvwOt aeotuTdv, 

Figendum et raeinori tractandum pectore 2 . 

Esto, dicet fortasse aliquis, philosophalus fuerit 
Juvenalis, ut nos omnes philosophamur qui rerum 
philosophicarum non sumus plane rudes, et philo- 
sophorum iulerfuimus aliquando certaminibus ; sed 
difYicilem onerosamque mihi videris suscipere provin- 
ciam, si aliquid vere sloicum vis deprehendere in car^ 
minibus poetae qui clare enucleateque tibi dixit, se 
stoicorum, ne summatim quidem, attigisse dogmata. 
Quin etiam, Juvenalis adeo non congruit cum stoico- 
rum moribus et natura, ut pulcherrimos versus de 
misericordia condiderit, quem sensum stoici longis- 
sime abesse dicunt ab.eo quem quaerunt sapientem 3 . 

Adde, si placet, nostrum poetam non semel sloicos 
fuisse inseclalum, quippe qui nunc refert stoicum 

« Juv. Sat. XIII, v. 19. 
*Juv. Sat.Xl,Y. 27. 
3 Juv. Sat.y XV, v. 131. 

Egnatum discipulo Barcaa exitium attulisse; nunc ho- 
mines fingendis virtutibus subdolos depingit, eosque 
dicit Ghrysippi et Gleanthis, Porticus regum aut potius 
deorum, servare imagines. 

Primum Juvenalis de hominibus non vere stoicis, sed 
stoicos mentientibus, hic loquitur, quippe quos indoc- 
tos ipse appellat : 

Indocti primum, quanquam plena omnia gypso 
Chrysippi invenias 

et qui se stoicos ideo simulabant, quia stoicorum tanta 
erat auctoritas, ut nomina stoici et boni idem sonarent. 
Deinde alias Zenonem, Porticus columen, profert ut qui 
optima de vita et officiis hominum praeceperit: 

Melius nos 

Zenonis praccepta monent : nec enim omnia, quaedam 
Pro vita facienda putat. Sed Cantaber unde 
Stoicus, antiqui praesertim astate Metelli 2 ? 

Cynicos etiam, stoicis parum dissimiles, exornat 
summis laudibus, quia certum cupiditatibus finem im- 
posuerunt; nec video quomodo is jure duritatem Zenoni 
objiceret, qui Diogenis horriditatem extollit 3 . 

IIoc autem mihi non in animo est, ut manifestum 
faciam, quod nequaquam fieri potest, Juvenalem ger- 
manum fuisse stoicum; id tantum firmissimis argumen- 
tis vincere velim, egregium illum scriptorem, etiamsi 

1 Juv. Sat., II, v. u. 
3 Juv. Sat., XV, v. 106. 
3 Juv. Sat., XIV, v. 308. 

non fuerit stoicus, a stoicis tamen multa eademque 
magnifica deprompsisse. 

Nisi inter Romanos luxuria et mollitie diffluentes, 
nec quidquam habentes virile ac generosum, nobilis- 
sima illa jamdudum extitisset Zenonis disciplina, quaa 
debacchantibus hominum cupidinibus, velut conscien- 
tia generis humani, obsisleret, nec Juvenalis, nec 
quisquam alius pocta hunc excelsum servavisset ani- 
mum, qui quanto studio virtutem, lanlo odio vitium 
prosequitur, nec fecisset indignatio versus. Nequaquam 
tamen affirmaverim noslrum auclorem, cum censoris 
expleret vices, censoriis moribus vixisse, et nullo vitio- 
rum quoe carpebat laboravisse. IIoc solum mihi con- 
cedi cupio, hunc eam turpitudinis nolam vitiis Roma- 
norum inurere non potuisse, quin eximiam quamdam 
in animo haberet virlulis speciem ad quam referret 
omnia fceda et infamia , quao ante oculos obversaban- 
tur. Sic, apud recentiores, novissimo in saBculo, cele- 
berrimus quo Geneva gloriatur philosophus, quamvis 
ipsius vita non injuria reprehenderetur , perversos 
aaquaiium suorum mores reprehendit, et eos ad rec- 
tam rationis regulam corrigere conatus est. Ut autem 
hic Platonis et Plutarchi, sic ille stoicorum doctrinis 
fuerat imbutus. 

Utrum epicurei, aut hominis cujuslibet temporum 
Vitia lente ferentis ac veniam dantis et petenlis vicis- 
sim, an stoici, vel potius cynici hi sunt versus, qui, 
non modo sapientem illum liberum et erectum quem 
stoici instituunt, sed etiam Diogenem Atheniensium 
turbam perrumpentem nobis in memoriam revocant: 



Digitized by Google 



101 



llle igitur nunquam direxit brachia contra 
Torrcntcm ; nec civis erat qui libera posset 
Verba animi proferre, et vitam impendere vero \ 

Quis eum docuit omnia corporis mala prae animi 
malis esse parva , et omnes doloris morsus dedecore 
esse potiores? Quis, nisi stoica philosophia et stoicis- 
sans Marcus Tullius, cujus nobilia ha3C sunt verba: 
«Detrahere igitur alteri aliquid, et. hominem hominis 
incommodo suum augere commodum, magis est con- 
tra naturam, quam mors, quam paupertas, quam do- 
lor, quam caetera quse possunt aut corpori accidere aut 
rebus externis 2 .» Hanc eamdem sententiam adeo lucu- 
lentis et praeclaris expressit versibus Juvenalis, utnihil 
unquam, nec apud veteresj nec apud recentiores, mihi 
legisse videar sublimius : 

Esto bonus miles, tutor bonus, arbiter idem 
Integer: ambiguae si quando citabere testis 
Incertaeque rei, Phalaris licet imperet ut sis 
Falsus, et admolo dictet perjuria tauro, 
Summum crede nefas animam praeferre pudori, 
Et propter vitam vivendi perdere causas 3 . 

Illustrissimus philosophus qui apud Germanos, no- 
vissimo finiente saeculo, nobilem Zenonis disciplinam, 
in eo quod ad mores attinet, restituit et amplificavit, 
Kantius hos duos ultimos versus in ore semper habuisse 
dicitur. Nec mirum; eximius ille stoicus haec verba 
nescio quid stoicum redolere sentiebat. 

1 Juv. Sat., IV, v. 29. 
J Cic. De Off„ I. m, c 5. 
3 Juv. Sat., VIII, v. 7S. 

Caelerum affirmare non dubito hanc de nobilitate 
satiram , ex qua pulcherrimos hos versus excerpsi , 
totam esse stoicam et ex aitissimis Porticus dogma- 
tibus pendere, quae, vana hominum opinione rectae 
rationi posthabila, nullum praeter virtutem statuit esse 
bonum, et nulla nisi animi bona vult esse per se expe- 
tenda. Haec eadem Juvenalis : 

Tota licet veteres exornent tindique cerae 
Atria, nobilitas sola estatque unica virtus '. 



Prima mihi debes animi bona. Sanctus haberi , 
Justitiaeque tenax factis dictisque mereris ? 
Agnosco procerem 2 . 

• 

Quin etiam, satira illa decima, quae de votis inscri- 
bitur, et quae omnium Juvenalis satirarum perfectis- 
sima et absolutissima habetur, ex locis communibus, 
iisque dissolutis, constare judicibus plerisque visa est 
ob id tantummodo, quod stoicorum quoddam decre- 
tum poetam sibi proposuisse explicandum non ani- 
madverterunt. Nec potentiam, nec gloriam, nec elo- 
quentiam, nec pulchriludinem , nec longiorem vitam 
vera numerat inter bona , quia fieri potest ut possidenti 
male cedant. Virtus res est sola ad quam sine ullo 
metu et tanquam ad supremum finem tendere liceat; 
alia omnia commoda potius quam bona nominanda 
sunt. Haec senlentia, si qua unquam fuit, stoica dissi- 
patas, prima specie, hujus satirae partes colligat et 

1 « Quis ergo generosus? ad virtutem bene a natura compositus. n 
(Sen. Ep. t 44.) 

2 Juv. SaL, VIII, v. 48. 

unam ad formam reducit: itaque ut hinc orditur, ita 
huc terminat poeta satiram : 

Omnibus in terris, quae sunt a Gadibus usque 
Auroram et Gangen, pauci dignoscere possunt 
Vera bona atque illis multum diversa, remota 
Erroris nebula \ 

Sic orsus, speciosa et jam omnibus nota expromit 
miracula, ingentemque Sejanum restem secutum et 
flammis crepantem, Annibalem veneno sublatum an- 
nulumque Cannarum vindicem, Alexandrum nuper an- 
gustis mundi limitibus aestuantem nunc sarcophago 
contentum; et ad eam, dum de morte disserit, assur- 
git Ioquendi divinitatem, quam solus Bossuetius noster 
estpostea assecutus. Deniquehaec subjicit, quae utrum 
stoica, an christiana sim nominatarus nescio, adeo ejus 
orationis, quam dominicam appellant, sensum refe- 
runt: 

Nil ergo optabunt homines? Si consilium vis, 
Permittes ipsis expendere numinibus, quid 
Gonveniat nobis, rebusque sit utile nostris. 
Nam pro jucundis aptissima quaeque dabunt Di. 
Carior est illis homo , quam sibi 2 . 

In iis quse sequuntur videre est sine ullis integu- 
mentis magnos stoicorum animos. Indolentiam enim 
eam, quam ana&uav Graeci vocant, exoptat poeta 
dolorisque simul et mortis contemptum; nec Herculis 
solitas omittit laudes; quibus ex omnibus constat eum 

1 Juv. Sat, x, v. \. 

2 Juv. Sat, X, v. 346. 

talia stoicis e fontibus hausisse. Quod libi multo ma- 
nifeslius fiet, si, antequam Juvenalis versus referam, 
haec tulliana eademque stoica verba ante oculos expo- 
suero : «Magis est secundum naturam, pro omnibus 
gentibus, si fieri possit, conservandis aut juvandis 
maximos labores molesliasque suscipere, imitantem 
Herculem illum, quem hominum fama, beneficiorum 
memor, in concilio coelestium collocavit, quam vivere 
in solitudine, non modo sine ullis molestiis, sed etiam 
in maximis voluptatibus 4 . » Lege nunc nostri auctoris 
versus: 

# Fortem posce animura , mortis terrore carentem, 
Qui spatium vitae extremum inler munera ponat 
Natura , qui ferre queat quoscunque labores , 
Nesciat irasci, cupiat nihil, et potiores 
Herculis a?rumnas credat saevosque labores, 
Et venere, et ccenis, et pluma Sardanapali. 
Monstro quod ipse tibi possis dare 2 . 

IIoc extremum scriptoris esse omnino stoicissantis 
et a semetipso potius quam ab alio quolibet sua bona 
poscentis, quum ex multis, tum ex iis Senecae dictis 
patet : «Facis rem optimam et tibi salutarem, si, ut 
scribis, perseveras ire ad bonam mentem : quam stul- 
tum est optare, cum possis a te impetrare 3 .» 

In decima tertia satira Juvenalis ea de conscientiae 
stimulis loquitur, quae, si non solum stoicum, at certe 
philosophum, eumque gravissimum , aptissime de- 

«Cic. DeOff., I. III, c. r>. * 
2 Juv. Sat. y X, v. 357. 
3 Sen. Epist. 4t. 

ceant 4 . Nec tantum ob facla, sed ob cogitata vexatos 
animi sollicitudinibus nocentes exhibet: 

Nam scelus intra se tacitum qui cogitat ullum , 
Facti crimen habet 2 . 

In eadem satira egregios versus de vindicta et ultione 
reperias, quos stoicum aliquid habere confitendum 
est. Nam, cum primi homines qui coluerunt terras, in 
vindicta summum bonum et gloriam praeclarissimam 
posuissent, philosophi quidam, e Socratis domo exorti 
(academicos dico ac praesertim stoicos) miseros morta- 
les, ultionis persequentissimos,ab horrendis certamini- 
bus avertere lentaverunt, atque eos docuerunt nihft viro 
sibi temperante et hostibus subjectis parcente esse no- 
bilius. Hac de re audias volo Ciceronem, eumque Pa- 
nxlii stoici vestigiis insistentem: «Est enim, inquit, 
ulciscendi etpuniendi modus; atque haud scio an satis 
sit eum, qui lacessierit, injuriae suae poenitere; ut et 
ipse ne quid tale posthac, et caeteri sint ad injuriam 
tardiores 3 . » Idem eodem in libro : « Nec vero audiendi , 
qui graviter irascendum putabunt, idque magnanimi 
et forlis viri esse censebunt. Nihil enim laudabilius, 
nihil magno et praeclaro viro dignius placabilitate at- 
que clementia *. » Juvenalis contendit quoque minimos 
animos ultione maxime delectari, atque homines esse 
eosdem et indoctissimos et vindicta> promptissimos. 

' Juv. Sat., XIII, v. 192. 
2 Juv. Sat., XIII, v. 209. 
a Cic. De Off., I I, c. 14. * 
1 Cic. De Off. } 1. 1, c. 25. 

Quanto rectius Chrysippus, inquit, et Socrates ille qui 
acceptae cicutae partem accusatori nollet dare! 

Quippe minuti 
Semper et infirmi est animi exiguique voluptas 
Ultio. Continuo sic collige, quod vindicta 
Nemo magis gaudet quam femina 

Quod si quis forte mihi dixerit hoec e platonico, non 
minus quam e stoico fonte manare potuisse, objectum 
non diluere, sed elevare enitar, memorando platoni- 
cos raros, ne dicam nullos, stoicos autem multos 
Romae, Juvenalis tempore, floruisse; ideoque verisi- 
milius nostrum poetam a stoicis quam a platonicis ge- 
neroslta hos sensus desumpsisse. 

Satira quae de exemplo inscribitur, quaedam quoque 
continet, quae utrum academica, an stoica sint, diffi- 
cile est dijudicare, et quaedam quae mihi videntur om- 
nino stoica. Prioris generis sunt delicatissimi et jam 
vulgatissimi versus quibus christiano prope modo os- 
tendit poeta quanta tenerae aetati reverentia debeatur, 
et quam multas puerorum institutio habeat cautiones 2 . 

Qua3 de servis eodem in loco scripsit vere et proprie 
stoica esse ideo affirmaverim , quod apud veteres nulla 
fuit, praater porticum, philosophorum familia, qua3 
homines misera servitute oppressos liberis hominibus 
dixerit pares, eosque excitare et erigere conata fuerit 3 . 
Jam alias nobilia Senecae verba protulimus, quibus 

• Juv. 5a* , III,v. 498. 

* Juv. Sat., XIV, v. 44. 

■ Janet, Hist. de laphilos. mor. etpolit., passim ; Denis, Hist 
des thior. et des idtes wior., passim. 

constat curae praecipuae stoicis servos fuisse. Non aliter 
Juvenalis loquitur; nisi quod primus versus parum et 
videtur et est stoicus : 

Mitem animum, et mores modicis erroribus snquos 
Praecipit, atque animos servorum et corpora nostra 
Materia constare putat paribusque elementis? 
An saevire docet Rutilus, qui gaudet acerbo 
Plagarum strepitu, et nullam Sirena flagellis 
Comparat, Antiphates trepidi Laris ac Polyphemus, 
Tum felix, quoties aliquis tortore vocato 
Uritur ardenti propter duo lintea ferro 1 ? 

GAPUT XVI. 

DE PERSIO POETA STOICO. 

Ex omnibus poetis qui litteras romanas jam senes- 
centes nobilitaverunt, nullus Zenonis institutis et prae- 
ceptis tam alte imbutus fuit quam Persius. Quem totum 
sibi vindicat pra^clara illa philosophorum familia quse, 
omnibus ad servitutem ruentibus, antiquac libertatis 
fortiter suscepit patrocinium , et sseculo pene universo 
in luxuriam fluente, puros atque integros mores ser- 
vavit, atque alienis flagitiis maluit carere quam uti, 
eo admirabilior, quod nulla sive caduca, sive aeterna 
ob praemia, sed unius studio virtutis, virtutem coluit. 
Ut igitur nobilis haec familia inter suos numeravit et 
severos intra parietes aluit Thraseam senatorum, An- 
toninum principum, Epictetum servorum specimen, 
et Tacitum sortila est egregie factorum dictorumque 

1 Juv. Sat, XIV, v. 45. 

scriptorem, sic Pcrsium habuit poetam, exili sane et 
obscuro, scd acri et presso dicencli generc insignem, 
nec qui locum inter tantos viros obtineret, quum vita, 
tum scriptis, omnino indignum. Gum Thrasea, illo 
omnium exemplari virtulum, affinitate conjunctus, a 
Cornuto, viro bono et sapiente (si quis unquam fuit), 
educatus Persius noster nec affinis dedecoravit aucto- 
ritatem nec magislri. 

Ipse sui ipsius veram ac genuinam (inscius, credo, 
et invitus) adumbravit imaginem, magistro eidemque 
amico illam scribendo satiram, tantoQ glorice utrique 
futuram, in qua ingenuum ac candidum explicavit ani- 
mum atque intimos sensus penitus excussit. Poelae 
dicendi genus plerumquc paulo severius et durius 
mitescere et mollescere videtur, dum ille testatur sin- 
gularem suum erga Gornutum amorem,dum narrat 
quantum ei debuerit, quam familiariter eo fueritusus, 
et quam feliciter, toti dcditi sapienlioe studio, una 
vixerint. Quoe legendo Cornutum dicas sacerdotem ho- 
mines ad summam et perfectam virtutem dirigentem ; 
Persium autem juvenem ejus consiliis jam sapientissi- 
mum et sanctissimum efTectum. Hic illius beneficiorum 
mirum in modum se praestat memorem, et quanta sit 
suae pars animae palam testatur: 

Me tibi supposui. Teneros tu suscipis annos 
Socratico, Cornule, sinu. Tunc fallerc solers 
Apposita intortos extendit regula mores, 
Et preraitur ratione animus, vincique laborat 
Artiflcemque tuo ducit sub pollice vultum \ 



' Pers. SaL, V, v. 36. 

Hic agnoscitur vetus illud et praeclarum stoicorum 
decretum, hominis vitam opus artis existimantium, 
quod ad optimam generis formam sit referendum. 

Tum Persius exponit quanta amicitia cum Cornuto 
fuerit devinctus, et quam conjuncte inter se egerint, 
sicuthomines decet, mea quidem sententia, de officiis, 
de vita, deDeo colloqui atque his sermonibus innutriri 
solitos, ita ut eorum animi miro quodam modo con- 
sentiant et quasi coalescant. Quod animadvertimus in 
Phaedone Platonis, ubi Socrates ejusque discipuli uno 
eodemque spiritu moveri videntur. 

Sic eruditus et institutus Persius non paucis emine- 
bat ingenii dotibus, quaa scriptori de moribus disse- 
renti ideoque poetoe satirico conveniunt, et sine quibus 
nullus auctor, qui in his versatur argumentis, rebus 
quas tractat par esse potest. 

Primum oderat vulgus, ejusque vanas opiniones au- 
ribus respuebat, ut e pluribus patet ejus satirarum 
locis : 

Non si quid turbida Roma 

Elevet, accedas: examenve improbum in isla 
Castiges trutina; nec te qusesiveris extra'. 

et alibi : 

Usque adeone 

Scire tuum nihil est, nisi te scire hoc sciat alter ! ? 

Non solum communibus hominum opinionibus dif- 
fldit PersiuS, quod quum omnibus prope philosophis, 

1 Pers. Sat., I, v. 5. 
5 /cle/n i v. 26. 

tum maxime stoicis, initium habetur sapientiae; sed 
quis sit verus vitae finis, sola ratione duce, exquirit; et 
anus stolidas atque hircosos centuriones, qui omnium 
omnino ignari, in uncta patella summum ponunt bo- 
num, maledictis lacessit et persequitur. Haec pessima 
ei videtur istorum hominum vita, qui, nulla adhibita 
animo cura, ventri obedire, pecudum ritu, et omnibus 
corporis cupidinibus servire solent 1 . Nihil contra 
prsestantius ducit et divinius quam eam, quam cum 
Deocommunem habemus, rationem colere, ct virtu- 
tem, quae hominis propria est, quoadfieri possit, asse- 
qui. Itaque hoc vivendi genus, quod Cartesius noster 
tantis olim extollet laudibus, Romanus quoque poeta 
celebrat, dum Gornutum suum sic alloquitur: 

At te nocturnis juvat impallescere chartis. 
Cultor enim juvenum purgatas inseris aures 
Fruge Cleanthea. Petite hinc, juvenesque, senesque, 
Finem animo certum, miserisque viatica canis s . 

In his fortasse immoror diutius ct minutiora consec- 
tor; sed non parvi, me judice, interest, ulrum satira- 
rum auctor , de moribus scripturus, totius vita3 cursum 
et finem cogitatione comprehenderit necne. Id enim 
nisi fecerit, cum nunc hoc, nunc illud vitium temere 
et inconsiderate, nec eam ob causam quod a certa 
aberret regula, fueritinsectatus, poterit evenire utquoe 
acute et lepide dixerit, inter se parum conveniant et 
alia aliis discrepent, quod vel solumeos graviter ofTen- 

1 Pers. Sat. V, v. 58. 
2 Pers. Sat., V, v. 62. 

det qui a poeta ut totum ponere sciat anle omnia ex- 
poscunt. 

Fine, ad quem omnes homines spectare et niti de- 
beant, semel decreto et constituto, Persius quaerit quo 
reipsa plerique tendant, et eos acriter tangit qui a 
recta declinant via. Cum nostrum unumquemque con- 
venienter naturae et rationi vivere oporteat, quid de iis 
scriptoribus existimandum est, qui rationi et naturae 
contraria semper aucupari videntur? Cum natura et 
ratio nobis suadeant, vel potius imperent, ut justitia et 
sanctitate placatos efflciamus deos , quid de iis censebi- 
mus qui deos sanguine et extis vitularum volunt quo- 
dammodo corrumpere? Natura et ratione juveni pra> 
cipientibus ut e schola quam sapientissimus evadat, et 
sibi, parentibus, patriae, quam maximo sit emolu- 
mento, quid de eo sperare possumus qui vitam agit 
somno et gulae deditus, atque in turpi stupet inertia? 
Ita Persius, seu de litteris colendis, seu de honorandis 
numinibus, seu de pueris instituendis disserere ecepe- 
rit, semper summa quaedam decreta et instituta ponere 
solet, unde, veluti quibusdam e fonlibus, caetera quoe- 
libet oriuntur. 

Non alia usus est disputandi ratione, cum de publi- 
cis rebus scripsit noster poeta: quippe qui probe intel- 
lexisset eumdem hominum societati , qui singulis ho- 
minibus est, assignari finem, et iisdem virtutibus, 
quibus perfectus efficitur civis , perfeclam effici civita- 
tem. Itaque hominis cujusque finem nescienti de civi- 
lis communitatis fine silendum est. Idem sentiebat, 
apud veteres, Plato, qui, in Gorgia Socratem inducit 

dicenlem Themistoclem el Periclem tola aberrasse via, 
quibus majori curae moenia quam virtutes Athenien- 
sium fuerint, et qui alio in loco celeberrimum illud 
edere ausus est effatum, populos videlicet ila solum 
fore beatos, si philosophis regnum, aul si regibus phi- 
losophia esset obventura. Persius autem mira quadam, 
ut solet, dicendi concitatione et vividis imaginibus illam 
liberrimam eamdemque verissimam expressit senten- 
tiam. Ab Alcibiade adhuc adolescente apud nostrum 
Socrates petit cur et quo fretus res populi tractare 
velit: 

Scilicetingenium et rerum prudentia velox 
Ante pilos venit; dicenda tacendaque calles? 
Ergo, ubi commota fervet plebecula bile, 
Fert animus calidas fecisse silentia turba? 
Majestate manus. Quid deinde loquere? Quirites, 
Hoc, puto, non justum est; illud male; rectius istud '. 

Ut de justo et injuslo judicare, pravam multitudinis 
opinionem corrigere , de civium vita statuere audeat et 
nigrum vitio pmfigere theta, quid est quod antea dedi- 
cerit? Nihil omnino. Quamobrem philosophus juvenem 
nominat insanum, eumque inani superbia tumere sinit: 

Dum ne deterius sapiat pannucia Baucis, 
Quum bene discinclo cantaverit ocima vernae \ 

Nunquam, credo,poeta quisquam de moribus, de 
jure, de populis sapientissimo cuique regendis, liberius 
et generosius locutus est. Saepissime accidit, recentio- 

1 Pers. Sat., IV, v. 4. 
5 Pers. Sat., IV, v. 21. 

ribus temporibus, ut res publicus traclarent homines 
tanto muneri impares, omnis humanitatis expertes, 
moribusque dissolutissimi. Quam pauci tamen poetae 
christiani eos versibus carpsere! Plerumque nostri 
poetae satis habuerunt vanis cantilenis distringere po- 
tentes, nec quidquam serium, virile, forte adversus 
eos scripserunt. Dum Arverni a principibus crudelis- 
sime vexarentur et, nullam ob rem, saevissimis affice- 
rentur suppliciis 1 , Bolaeus noster, vir alioqui liber et 
bonus, suae aetatis poetarum versus plaoide notabat, si 
quis offendisset aures teretes et religiosas; et cui ver- 
borum, vel paululum discors, sonus movebat bilem, is 
omnia humana divinaque jura misceri lente ferebat. 

Persium vero non fugit libertatem a praetore datam 
ex intima animi libertate pendere, et neminem vere 
liberum, vere civem fore, qui suis cupiditatibus erit 
obnoxius. Quam ad sententiam, mere stoicam, verbis 
exprimendam, non leni, aequabili et inornato orationis 
tractu, philosophorum more, utitur , quod ei aliquando 
objectum est; sed potius dicendi genus vividis distinc- 
tum coloribus, vehementibus incitatum motibus con- 
sectatur. Itaque non video quid in eo desideres e tribus 
quae Fenelo requirit ab eo qui sit egregie diclurus, ut 
homines doceat et moveat rerumque speciem quasi 
quadam depingat tabella 2 : 

Libertate opus est: non hac, quam ut quisque Velina 
Publius emeruit, scabiosuni tesserula far • • • 

1 Les Grands jours, par Ftechier. 

* Fenelon. Dhtlogues sur 1'eloqutnce, 2° diahyue. 

Possidet. Heu! Steriles veri; quibus una Quirites 
Vcrtigo facit! Hic Daraa est, non tressis agaso , 
Vappa, et lippus, et in tenui farragine mendax : 
Verterit hunc dominus; momento turbinis exit 
Marcus Dama. Papae! Marco spondente, recusas 
Credere tu nummos! Marco sub judice palles '! 

Quis ignorat pulcherrimos versus, quibus noster exi- 
mie descripsit cupidines certatim distrahentes et pre- 
mentes animum, qui eatantum lege liber esse potest, 
ut cupidinibus sit vacuus et soli serviat rationi? Nam 
servire Deo, inquit Seneca, id est rationi, ea libertas 
est. Mane stertis piger: Eia, surge, inquit Avaritia! et 
tibi recusanti omnia recenset, quibus venditis, dives 
evadere tibi detur. Quin etiam subjicit: 

Verte aliquid , jura. Sed Jupiter audiet. Eheu ! 
Baro, regustatum digito terebrare salinum 
Contentus perages, si vivere cum Jove tendis 

Tum Luxuria inducitur, quas Avaritiae repugnet et 
hominem jam surrecturum sensim reclinet lectulo. Si 
ejus argumenta consideraveris, nihil plenius et astric- 
tius; si imagines et sensus, nihil acrius et vividius re- 
peries. Res non calamo descriptas, sed penicillo de- 
pictas existimes : 

Tun' mare transiiias? tibi torta cannabe fulto, 
Coena sit in transtro; Vejentanumque rubellum 
Exhalet vapida laesum pice sessilis obba? 



•Pers. Sat,, V, v. 73 

Indulge genio; carpamns dulcia; noslruin esl 

Quod vivis; cinis , et manes, et fabula fies. 

Vive memor lethi ; fugit hora ; hoc quod loquor inde est 

Bolaeus hunc locum imitatus est; sed quam longe 
ab exemplari latino abfuerit, quemquam fugisse satis 
mirari nequeo. Quod de nostra gente (injuria, ut opi- 
nor) Fenelo contendit, eam videlicet rebus cogitatione 
arcte comprehendendis omnino esse imparem, id de 
Bolaeo, tanti viri salva reverentia, libenter dixerim. 
Clarus hic poeta, cum de libertate dissereret, non rem 
intimam, quod fecit Persius , pertentavit, sed satis ha- 
buit argumentum summum jocando percurrisse. Quid 
quod, apud Gallicum scriptorem, Avaritia, cui homi- 
nem ad proficiscendum impellere sententia est, argu- 
menta affert (raiserum victum dico et hoeredis curam) 
ad eum ab itinere ineundo avocandum multo magis 
idonea? Hic auctorem, non personam loqui nimis ma- 
nifestum est. Quid quod Ambitionem in Luxurioe locum 
sufficit, quae multo inferiores agit partes, quia inter 
eam et Avaritiam nullum certamen- exorilur, et quia 
intra altum se tenet silentium? Quid quod ex iis omni- 
bus quae dixit sic egregie colligit Persius : 

En quid agis? duplici in diversum scinderis hamo: 
Hunccine an hunc sequeris? Subeas altemus oportet 
Ancipiti obsequio dominos, alternus oberres. 

Me non latet Romani poetae dicendi genus interdum, 
ne dicam saepe, esse obscurum, spinosum, durum, et 
e stoicorum disciplina haec vitia, velut e fonte , forsitan 

fluxisse; sed vitia ejusmodi, quanquam gravia, magnis 
arbitror pensari virtutibus, quarum aliquas e Zenonis 
schola esse quoque derivatas nemo negaverit. Primum 
ab ea haec desumpsit decreta et praecepta, quibus, ve- 
luti quibusdam vinculis, omnes satirarum sententias 
dissolutas et dissipatas colligavit et in unum redegit. 
Et ne quis dicat Persium salis habuisse magistrorum 
dictata ediscere, et ea, qualia accepisset, suis com- 
mendare versibus, secum reputet quot et quantis ima- 
ginibus exornaverit, quot et quantis animi motibus 
quasi concitaverit quas in medium protulit cogitatio- 
nes; tunc in hoc lanquam insignitas ejus ingenii appa- 
rere notas dicet et sentiet. Proeterea, secretum ignem, 
qui sub orationis contextu plerumque latet et aliquando 
erumpit, unde illum, nisi e Porticu flagranter amata, 
putabimus accensum? Persius igitur stoicis non parum 
debuit, si illi? has duas debuit orationis virtutes, qua- 
rum altera opus quodcunque unam reducit ad formam, 
altera vero ei quasi quemdam igneum infundit spiritum 
quo vivere et spirare videatur. 

Non immerito, me quidem judice, Persium Quinti- 
lianus et Bolaeus noster laudaverunt, quorum prior 
dixit: «Multum et verae gloriae, quamvis uno libro, 
Persius meruit, » posterior autem se poetae nostri 
perstudiosum fuisse testatus est, ejusque versus, obs- 
curos quidem, sed adstriclos, vehementes, et verbo- 
rum numerum senlentiarum numero consequentes 
praadicavit. Si quis enim recondilae stoicorum disci- 
plinae idemque latini sermonis amantissimus, persia- 
norum carminum latebras fuerit scrutatus, ibi eum 

credo multa praeelara inventurum, quae in operibus 
quibusdam pleniori luce splendentibus frustra requi- 
rat, et quae decies repetita decies ei placebunt. 



GAPUT XVII. 

DE MANILIO POETA. STOICO. 

Quum nobis esset in animo, uno eodemque orationis 
Iractu exponere quid satirarum scriptores sibi quisque 
e stoicorum dogmatibus assumpsissent , nec medium 
intercipere quem ea de re haberemus sermonem, alios 
paulisper omisimus poetas, de quibus nunc est disse- 
rendum,a Manilio initio facto, qui, Augusto impe- 
rante, floruisse creditur. Ejus opus, utpotede astrono- 
micis scriplum, huic litterarum generi adscribendum 
est,quod est ad docendum maxime accommodatum, 
et quod ideo nostri didaxzMov graeco nomine appella- 
verunt, quo genere nullum, me quidem judice, ad 
explananda stoicorum placita unquam fuit aptius. Si 
quisenim, doctrina et ingenio non impar Lucretio, 
totam hanc disciplinam carminibus amplexus fuisset, 
et docentis modo explicuisset, praeclarius etiam, ut 
jam supra diximus, quam illustris ille Epicuri inter- 
pres,poema composuisset, uberiorem scilicet nactus 
materiam. Quin etiam, universum hoc opus non paucis 
potuisset exornare extra argumentum positis, dum 
multa prudenter et fortiter, juste et temperate facta 
versibus retulisset, quae orani pulchritudine honesti, 
i [ualem eam stoici mente comprehenderiint, effulsissent. 

Ut Manilius non eral ingenio cum Lucretio compa- 
randus, ita rem tantam non sibi proposuerat. Non enim 
omnia quoe ad rerum naturam et ad hominum societa- 
tem spectant, stoicorum more, tractavit, nec imraen- 
sum quoddam opus, omnibus partibus apte inter se 
connexis, aodificavit; sed singularem quamdam sibi 
sumpsit scientiam, qua, velut materia, ad poema con- 
dendum, uteretur, et stoicam philosophiam tantum 
obiter atligit, ita ut quod argumentum tolius operis 
fuisse velim, id potissimum sit extra opus positum,et 
in eis, quas ecbaseis vocant, conclusum. Vere autem 
mihi videor esse dicturus, si affirmavero, et prooemia 
uniuscujusque libri , et has ecbaseis, in quibus stoi- 
cissat Manilius, omnibus aliis quae scripsit esse prae- 
stantiora. Gujus rei locupletem habeo testem hominem 
doctissimum et fere doctorum principem, Jos. Scalige- 
rum: <rlmprimis, inquit, omnia ejus proaemia et naq- 
exftdoeig extra omnem aleam posita sunt. Nihil illis 
divinius, nihil copiosius, gravius et jucundius dici 
potest. » Sed pra&stat, ut idem dixit scriptor, ex ipso 
potius, quam ex nostra praedieatione hoc discere. Au- 
diamus igitur olorem canentem : 

Carmine divinas artes, et conscia lati 
Sidera diversos hominum variantia casus, 
Coelestis rationis opus, deducere mundo 
Aggredior, primusque novis Helicona movere 
Caniibus, et viridi nutantes vertice silvas, 
Hospita sacra ferens, nulii memorata priorum 



1 Man. A*lr., 1. 1, v. |, 

Haec verba, conscia fati sidera, calestis rationis opus, 
mundo pro coelo dictum, satis declaranl nostrum poe- 
tam stoicas versibus enuntiare sententias. 

Caeterum poetae altissimum placet hoc argumentum : 

Juvat ire per ipsum 

Aera, et imraenso spatiantem vivere ccelo '. 

Quod quamvis sit arduum et aditu difficiles habeat 
latebras, hominis tamenrationi estpermeabile: 

Cui nulla resistunt 

Claustra, nec immensa? moles, caecique recessus; 
Omnia succumbunt, ipsum est penetrabile coelura 

Necmirum, cum (id quod plane stoicum est) mens 
nostra divinse menti cognata sit, et ex ea quasi deli- 
bata: 

Jam nusquam natura latet: pervidimus omnem, 
Et capto potimur mundo, nostrumque parentem 
Pars sua conspicimus, genitique accedimus astris 3 . 

Quo accessu etconspectu nihil excogitari potestsub- 
limius et sapiente dignius. Mens autem nostra, angustis 
antea terminis septa, hoc ut assequatur fastigium, 
suum pectus transire debet , 

Extremumque sequi pontum, temeque subire 
Pendentis tractus , et toto vivere in orbe *. 

Impendendus homo est, Deus esse ut possit in ipso 5 . 

1 Man. Astr., 1. 1, c. \3. 
l Idem, 1. I, v. 538. 
3 Idem, 1. IV, v. 881. 
* Idem, 1. IV, 879. 
5 /<rfon,I.IV, v. 407. 



Digitized by Google 



120 

Quis est cui, talia legenti, statim non obversetur 
ante oculos mirus ille consensus rerum, quae ita una 
et eadem vi conslrictae tenentur, ut, eam ob causam, 
earum unaquaeque non modo existat et perstet, sed 
etiam alias, si ipsius natura tulerit, sentiat et cognos- 
cat. 

Eadem in primo operis libro explicat Manilius, eis- 
quenititur, ut argumenta, quae pro Sorte ac contra 
Deum allata sunt, confutet et diluat : 

Nec quidquam in tanta magis est mirabile mole 

Quam ratio, et certis quod legibus omnia parent. 

Nusquam turba nocet, nihil ullis partibus errat 

Laxius aut brevius, mutatove ordine fertur. 

Quid tam confusum specie, quid tam vice certum est? 

Ac mihi tam praesens ratio non ulla videtur, 

Qua pateat mundum divino numine verti, 

Atque ipsum esse Deum, nec Forte coisse magistra, 

Ut voluit credi, qui primus moenia mundi 

Seminibus struxit minimis, inque illa resolvit 

Non solum de ccelestibus et divinis, sed etiam de ter- 
renis et morlalibus rebus, quemadmodum praeclarissi- 
me, sic verissime sensit Manilius, ut qui, stoicis duci- 
bus, de trita deflexerit via. Quid est quod magis, non 
modo imperitorum, sed prope doctorum, apud veteres, 
risum meveril quam quae de antipodibus sloici dixerant: 
esse videlicet homines, quorum vestigia vestigiis nostris 
eSent adversa , et qui in inferiorem coeli partem prae- 
cipites non caderent? Lucretius hos ducit stolidos quos 
istius modi incessit opinio 2 . Non melius cum his phi- 

1 Man. Jstr , !. I, v. 485. 

1 Lucr. De nat. rer., 1. I. v. 1060. 

losophis a Lactantio agitur qui, eos, sive erroris sive 
mendacii accusatos, facete irridet: «Quid illi, inquit, 
qui esse contrarios vestigiis nostris antipodas putant, 
num aliquid loquuntur? aut est quisquam tam ineptus, 
qui credat esse homines , quorum vestigia sint supe- 
riora quam capita? aut ibi, quae apud nos jacent, in- 
versa pendere? fruges et arbores deorsum versus cres- 
cere? pluvias, et nives, et grandines sursum versus 
cadere in terram 1 ?» 

Has poeta noster ineptias versibus credere, et duas 
diversas terras vicissim sole illustratas describere non 
dubitavit : 

Hanc ubi ab occasu nostro sol aspicit ortus , 

Illic alma dies sopilas excitat urbes, 

Et cum luce refert operum vadimonia terris. 

Pontus utrasque suis disjungit et adligat undis 

Ex his omnibus Maniiianis versibus et ex aliis quos 
plurimos, cum de stoicorum physiologia ageretur, et 
protulimus et laudavimus , satis superque liquet quot 
et quanta illustris hic poeta a stoicis mutuatus fuerit. 
Itaque libenter affirmaverim Zenonis discipulos a Ma- 
nilio numeratos fuisse inter eos animos quibus se ipsa 
reclusit natura, 

Regales animos primum dignata movere , 
Proxima tangentes rerum fastigia coelo ». 

1 lnslil., I. III, c. 24. 
* Man. Astr., 1. 1, v. 236. 
3 /efero,l. I, v. 4«. 



122 



CAPUT XVIII. 

DE SENECA STOICORUM DISCIPULO. 

Haeresis stoicorum, non solum poemata quae ad do- 
cendos, sed etiam quae ad delectandos homines spec- 
tant, praeceptorum impressit vestigiis; quippe quae et 
in fabulis ad scenam compositis et in heroicis carmi- 
nibus aeque apparent. Sed tanti non est utriusque ge- 
neris poetas singulos dicendo persequi , et omnes 
versiculos Porticum redolentes, analectarum modo, 
colligere ac conferre in unum. Itaque, pauca de Pu- 
blio Syro locutus, in Seneca et Lucano, quatenus stoi- 
cissaverunt, examinandis et aestimandis, curam omnem 
impendere volo. 

Versibus, qui vulgo P. Syro assignantur, multae 
subjectae sunt sententiae, quae ex hominum vita et 
communi quodam ex usu desumptae videntur, et quas 
insignitis quibusdam verbis solum distinxit poeta. Has 
tamen credo ad stoicorum dogmata et instituta simili- 
tudine propius accedere : 

Est turba semper argumentum pessimi. 
Nondum felix es, si nondum turba te deriserit. 
Nisi per te sapias, frustra sapientem audias. 

Quibus in versibus licet agnoscere signatas philoso- 
phorum notas, qui semper vulgus lacessivere et quasi 
in certamen irritavere, nedum iliius auctoritati se tur- 
piler subjicerent. Seneca enim hoc, nnte omnia, Lu- 

cilio suo proecipit, ut sui juris sit, nec aliena moveatur 
sub umbra, eumque vult non modo turbam vitare, sed 
etiam homincs clarissimos recusare duces et manum 
tendentes repellere. Inde insignia haec verba : «Hoc 
Zeno dixit! Tu quid? Hoc Cleanthes! Tu quid?... Ali- 
quid intersit inter te et librum 1 ! » 

Illa de logicis. Quod ad physica attinet atque ad uni- 
versarum regimen rerum, hunc versum, quem mira- 
batur Leibnitzius libenter protulerim : 

Cuivis potest accidere quod cuiquam potest, 

et alios quibus inscrutabilis illa et ineluctabilis vis 
Fati egregie exprimitur : 

Necessitatem ferre, non flere addecet. 
Necessitati sapiens nihil unquam negat. 

De moribus supersunt multo plura, inter quae hoc 
dictum animadverti, veteri quidem proverbio parum 
consentaneum, sed, meo judicio, indubitandum: 

Arcum intensio frangit , animum remissio. 

Hanc sententiam esse verissimam mecum fatebitur 
quisquis secum reputaverit senes eo longius in vitae 
curriculo progredi, quo acrius in rebus gerendis ver- 
santur; nam, ut vulgaris hic ignis, quem oculis vide- 
mus,sicignea vis animi, quae omnes nostros sensus 
latet, eundo crescere solet et clarescere. Si antem du- 
bites tale hoc eflatum cum stoicorum placilis aliquid 

habere commune, memineris stoicos summam animi 
virtutem actione terminare solitos, et ea contentione, 
quam inioxaow nominabant. Caeterum Plutarchus, de 
stoicis dum loquitur, eis hanc sententiam propriis ver- 
bis adscribit : t6£ov fiev yaq (aJ$ (paovv) imveivofievov, 
qrflvvxai, ^v%r\ dl dvup&i]. 

Quae stoici saepissime dixere de caecis animi cupidi- 
nibus,eas videlicet rationi repugnare, hominemque a 
recta deducere via , eadem in his quoque P. Syri versi- 
bus deprehendas : 

Amare el sapere vix Deo conceditur. 

Adulter est uxoris amator acrior. 

Oinnis voluptas , quemcumque arrisit , nocet. 

Nunquam Zeno planius ac melius in schola quam 
Publius in theatro homines docuit honestum, etiamsi 
non laudetur, esse tamen laudabile. Haec enim mimo- 
graphus noster ad caveam emittebat : 

Conscientiae potius quam famae attenderis. 
Quid ipse sis, non quid babearis, interest. 
Quam magnum est non laudari, esse laudabilem ! 

et multa alia, quae Senecae cothurno, magis quam Syri 
socco , fuissent digna. 

Cuirt hinc Annaeus Seneca, ut qui exaggeratum et tu- 
midum dicendi genus, sicut plerique ejusdem aetalis 
scriptores, consectaretur, omnia sive ad mores sive 
ad naturam spectantia verbis in majus extulerit, illinc 
stoici se hominem supra humana erigere posse pro- 
fessi fuerint, jam multos haec pervasit opinio stoicorum 
disciplinam in Senecae carminibus occupare praecipuam 

sedem, et ex ea pleraque fabularum ejus vilia effluxisse. 
Inde haec celebrata ac trita ejus interpretum verba, 
quasi cothurnatam in eo dominari philosophiam , et 
personas fere omnes, quas inducit in scenam, stoico- 
rum partes agere. Quae, ut non omnino falsa, sic non 
omnino vera esse existimo. Fateor equidem nullam 
prope apud Senecam esse personam , quae sententias 
ex intima Zenonis disciplina depromptas verbis ali- 
quando non proferat; sed paucissimas quoque apud 
eumdem pro certo habeo esse personas , quae ad stoi- 
corum sese effingant praecepla , eorumque sapientem 
vel paululum moribus referant. Quin etiam acta, non 
dicta, consideranti, quod in opere ad agendum com- 
posito haud inepte fieri potest, nihil veris stoicorum 
institutis videbitur repugnantius, quam hae Senecae tra- 
goediae stoicae, usque ad hoc tempus, habitae. 

Zeno et qui eum ducem secuti fuerunt hoc ante om- 
nia praeceperunt hominibus qui sapientes vellent fieri, 
ut rationi convenienter viverent, ejusque imperio ac 
potestati libidinem, iram, aliasque animi cupidinessub- 
mitterent : rationem ^nim cum Deo , cupidines cum 
belluis nobis esse communes. Itaque Epictetus, Anto- 
ninus, ceterique magni viri, de quibus merito Porticus 
gloriatur, continentiae, palientiae, aliarumque omnium 
virtutum egregia specimina fuemnt. Porro, pleraeque 
poetae nostri personae, non modo caecos non frenant 
animi impetus, sed eis efferuntur; debacchantur ac fu- 
runt, nedum rationi obtemperent; ita ut Senecam dicas 
credidisse homines eo esse majores quo magis a vera 
hominum natura recedant, et non in divina, sed in 

belluina parle nostri nostram omnern silam esse prae- 
stantiam. Apud hunc auctorem frustra quseras illa ratio- 
nis etappetitus certamina, quibus, in Cornelii nostri 
fabulis mirum in modum detinemur, et spectaculum 
illud, quod Deo dignissimum esse stoici dictitabant, 
virum scilicet responsantem cupidinibus et cum for- 
tuna colluctantem. 

Num stoicum aliquid Medeam istam in se habere 
contendes, si modo ejus sensus et facta ponderaveris, 
qua?, animi impotens , omnia humana divinaque jura 
permiscet, et, ut poenas a conjuge repetat, suos truci- 
dat natos? Quid magis stoicis his effatis contrariura, 
esse ulciscendi et puniendi modum , et nihil laudabi- 
lius esse placabilitate et clementia? 1 In Medea magna 
quidem est vis, sedea vis scilicet, quamFlaccus consi- 
lii expertem vocat, et quae vis stoica nequaquam nomi- 
nanda est. Stoici enim, non in cupidinis impetu, sed in 
voluntatis constantia vim animi ponunt, et, hanc forti- 
tudinem , illam audaciam et immanitatem potius appel- 
lant, cujus nobiscum belluae quoque participes esse 
solent. Quo nomine quid fero Medeae furori convenien- 
tius , de qua poeta ipse : 

Quaenam cruenta Msenas 
Praiceps arnore saivo 
Rapitur? quod impotenti 
Facinus parat furore 2 ? 



Huc fert pedes et illuc. 

»Cic. DeOJF., L I, c. 11, 25. 
2 Sen. Med., v. 817. 



Digitized by VjOOQle 



427 

Ul tigris orba gnatis, 
Cursu furente lustrat 
Gangeticum nemus : sic 
Frenare nescit iras 
Medea, non amoresK 

Hic jam totus homo elapsus est, et sola superest 
bellua: Ubi enim sibi temperare aliquis desierit, ibi 
humanae finis, belluinae initium vita*. Itaque Marcus 
Tullius, quum Atlico suo gratulatur, quod gravius non 
commoveatur rebus adversis , hoc illi ejus adjudicat 
virtuti quam nominat humanitatem 2 . 

Idem de Atreo dixerim, qui incredibilem, quam ex- 
promere videtur, adeo non expromit animi firmitatem, 
ut contra cupidinibus vincatur, earumque rapiatur 
impetu potius quam quidquam rapiat : 

Fateor, tumultus pectora attonitus quatit, 
Penitusque volvit: rapior, et quo, nescio, 
Sed rapior 3 . 

Non hominum dignitatem et excellentiam , more 
stoicorum, metitur virtute; sed eos, quo majora admi- 
serunt scelera, eo majores arbitratur : 

Nescio quid majus, et solito amplius, 
Supraque fines moris humani timet , 
Instatque pigris manibus : baud quid sit scio , 
Sed grande quiddam est*. 

Hoc tibi concedo, dicet fortasse quispiam. Personae, 
quas nominavisti, stoica quasi nota nequaquam signatce 

1 Sen. Med., v. 860. 
s Cic. De Sen., cap. 1 . 

3 Sen. Thyett. t v. 264. 

4 Idem , v. 268. 

fuerunt; sed, iisdem in fabulis, personae sunt aliae, De- 
janiram dicoetHerculem', de quibus longealiter existi- 
mandum est: illaenim, postquam grandia locuta est, 
semetipsam occidit; hic autem jamjam moriturus fic- 
tam et simulatam ostentat constantiam. De priore per- 
sona quse respondeam jam in promptu habeo. Cum 
enim Dejanira, in tragcedia Sophoclis, multo aequiore 
animo et sui potentiore quam haec nostra Dejanira 
fuerit, et se quoque occiderit, si haec stoica dicenda 
sit, non video cur illa quoque gregi Zenonis non ad- 
scriberetur. Quod ad Herculem attinet, eum neque a 
lacrimis, neque a questibus antea abstinuisse quis 
ignorat? Praeterea, si placidus ipso in rogo consump- 
tus est; hoc ideo potuit fieri, quod jam fere omnes 
humanos sensus exuerat, et pene omnino evaserat 
deus. 

Hic mihi quisquam nominat Astyanacta, magnam 
Porticus spem, ut lepide dictum est 1 , si fata aspera 
tulissent, et Polyxenam illam quactanto impetu morti 
occurrit. Quoties enim utrum Porticus litteris utilitati 
fueritnecne, quaesitum est, toties hae duae personae ut 
vinceretur eam scholam funestam fuisse inductae fue- 
runt. Quae argumenta diligenter expendamus, et ea 
utrum magni, an parvi momenti fuerint, ad eam rem 
de qua loquimur dijudicandam, videamus. 

Primum Astyanax et Polyxena non mihi germanis- 
simi videntur esse stoici. Quum enim ille semper alias 
silet, hoc ei tantum alicubi verbum excidit, dum tre- 

' M. Nisard. Etudes sur ies poeies lalins de ia dtcadence, 1. 1". 

pidus in matrisgremium se recipit: « Miserere, mater,» 
quod a stoico longissime abhorret. Haee autem, non 
modo stoicam illam non servat animi aequabilitatem, 
et non cohibet omnes pectoris motus; sed. irato impetu 
dicitur cecidisse, quod stoicorum, credo, minime decet 
discipulam ; nam stoici, inquit Tullius, « omnio irasci 
nesciunt. » 

Deinde, cum Astyanax et Polyxena parvum admodum 
in fabula obtineant locum , et fere mutae sint personae, 
qui aut quales fuerint non multum certe refert; nam, 
etiamsi eorum mentes penitus essent stoicorum pla- 
citis imbutae, nihil inde de Senecae personis,in univer- 
sum consideratis, jure colligeretur. 

Denique, si forsan aut homines, aut feminae in Se- 
necaetragoediis reperirentur,quibus humana major esset 
virtus , hoc mihi non tam stoicorum disciplinae quam 
auctoris ingenio, semper grandiora captanti, videretur 
esse adjudicandum. Cum enim homines verbis amplifi- 
care soleat, mirum certe foret, si semper vitia, virtutes 
nunquam, in majus dicendo extulisset. 

Non moribus, sed dictis pleraeque poetae nostri per- 
sonae stoicas se praebent. Quae autem dicta, quanquam 
personae cuique minime convenientia, pulchra ali- 
quando sunt : quippe quae veros et sinceros scriptoris 
exprimant sensus, et ideo paulo minus affectalam prae . 
se ferant jucunditalem. Sic Voltarii nostri nulli lucu- 
lentiores feruntur versus, quam quos de Neutonianis 
inventis et quos de omni numinis cultu tolerando scrip- 
sit, quia tum sine fuco et fallaciis quae revera sentie- 
bat edidit. 

Haec Agamemnonis verba stoica quadam constantia 
mihi videntur insignia : 

Quo plura possis, plura patienter feras. 

Violenta nemo imperia continuit diu : 
Moderata durant. Quoque fortuna altius 
Evexit ac levavit humanas opes , 
"hoc se magis supprimere felicem decet». 

Dissimiles quidem numero, sed sententia fere similes 
Seneca cohdiditversus, cum stoicorum illum regem in 
Thyeste descripsit. Sed satis mirari nequeo in scenam 
ab eo inductos fuisse homines, Atrei aaquales, et semi- 
feros, talia canentes, non secus ac si, Zenone magistro, 
philosophioe operam dedissent. Haec dum lego, poetam 
illumrecentem, si is modo poeta sit nominandus, mihi 
legere videor, qui, ineunte octavo decimo saeculo , flo- 
ruit, et qui, Homerum cum interpretaretur, Graecos 
omnes una voce faciebat clamantes : « Quid non vincet? 
Semetipsum vicit. » Eodem prope modo in Seneca cho- 
rus exclamat, eum esse vere regem : 

Quem non ambitio impotens, 
Et nunquam stabilis favor 
Vulgi praecipitis movet, 



Qui tuto positus loco, 
Infra se videt omnia : 
Occurritque suo libens 
Fato, nec queritur morP 

1 Sen. Troas. v. 252. - 

Thyest., v. 351. 

Poeta non minus, sive famam, sive historiam negli- 
git et dedignatur, quum nobis oslenditTroadas, alia in 
fabula , mortem , ut malorum finem , avida spe praesu- 
mentes : 

Heu! quam dulce malum mortalibus additum, 
Vitse dirus amor, cum pateat malis 
Effugium, et miseros Iibera mors vocet, 
Portus a terna placidus quiete '! 

Tali hoc sensu sane afficiebantur Indi qui, cooperti 
miseriis, illum quem appellabant Nirvanam, votis et 
precibus petebant, et stoici romani qui amissam luge- 
bant libertatem et omnem bonam artem in exsilium 
actam, nec quidquam quod ipsis dignum foret in vita 
videbant. Sed homines nequaquam Trojanis tempori- 
bus ita sensisse, ipsum Homerum teslem habemus, qui 
Achillem mortuum depingit tam vehemenli vitae desi- 
derio laborantem. 

Idem certe dicendum est de illa jam celeberrima et 
plane stoica scena, in qua (Edipus et Antigone quserunt 
utrum nostrum unusquisque sui ipsius juris sit, et 
possit, salvo officio, sibi consciscere mortem, necne. 
Profecto homines qui in primis mundi aBtatibus vixe- 
runt, et qui sensu magis valuerunt quam ratione, ut 
res caeteras, sic ipsam mortem, ca^co impetu potius 
quam consilio obibant. Postquam autem humana jam 
adolevisset intelligentia et res omnes examinandas et 
ponderandas sibi sumpsisset, mors voluntaria, res, si 
qua fuit unquam, capitalis, in disceptationem quoque 

debuit vocari. Cum engn de minimis deliberetur, de 
maximis non deliberari perabsurdum est. Itaque philo- 
sophus inter recentes praeclarus, Russellus noster, po- 
tuit, incolumi fama, in fabulosam narrationem duas 
inducere personas, utrum homini tribui an negari de- 
ceat jus sibi manus inferendi accurate perquirentes. 
Haec igitur Senecae scena non tam ideo mihi videtur 
vituperanda, quod sit omnis expers veritatis et rationi 
omnino repugnet, quam quod esthistoriae minime con- 
sentanea parumque apta anirais audientium commo- 
vendis. 

Sunt aliae in Senecae tragoediis sententiae, ut vere 
Porticu dignae et significanlibus verbis enuntiatae, ita 
personis , tempori et loco maxime disconvenientes. 

Clytemnestra, paulo antequam securi medium divi- 
datmaritum, de venia peccatis tribuenda mirum in 
modum loquitur: 

. . . Sera nunquam est ad bonos mores via. 
Quem poenitet peccasse , pene est innocens 

Det ille veniam facile, cui venia est opus 2 . 

Audire credas Ciceronem sic stoicissantem : <t Haud 
scio an satis sit eum, qui lacessierit, injuriae suae poe- 
nitere 3 , » aut ipsum Christum de muliere in adulterio 
deprehensa Pharisaeis dicentem: «Qui sine peccato est 
vestrum, primus in illam lapidem mittat*. » 

1 Sen. Agam., v. 242. 
8 Idem , v. 267. 
3 Cic. Deoff., 1. I, c. 44. 
* Evang. sec Joan., c. VIII. 

Medea ista quae, quum scelere scelus jam cumula- 
visset, novissime suos ipsius trucidavit natos, Tynda- 
ridae non concedit, et de justitiae et benignitatis laude 
multa magnaque praedicat : 

Qui statuit aliquid parte inaudita altera , 
i£quum licet statuerit , haud aequus fuit '. 

Hoc reges habent 

Magnificum et ingens, nuila quod rapiat dies, 
Prodesse miseris, supplices fido lare 
Protegere J . 

Ipsa Phaedrae nutrix , quae, dominae libidini turpiter 
morem gerens, Hippolytum corruptelarum illecebris 
irretire conata est, eumque, falsi criminis accusatum, 
mox in exitium traxit, cum regina illa de conscientiae 
stimulis sermonem habet, quum ab omni nutrice mi- 
rum, tum ab ea maxime quam ab ista pessima agendi 
ratione nulla prohibet religio : 

Quid poena prassens, conscientiae mentis pavor, 
Animusque culpa plenus, et semet timens? 
Scelus aliqua tutum, nulla securum tulit \ 

Paulo minus absone Ghorus, dum ea canit quibus 
Hispanus poeta Americam, tanto post a suis inventam, 
quasi praenuntiat et vaticinatur : 

Venient annis 

Saecula seris, quibus Oceanus 

Vincula rerum laxet , et ingens 

Pateat tellus, Tiphysque novos 

Detegat orbes; nec sit terris ultima Thule*. 

1 Med., v. 499. 
* Med., v. 222. 
3 Hipp., v. 464. 
« Med., v. 374. 

Ex his omnibus conslat, quod jam ab initio conten- 
dimus, auctorem nostrum, prout personarum aut mo- 
res aut dicta attenderis, aut nequaquam aut omnino 
stoicum jure dici posse. 

CAPUT XIX. 

DE LUCANO STOICORUM DISCIPULO. 

Senecae et Lucani scribendi genus consideranti, et 
quomodo ac quatenus hi duo poetae stoici fuerint me- 
cum reputanti, incredibile est quanta inter eos simi- 
litudo esse videatur. Uterque enim, cum personae cui- 
que tribuit impotentiorem quam aequiorem auimum et 
rhetorum officinas potius quam stoicorum scholas re- 
dolentem, eorumdem stoicorum tamen insignes quos- 
dam usurpavit locos, qui utrum magis versus exorna- 
verint, an versibus exornati fuerint incertum est et 
injudicatum relinquo. 

Quid enim aut institulis stoicorum, qui semper na- 
turam ducem habebant, inimicius, aut fucato dicendi 
generi, quo rhetores uti solebant, propinquius, quam 
quod Marius, auctore Lucano,sua signa nulli com- 
misit, qni jam sceleribus non esset famosus? Quid 
quod ipsum Caesarem, minus certe impetu et ira quam 
consilio et ratione rebus gerendis assuelum, idem Lu- 
canus dixit in eam efferatum fuisse rabiem, ut, horri- 
bili civium edita strage, quam ulla sine pugna, rerum 
potiri maluerit? 

Cum autem, non in pejus, sed in melius res auget 

poeta, tum utrum stoicos an rhetores potissimum du- 
ces sequatur judicatu difficile est. Cum omnia quaacun- 
que egregie fuerunt acta in illo certamine, quod inter 
Massilienses et Romanos exortum est, describit, juve- 
nem memorat qui , manibus ambabus vicissim ampu- 
tatis, ipso trunco suos protegere gaudet, et tandem 
hostilem in navem saltu emicat, ipsa morte Romanis 
damno futurus *. Hoc, fateor, rhetorum potius quam 
stoicorum adscribam exemplo et auctoritati, nisi forte 
Justinum rhetorem , eadem prope de Cynegira referen- 
tem, contendas stoice quoque sensisse. 

Quid dicam de Vulteio illo, qui, in quarto Pharsaliae 
libro, tanta cum fortitudine animam effimdit? Eum , 
ut non plane stoicum, quippe qui pugnet contra rem- 
publicam, ita aliquantum stoicum tamen crediderim; 
nam, stoicorum more, ad libertatem retinendam , sibi- 
metipsi vitam eripit, commilitonesque ad id adducit, 
ut tam magnum sequantur exemplum 2 . 

Inter stoicos quoque utrum sit annumerandus necne 
dubito hic Metellus qui, cum Caesar, omnia magistra- 
tuum et legum munia, nullo adversante, sibi vindica- 
visset, et eo venisset furoris, ut Saturni templi fores 
effringere vellct, et publicas opes rapere, impio legum 
violatori animose obstitit, atque viribns anpossint obsis- 
terejura expertus est 3 . Quoquo modo se ea res habeat, 
hic certe sub poeta philosophus latet, et apud Horae- 

l Phars., I Ul,v. 622. 
" Phars., 1. IV, v. 575. 
3 Phars., 1. III, v. Hl. 



486 

rum versus nullos reperias quibus sacer juslitiae amor 
sic erumpat. 

Sed ex omnibus viris quos Lucani celebravit musa , 
nullus est qui ad illum stoicorum sapientem propius 
similitudine accesserit, quam Cato, qualis a nostro 
poeta carminibus depictus fuit. Tanto igitur proposito 
exemplo, quid commodi aut incommodi litteris latinis 
stoica attulerit disciplina, videamus. 

Duo quae jam antea apud stoicos in universum re- 
prehendenda animadvertimus, aliquid scilicet aequo 
grandius, adjuncta quadam jactantia, et humani cu- 
jusque teneri afTectus contemptum, in hoc quoque 
praestantissimo stoicae virtutis specimine cernere est. 
Vix Gatonem assensu comprobo miseros milites per 
deserta Libyae trahentem, ut plane pateat egregios viros 
nonindecore fugere potuisse; et nescio quid durum et 
inflatum habere mihi videntur ea quibus militem quem- 
dam alloquitur, dum aquam ab eo allatam dedignatur 
et repellit 1 . Simpliciter negare fuisset, meo quidem 
judicio, sublimius. 

Non parum quoque Gatoni succenseo, quod tam 
parvi habuerit conjugiale foedus, ut alteri viro suam 
uxorem, non secus atque equo armentalem equam, 
conjungendam tradiderit, eamdemque ad penates re- 
deuntem tam frigide exceperit, quasi publicarum rerum 
cura alios omnes, etiam sanctissimos, sensus exstin- 
guere et opprimere deberet. Hic delicatissimam animi 
partem ignoravisse Porticus mihi videtur et nobilissi- 

*Pkar$. % \. ix. v. S05, r , r ; . 

mos affectus repudiavisse. 0 ubi dulces amantium et 
redamantium complexus, et mares animi tenero amore 
commoti, et viriles vultus lacrymis aliquando maden- 
tes! Ubi Hector et Andromache, Polyeuctus et Pau- 
lina, aliique clari conjuges, qui non sine magno animi 
cruciatu dissociati unquam fuerunt! 

Sed si has Gatoni ignoverimus maculas, quot et 
quanta, non jam adumbrata, sed pene expressa per- 
feetae cumulataeque virtutis signa in hoc viro invenie- 
mus! Dum Homericus Achilles, robore et agilitate 
praBsertim insignis, nihil fere nisi corporis bona jactat, 
Gato ille, quem describit Lucanus, justitise libertatis- 
que amore in primis conspicuus, nihil magis quam 
animi bona diligit et amplectitur : 

■ 

. . . . Hi mores, haec duri immota Catonis 
Secta fuit, servare modum, finemque tenere, 
Naturamque sequi , patriaeque impendere vitam , 
Nec sibi , sed toti genitura se credere mundo '. 

Egregius ille vir , in omni Lucani opere, sibi constat. 
Cum omnia virtuti censeat posthabenda, nec unquam 
successu crescere honestum, si Pompeium mortuum 
laudabit, non ducis hujus victorias et triumphos re- 
censebit, nec pone currum victos reges et gentes do- 
mitas ostentabit, sed quantum fuerit justitiae tenax 
simpliciter exponet, etquomodo, plebe servire sibi pa- 
rata, vixerit privatus. Quin etiam, Pompeio dabit honori 
quod forsan, heroicis temporibus, ei dedecori fuisset. 
His enim verbis nil belli jure poposcit ornnino con- 

Iraria suntHoralii nola cle Achille verba: nilnon ano- 
gei armis 1 . 

Tota mens Catonis et indomita vis animi multo 
etiam vividius exhibetur oratione quam ille vir apud 
milites habet, jamjam, Pompeio mortuo, e castris dis- 
cessuros, quasi pro homine quopiam, non pro toto ho- 
minum genere pugnavissent. Lucanus tanto viro con- 
cionem tribuit, cui nec apud Homerum, nec apud 
Virgilium, nec apud poetam ullum, qui antea fuerit, 
quidquam simile reperiatur, et sententias aere peren- 
niores versibus concludit quos nulla unquam delere 
poterit vetustas. Omnia nova, philosophica, splendida : 

Ergo pari voto gessisti bella, juventus, 

Tu quoque pro dominis; et Pompeiana fuisti, 

Non romana manus? Quod non in regna laboras, 

Quod tibi, non ducibus, vivis, morerisque; quod orbem 

Adquiris nulli, quod jam tibi vincere tutum est; 

Bella fugis, quacrisque jugum , cervice vacantc, 

Et nescis sine rege pati! 

0 famuli turpes, domini post fata prioris, 
Itis ad baeredem 1 

Hic vere liberum agnosco virum, et cujus nomen 
non hominis cujuslibet, sed jam ipsius Libertatis no- 
men esse videatur, quem Marcus Tullius mori potius 
debuisse dixit , quam tyranni vultum adspicere 3 . 

Si a personis quas in scenam induxit Lucanus, ad ea 
quoe de divinis et humanis rebus ipse senserit, nostram 

1 Phars., 1. IX, v. 490. 

2 Phars., I. IX, v. 256. 
*Gc. De Otf., I. I, c.3l. 

deflexerimus orationem, hic majora etiam fortasse 
quam illic inveniemus, et Zenonem videbimus non 
parvo adjumento discipulo fuisse. 

Auctor noster, ulpoelam decet philosophantem, et 
ea quae ad mores et instituta spectant curiosius quam 
bellica facta consectantem, multa seu de divinis, seu 
de Deo ipso scripsit. Sed hoc fere proprium et pecu- 
liare inter poetas habet, quod, dum vulgaribus non 
adhibet fidem religionibus, eas tamen mirum in mo- 
dum soleat describere. Earum caerimonias, et sensus 
quibus homines afficiunt, ita cogitando sibi fingit,ut 
falsorum numinum aliquantisper sibi videatur esse 
cultor, et sacra quasi formidine, qua movetur ipse, 
legentium quoque animos commoveat. Quod ut tibi 
manifestum fiat , hunc poelam legas velim Massiliensem 
lucum describentem , quam sedem horrenda obtine- 
bat religio, et videas quam atris coloribus eum de- 
pinxerit et nostros quasi ante oculos proposuerit. Ve- 
tustae illae arbores , jam situ albescenles, umbra tam 
densa accontinua, informia ac moesta deorum simu- 
lacra, dirae arae sanguine humano semper imbutae, 
nemo est quem non faciant attonitum. Multa prodigia, 
si non vera , certe pro veris habita , addunt terroribus, 
ita ut jure dicat Lucanus ipsum sacerdolem accessus 
pavere, timereque ne luci dominum deprehendat 1 . 

Sed noster scriptor non is est qui veluti summam 
rerum partem attingat leviter, neque in earum viscera 
inspiciat. De animabus ex uno corporo in aliud mi- 
grantibus atque artus alios alio in orbe regentibus exi- 

1 Phars., 1. III, v. 424. 

mie loquitur, et quid hoc dogma ad augendam homi- 
num fortitudinem habeat idoneum egregie ostendit. 
Ignavi scilicet animi esset cito reditum parcere vita *. 

Quamvis ex inconsideratis vnlgi de Deo opinionibus 
omnino solutum Lucano sit ingenium, eum libenter 
dixerim virum religiosissimum esse, si modo hoc no- 
mine virum humana et mortalia despicientem atque 
aeterna ac divina suspicientem intellexeris. Hic sensus, 
qui, sacris e litteris ortus, Pascalii el Bossuetii in libris 
quasi vivit et spirat, e Lucani quoque versibus, quos 
sibi potissimum vindicat Porticus, aliquando erumpit. 
Lege verba quae sagae Thessalae tribuit et quibus phar- 
salica innuitur pugna, ac Caesarum numina irridentur. 
Hic quantuli poeta noster humana fecerit fastigia vide- 
bis. Non vult homines de gloria parvae vitae esse sollici- 
tos; nam hora veniet quae duces omnes misceat. A 
Caesare Pompeioque nunc, tanto sanguine effuso, 

Quera tumulum Nili, quem Tibridis adluat unda, 
Quaeritur, et ducibus tantum de funere pugna est \ 

Lucanum quoque contendo esse religiosissimum, 
quia de religione magna sentit, nec Deo quidquam 
assignat quod sit tanto numine indignum. Rem cum 
cupiam dilucidare, verba, quibus Cato Labieno sua- 
denti ut de belli eventu Ammonis oraculum sciscitetur 
respondet, vix audeo aut proferre, quod notissima , aut 
praetermittere, quod pulcherrima sunt: 

« Phars., 1. 1, V. 454. 
*P/wrs., I. VI, v. 8*0. 

Haereraus cuncti Superis, temploque tacente 
Nil facimus non sponte Dei; nec vocibus ullis 
Numen eget , drxitque semel nascentibus auctor 
Quidquid scire licet. Sterilesne elegit arenas, 
Ut caneret paucis, mersitque hoc pulvere verum? 
Estne Dei sedes, nisi terra, et pontus, et aer. 
Et ccelum et virtus \ 

Deum unum supremumque rebus humanis praesi- 
dere credit, qui cuncta, ut stoicis placet, gignit et 
te^nperat, ita ut casui cuilibet nullus sit locus, et quae- 
cunque obversantur ante oculos, etiam diversa et re- 
pugnantia , inter se vincta et connexa teneantur. Quae 
cum ita sint, fabula debet scientiae cedere locum, 
atque historia omnis, philosophia duce, renovanda est 
et in melius immutanda. Pro Pallade, Marte, aliisque 
numinibus quae Homerus, ad rem quamque explican- 
dam, solet inducere, naturales quasdam causas, aliis 
ex causis pendentes , et facta factis aliis generala habe- 
mus, quae homo cogitando comprehendere plus mi- 
nusve potest. Si forte quaesiveris cur civile bellum apud 
Romanos exortum fuerit et pristina mutata fuerit disci- 
plina, tibi respondebit Lucanus, omnibus mundi opi- 
bus Romam illatis, hinc prodigiosas natas esse cupi- 
dines, quae, velut turbulentissimae tempestates, in 
urbem debacchata? fuerunt, et veterem everterunt ci- 
vitatis statum; nec id Romae solum, et illo tempoie, 

1 Phars., I. IX, v. 573. 

« Mettez ensemble tout ce que les anciens poetes ont dit des Dieux, 
ce sont des discours d'enfants en comparaison de ce morceau de 
Lucain. » (Voltaire. Dict.phitos., art. Epop^e.) 

sed ubique et semper, evenisse, ita ut de omni populo 
jure dicas quod de populo romano praesertim dictum 
fuerit *. 

Nihil autem tantum prodest gentibus ad summum 
virtutis et felicitatis gradum promovendis quam gene- 
rosa libertatis cura, et ea quam Tullius nominat hu- 
mani generis caritatem, quarum una ad homines sin- 
gulos, altera vero ad civilem communitatem potissimum 
spectat. 

Libertatis cura in eo maxime apparet apud Luca- 
num, quod summa observantia colit antiqua Romae 
instituta , quibus jamdudum civium jura protegeban- 
tur, et, quibus sublatis, nihil supererit quod unius 
dominationi possit obsistere. Itaque, dum Romanus 
senatus Epiri campos peragrat exsul et humili sub 
tecto habet concilium, noster Lucanus in has erumpit 
voces quas alius poeta, prsematura quoque praereptus 
nece 2 , novissimo finiente saeculo, fere refert, cum 
alium , eumque nobiliorem celebrat senatum , in illo 
jam illustrissimo pileae ludo, de libertate Gallorum de- 
liberantem : 

Peregrina ac sordida sedes 

ftomanos cepit proceres; secretaque rerum 
Hospes in externis audivit Curia tectis! 
Nam quis castra vocet tot strictas jure secures, 
Tot fasces? docuit populos venerabilis ordo 
Non Magni partes. sed Magnum in partibus esse ; . 

1 Phars., 1. 1 , v. 573. 

2 Andre Ghenier. Lejeu de paume. 
*Pkar$., 1. V, v. 9. 

Cum Coesar ipse sibi sumpsit dictaturam et consula- 
tum , quos honores quondam bene meritis de patria 
civibus liberi populi suflragia solebant decernere, tum 
poeta luget oppressam libertatem venerandasque potes- 
tates pollutas et jam ad nihilum redactas. Nam, ab eo 
tempore, magistratus et imperia, quae, florente repu- 
blica, in tanto fuerant pretio, jam principibus ludibrio 
habita, ad deterrimum aut imperitissimum quemque 
delata fuerunt, et rebus abolitis, sola rerum vocabula 
permansere 1 . Voces quibus Romani dominos mentiun- 
tur, inquit Lucanus, haecaetas prima reperit, consula- 
tumque praebuit deridendum , quippe qui ideo tantum 
fuerit servatus, ul suum anno cuique foret nomen 2 . 

Tandem, quum discordiis civilibus exterrita liber- 
tas, Pharsalicam post cladem, Italum solum deseruit, 
vati nostro excidunt acerbi iidemque eloquentes ques- 
tus. Brutos fere exsecratur, qui libertatem et consula- 
tum instituerant Romaeque bona dederant olim peri- 
tura, et quorum desiderio oeternum cruciaretur, cum 
caeteri populi, nihil tale experti, sua sorte contenti, 
placidum aevum peragerent: 

. . . Fugiens civile nefas, redituraque nunquam 
Libertas, ultra Tigrim, Rhenumque recessit, 
Ac, toties nobisjugulo quaesita, negatur, 
Germanum Scythicumque bonum , nec respicit ultra 

Ausoniam \ . 

De Brutis, Fortuna, queror. Quid tempora legum 
Egimus, aut annos a Consule nomen habentes? 
Felices Arabes, Medique , Eoaque tellus, 

1 tEadem magislratuum vocabula.» (Tac. Ann., 1. I, c. 3.) 
*Phars., \. V, v. 383. 

Quani sub perpetuis tenuerunt fata tyrannis! 
Ex populis, qui regna ferunt, sors ultima nostra est, 
Quos servire pudet '. 

Stoicis placebat homines hominum causa esse na- 
tos, et alios aliis praebere operam debere; aliquem vero 
alicui nocere aut ei detrahere aliquid , magis esse con- 
tra naturam volebant quam quidquam, vel acerbissi- 
mum, semetipsum pati. Existimabant enim civilem 
quamdam mortales efficere inter se societatem, in qua 
alii aliis, ut fratres fratribus, prodesse omni modo 
conarenlur, quam qui dirimeret, is non solum sceles- 
tus, sed etiam impius esset habendus. Inde admirabilia 
illa praecepta de amore quo homo homini amandus sit, 
quibus philosophi novissimi saeculi nihil sublimius ex- 
cogitare potuerunt. Quos eosdem sensus Lucanus non 
semel lentavit versibus, iisque egregiis, exprimere: 

Nunc ades, seterno coinplectens omnia nexu, 
0 rerum, mixtique salus, concordia, mundi, 
Et sacer orbis amor J / 

Alias Catonem inducit vividius dicentem : 

Hic redimat sanguis populos; bac csede luatur 
Quidquid romani meruerunt pendere mores \ 

Mox, post istam, quam saepissime detestatur, Phar- 
salicam caedem, impios Caesaris milites in fratrum aut 
parentum occisorum toris stratos, agrestes homines et 
rusticos splendida principum civitatis cubilia corpori- 

■ Phars., I. VII, v. 434. 
1 Phars., 1. IV, v.489. 
1 Phars., 1. II, v. 312. 

bus prementes nobis ostendit, et eximie describit hor- 
rendasomnia, quibus, post tantum in genus huma- 
num admissum scelus, exagitantur 1 . 

Nunquam, credo, Homerus, aut alius quisquam 
poeta, apud veteres, tam miserabilibus verbis tristem 
hominum soiiem prosecutus est, aut eorum cruenta 
certamina lam acriler fuit exsecratus. Nihil his carmi- 
nibus simile ante novissimum saaculum invenias, in 
quo is, quem Lucanus orbis sacrum amorcm nomi- 
nat, et quem primi stoici praadicaverant, hominum 
rursus invasit animos, et litteris novam quamdam 
atqua inauditam vim addidit. Etsi timeam ne mihi 
vitio detur, quod nimis multa cum e caateris poetis 
stoicis, tum praaserlim e Lucano excerpserim, hos 
quoque proferam versus quibus libertalis cura et hu- 
mani generis carilas, quos sensus jam antea dixi 
maxime stoicos, simul exprimuntur. Gogitanti cuilibet 
quanla et quam longa servitute oppressus gemuerit 
populus romanus, haec verba, non solum verissima 
videbuntur, sed etiam nescio qua dira pulchritudine 
splendida : 

Majus in hac acie, quam quod sua saecula ferrent, 
Vulnus habent populi; plus est quam vita, salusque, 
Quod perit ; in totum mundi prosternimur aivum ; 
Vincimur his gladiis omnis, quae serviat, sctas. 
Proxima quid soboles, aut quid meruere nepotes 

In regnum nasci? 

Post praelia natis 

Si dominum, forluna, dabas, et bella dedisses '! 



% Phars., I. VII, v. 764. 
•Phars., I. VII, v. 638. 

CONCLUSIO. 

Ex his omnibus colligendum est, ut opinor, stoicos 
nequaquam poesim romanam inelinavissc , et in eos 
perperam collata fuisse vitia quae litteras jam tum se- 
nescentes invaserant. Imo, quum bmnia fere dissoluta 
in pejus ruerent ct dilaberentur, haec secta , ad tempus, 
poeticum aluit ac sustinuit spiritum; quippe quae in- 
genia unicc verbis intenta ad res converterit et homi- 
num mentibus atque animis valentiores praobuerit ci- 
bos. Manilii, Persii, Juvenalis, Lucani evolve et excute 
opera; nihil ibi iis locis comparandum reperies, quos 
ut suos Porlicus sibi jure vindicat; et quicunque ver- 
sus disciplinam stoicam redolentes ex horum poetarum 
scriptis detraheret, hunc eis fatebere non resarcien- 
dum allaturum esse detrimentum. 

Cuncta igitur in stoicorum historia sibi conslant, 
nec quidquam in ca videas quod caeleris discrepet et 
disconveniat. Non solum enim de moribus et de legi- 
bus, quod ncmo fere vocavit in dubium, sed etiam de 
litteris bene meruerunt. Qui, hominibus perditissimis 
reipublicao gubernacula tractantibus, inviolatam serva- 
verunt humanam dignitatem, atque iniquas Romano- 
rum leges ad reclae rationis normam ita correxerunt, 
ut eae aeterna ipsius rationis decreta nominarentur, 
iidem, quum iis omnibus ortum dedere quae a Tullio 
in illo De Officiis libro et a Tacito in Annalibus elo- 
quenter ac divinitus dicta fuerunt, tum de Deo et de 

inoribus multa ct magnifica, quae prolulimus ct dilau- 
davimus, poetis romanis cxoruanda suppcditavere. Co- 
gitanti igitur quam crasso aere, quam uliginoso quasi 
solo adoleverit stoicorum disciplina, et quam uberes 
ac varios ediderit fructus, celeberrima reccntioris scrip- 
toris 1 verba lalius patere quam ipse forsan existimavc- 
ritmihi videntur, naluram humanam videlieet iusolitis 
nixibus ex alvo profudisse admirabilem illam sectam, 
iis plantis similem, quas tellus, caliginosis in regioni- 
bus, ex humo aliquando gignit. 

Quin eliam, Porticus fata angustis velerum tempo- 
rum terminis non fuerunt circumscripla, sed apud re- 
centes aliis sub conditionibus iterata sunt. Ut Grotium 
proeteream de jure belli et pacis, ex Zenonis institutis, 
scribentem, et Kantium stoicorum proecepta de mori- 
bus restituentem , Cornelius noster, ut qui Seneca ct 
Lucanomirifice delectatus fuerit, juxta eorum placita 
suas condidit tragoedias. Quot enim pcrsonas in his 
praeclaris inducit operibus appetitum ralioni, summa 
non sine contentione, subjicientes, et audientibus non 
misericordiam vanam et sapienle indignam, sed fruc- 
tuosam et vere stoicam admirationem moventes! Ita 
hoc tragoediarum genus, novum, inauditum, Graeco- 
rum tragcedia) haud parum dissimile, quod a se inven- 
tum non immerito praedicant recentes, e stoico fonte 
cecidit! 

Praeterea, his argumentis atque exemplis usus, for- 
titer affirmaverim (quod non solum ad poetas stoicis- 

' Montesquieu. Grandeur et dHadence de$ Romains, ch. XVI. 

sanlcs, sed etiam ad poetas quolibet modo philoso- 
phantes spectal) poetam egregie esse acturum qui ea 
quce scnscrit et quo modo senserit exprimet, ac tolam 
mentem in chartam nobili quadam libcrtate quasi 
eflundet. Itaque poeta philosophari solitus et versatus 
intcr bomines philosopbari solitos, philosophica, me 
judice, condat carmina. Ingenuus enim el simplex 
animus non minus a poeta quam a philosopho requi- 
ritur; nec fieri potest, ut is aliquid scribal posteris 
dignum, qui aliud mente cogitavcrit, aliud in ore ba- 
bucrit, ncdum verilatis, non secus ac dei alicujus, 
amorc rapiatur. 

